Melléklet a 433/2024. (XII.12.) határozathoz

**VESZPRÉM MEGYEI JOGÚ VÁROS**

**POLGÁRMESTERI HIVATALA**

**TEVÉKENYSÉGÉRŐL**

**BESZÁMOLÓ**

**2024.**

**Az Adóiroda tevékenysége**

Veszprém Megyei Jogú Város Polgármesteri Hivatala Adóirodájának létszáma 19 fő. 2014. március 1-től Veszprém Megyei Jogú Város Polgármesteri Hivatalának Adóirodája látja el az adóhatósági feladatokat közös hivatali feladatellátás keretében Eplény község illetékességi területén is.

Az ügyintézők közül 17 fő felsőfokú, 1 fő középfokú végzettséggel rendelkezik. Ezen kívül egy ügyviteli dolgozónk egyéb végzettségű. Az előírt szakképesítéssel mindenki rendelkezik. A dolgozók rendelkeznek számítógép kezelői szakképzettséggel is.

Az ügyiratforgalom minden évben jelentős. Az Adóiroda 2024. évi ügyiratforgalma 65.207 db irat volt, ami 6 %-os emelkedést jelent. Az iktatási munkát a csoportos iktatás és az ASP program alkalmazása segítette, melynek során az ügyintézők nagy mennyiségű iratot (iparűzési adóbevallások, adókivetések) tudnak feldolgozni időveszteség nélkül. Az Iroda mindig kiemelten kezelte az ügyiratok minél gyorsabb elintézését, nem várva meg az ügyintézési határidő lejártát. Az ügyfélszolgálaton vetésforgó szerint váltják egymást a kollégák, így a munkafolyamat minden fázisában részt vesznek. Az elektronikus ügyintézés térhódításával az ügyfélszolgálat ügyfélforgalma jelentősen csökkent, az ügyfélfogadási időt a tapasztalatok felhasználásával racionalizáltuk. Az adóztatás során számos olyan lehetőség segíti az adózókat, amelyek egyszerűbbé teszik fizetési kötelezettségeik teljesítését. Ilyen például a POS terminál mellett az EFER (elektronikus fizetési rendszer) alkalmazása. Az adminisztratív munkát segíti az elektronikus tértivevény bevezetése.

2024. november 5-i állapot szerint

|  |  |  |  |  |  |  |
| --- | --- | --- | --- | --- | --- | --- |
| Megnevezés | Adózók száma (db) | | % | Kivetési iratok száma (db) | | % |
| 2023. | 2024. | 2024/2023 | 2023. | 2024. | 2024/2023. |
| Építményadó | 10.462 | 10.552 | 100,86 | 14.735 | 14.916 | 101,22 |
| Helyi iparűzési adó | 6.263 | 7.469 | 119,25 | 6.263 | 7.688 | 122,75 |
| Magánszemélyek kommunális adója | 24.239 | 24.257 | 100,07 | 27.261 | 27.473 | 100,77 |
| Telekadó | 351 | 369 | 105,12 | 351 | 369 | 105,12 |

A 2023. évi adatokhoz képest az adónemek esetében az adózók száma némileg nőtt, a kivetési iratok számában is enyhe növekedés figyelhető meg. Jelentős növekedés az iparűzési adóban történt, ami a sávos adóztatás bevezetésével indokolható.

Az idegenforgalmi adóban havi bevallás alapján számolnak el a szállásadók. Itt fontos szempont, hogy a vendég az adó alanya és nem a szállásadó. Amennyiben a szállásadó nem fizeti be a bevallott IFA összegét és behajtani sem tudjuk, úgy büntetőjogi felelősségre vonás kezdeményezhető.

A 2023. teljes évi vendégéjszakák számához viszonyítva, a szeptemberi bevallások feldolgozása után egy hónapra vetítve átlagosan 13,0 %-kal csökkent az adóköteles napok száma, és így az egy hónapra vetített adó összege is 13,0 %-kal csökkent. A 2023. évi növekedés oka az EKF rendezvényei voltak.

A talajterhelési díjról a szolgáltató által nyújtott adatszolgáltatás alapján kérjük be a bevallásokat. Veszprém városban a csatornázottság lassan 100 %-os.. Emiatt talajterhelési díjfizetési kötelezettség sem keletkezik.

Az Adóiroda által használt ASP program jelentős fejlesztésen esett át, és a továbbiakban is újabb fejlesztések várhatóak. Jelentősen megnövekedett az automatikus feldolgozások köre, ami jelentősen megkönnyítette az ügyintézők dolgát. 2025. évben várható az ÁNYK kivezetése és az ONYA bevezetése.

2024. évben eddig 869 db adóigazolást adtunk ki, ez a tavalyi adathoz képest 283,96 %-os növekedést jelent.

Ebben az évben 50 esetben jártunk el (12 %-os csökkenés) méltányossági kérelemre, ami azt bizonyítja, hogy az adórendeletünkben biztosított kedvezmények, mentességek elérték céljukat, és csak kivételes egyedi ügyekben kérnek méltányos elbírálást adózóink.

A hatósági munka színvonalára jellemző, hogy 2 darab, 2023. évről áthúzódó jogorvoslati kérelemből egy került lezárásra. Itt a Veszprémi Törvényszék helybenhagyta az I. fokú határozatot.

2024. november 10.

|  |  |  |  |  |
| --- | --- | --- | --- | --- |
| Megnevezés | Előirányzat (eFt) | Eddig befolyt (eFt) | Teljesítés %-a | Egyenleg (eFt) |
| Iparűzési adó | 12.000.000 | 12.785.059 | 106,54 | 785.059 |
| Építményadó | 1.310.000 | 1.310.105 | 100,00 | 105 |
| Kommunális adó | 145.000 | 149.770 | 103,28 | 4.770 |
| IFA | 45.000 | 44.359 | 98,35 | -641 |
| Telekadó | 110.000 | 118.000 | 107,27 | 8.000 |
| Talajterhelési | 0 | 0 | 0 | 0 |
| Egyéb | 15.000 | 34.925 | 232,83 | 19.925 |
| Összesen: | 13.625.000 | 14.442.218 | 105,99 | 817.218 |

Az Adóiroda munkáját elsősorban a bevételi előirányzatok teljesülése minősíti.

A 2024. évi adóbevételek előirányzatának alakulásánál (a 2023. évinél 105,99 %-kal magasabb) a költségvetés egyensúlyának biztosítása volt az elsődleges szempont. Az adóbevételek teljesülése a gazdasági nehézségek ellenére előnyösen alakult. Ennek továbbra is elsődleges oka az autóipari vállalkozások adótöbblete volt. Már most teljesítést nyert minden adónem előirányzata. A IV. negyedévben még várható adóbevétel. Az iparűzési adónál több tényező együttes hatása okozta az adóbevételek alakulását. Ezek a következők: a multinacionális vállalkozások jó teljesítménye, és az adómérték a kkv-k esetében visszaállt a 2 %-ra. Emellett még pozitívan hatott a 2023. évben bevezetett sávos adóztatási forma kedvező fogadtatása az adózók részéről.

Az Adóiroda megnövekedett feladatai mellett minden évben jelentős energiát fordít az adóellenőrzésekre is, ezzel is segítve a jogkövető magatartást és az adómorál erősítését. Emellett persze fontos szempont a bevételek növelése is. Az ellenőrzéseink azt támasztják alá, hogy Veszprém városban az adómorál jó. Emellett az adóhatóság próbál humánus megoldásokat találni az adókötelezettség minél teljesebb körű kiterjesztésére, így a szankciók alkalmazására csak a legvégső esetben kerül sor.

Idegenforgalmi adónemben 20 adóellenőrzést indítottunk.

Talajterhelési díj esetében 2 adóellenőrzést foganatosítottunk, melyből 21.600 Ft adóhiány, 10.800 Ft adóbírság és 556 Ft késedelmi pótlék került előírásra.

Az építményadó, kommunális adó és telekadó ellenőrzésnél az eladói bejelentések, a földhivatali nyilvántartás alapján történő kiválasztás, az építéshatóságtól beszerzett információk jelentik a kiindulási pontot. További segítséget jelent az informatikai háttér. Az adóhatóság által használt e-földkönyv program gyors és hatékony segítséget jelent a feltárások terén, illetve az adattisztítás területén. Ez éves szinten több száz esetet jelent. Mivel ezekben az esetekben az ügyek túlnyomó többségében felhívásra az adózóink pótolják elmulasztott adatbejelentéseiket, így szankciót nem alkalmazhatunk velük szemben. A nagy alapterületű építmények felmérésénél a Főépítészi Önálló Csoport segítségét vesszük igénybe.

Ennek keretében felhívásra 321 esetben építményadó, 1.419 esetben kommunális adó és 96 esetben telekadó ügyben nyújtottak be pótlólagosan adatbejelentést. A három adónemben összesen 4.508 határozatot hoztunk. Az iparűzési adóban 19 adóellenőrzésre került sor, mely során 28.515 Ft adóhiány került megállapításra.

A végrehajtási munka során jogos elvárás az eredményesség mellett, hogy áttekinthető és méltányos legyen. Mindazokkal szemben, akik önként nem teljesítik fizetési kötelezettségeiket, és hátralékot halmoznak fel, az önkormányzati adóhatóság a törvényes eszközök széles körének alkalmazásával következetesen lép fel. Az adóhatóság feladatai közé tartozik többek között a hátralékkal rendelkező gazdálkodók és magánszemélyek fizetésének kikényszerítése és az adófizetők fizetési problémáinak méltányos kezelése. A tevékenység magában foglalja a hátralékkezelést, a végrehajtást, a fizetési kedvezményi kérelmek elbírálását, továbbá a csőd, felszámolási és végelszámolási eljárások bonyolítását.

Az önkormányzati adóhatóság alapvető célkitűzése a hátralék keletkezés növekedési ütemének lassítása, illetve megállítása a hátralékkezelési és végrehajtási eljárások hatékony és eredményes alkalmazásával.

Fizetési felhívás:

Az adóhatóság által foganatosítandó végrehajtási eljárásokról szóló 2017. évi CLIII. törvény 30. § (1) bekezdése szerint az adóhatóság a tartozás megfizetésére az adóst felhívhatja.

Magánszemély adózóink 2020 óta évente egyszer postai úton küldött fizetési értesítőt kapnak.

Elektronikus küldés évente kétszer történik egyéni vállalkozók és társas vállalkozók részére, továbbá akik rendelkeztek az elektronikus kapcsolattartásról.

A törvény lehetőségként rendelkezik a fizetési felhívás kiküldéséről, így azt sok esetben mellőzzük.

Az elektronikus küldemények esetében sok esetben azért nem történik befizetés, mert nem nézik az adózók a tárhelyüket.

A fizetési felhívás hatására történő befizetés a szakrendszerünkből nem állapítható meg. Ahogyan azok a befizetések sem, amit egy inkasszó hatására fizetett meg az ügyfél, de az utaláshoz egy másik számláját használta.

Végrehajtás előtti felhívás:

|  |  |
| --- | --- |
| Végrehajtási eljárást megelőző felhívás: | e Ft |
| 98 db | 40.355 |

A visszatartási jog (Art. 76. §-a) gyakorlása során az önkormányzati adóhatóságot érintő 5.000 forint feletti adótartozás megjelenik a Nemzeti Adó- és Vámhivatalnál. A NAV a tartozás kiegyenlítéséig nem ad ki adóigazolást az ügyfelek részére, illetve, ha van visszaigényelhető adója az adózónak, az önkormányzati adótartozás összege levonásra kerül a kiutalás előtt.

Az összeg nem tükrözi a módszer hatékonyságát, számtalan esetben az adózó tudomást szerez az átadásról, ezért maga rendezi a tartozását.

(Nem vh. cselekmény, de hatékony)

|  |  |  |
| --- | --- | --- |
| Visszatartási jog | 2023 | 2024.11.05.-ig |
| havonta küldött állomány |  |  |
| Befolyt összeg eFt-ban | 16.211 | 18.999 |

Végrehajtási cselekmények:

A bankszámla adatok felkutatása után a leggyorsabb, és leghatékonyabb végrehajtási cselekmény az azonnali hatósági átutalási megbízás foganatosítása (az indított tételek oszlop adott hátralék összeget többször is tartalmazhatja, például egy hátralékosnak több bankszámlája van, vagy a hátralékos bankszámláját 35 naponta inkasszáljuk).

|  |  |  |
| --- | --- | --- |
| Hatósági átutalási megbízás: | Indított e Ft | Behajtott e Ft |
| 2023 | 313.117 | 224.091 |
| 2024.11.05.-ig | 311.536 | 228.378 |

Munkabér vagy nyugdíj letiltás

A magánszemélyek esetében alkalmazható a munkabérből (nyugdíjból) történő letiltás. Ezek általában a NEAK (Nemzeti Egészségbiztosítási Alapkezelő) adataira épülnek, azonban mivel hosszadalmasabb, mint az inkasszó, egyre ritkábban alkalmazzuk.

Főleg azoknál marad ez a végrehajtási cselekmény, akik nem rendelkeznek bankszámlaszámmal, vagy büntetés-végrehajtási intézményben rabkeresményt kapnak.

|  |  |  |
| --- | --- | --- |
| Munkabér (nyugdíj) letiltás: | Indított e Ft | Behajtott: eFt |
| 2023: 53 db | 3.550 | 2.159 |
| 2024.11.05.-ig 69 db | 3.895 | 2.327 |

2023:

|  |  |
| --- | --- |
| Megnevezés | vh-val beszedett (eFt) |
| Iparűzési adó | 192.702 |
| Építmény adó | 21.913 |
| Kommunális adó | 2.569 |
| Telekadó | 8.708 |

A táblázat a főbb adókat tartalmazza.

2024.11.05-ig:

|  |  |
| --- | --- |
| Megnevezés | vh-val beszedett (eFt) |
| Iparűzési adó | 218 504 |
| Építmény adó | 21 065 |
| Kommunális adó | 1 272 |
| Telekadó | 8 601 |

A táblázat a főbb adókat tartalmazza.

Bírság és végrehajtási költség átalány

Itt tartjuk nyilván a Hivatal által kiszabott mulasztási bírságokat, melyből az iparűzési adóbevallás benyújtásának hiánya miatti bírság a legjelentősebb, valamint a végrehajtási eljárás során felszámítandó végrehajtási költséget.

|  |  |  |
| --- | --- | --- |
| Megnevezés | 2023 | 2024 |
| Bírság szla előírás | 24 559 | 35 063 |
| ebből vh ktg | 3 992 | 6 521 |
| Befizetett | 10 605 | 13 151 |
| Vh-val beszedett: | 6 691 | 6 955 |

Vkapun történő átadás

Az Avt. 117. §-a alapján az Önkormányzat megkeresi az NAV-ot azokban az esetekben, ahol a helyi végrehajtási eljárás sikertelen volt, a hátralék összege jelentős.

|  |  |  |
| --- | --- | --- |
| Megnevezés | 2023 | 2024 |
| V-kapun átadás | 58 db | 62 db |
| átadott összeg | 31.785 | 47.932 |
| befolyt összeg | 2.054 | 7.535 |

Nem ritka az sem, hogy inkasszó kerül egy hátralékos bankszámlájára, így ahhoz, hogy ezt töröltesse, meg kell fizetnie hátralékát más úton, például egy másik számlaszámról. Szakrendszerünk az ilyen befizetést utalásként kezeli, pedig ez a végrehajtási eljárás hatására megfizetett összeg.

2023. évben: 4.234 e Ft

2024. évben: 7.738 e Ft

ADÓK MÓDJÁRA BEHAJTANDÓ KÖZTARTOZÁSOK

Ha az adós magánszemély, a belföldi lakóhelye vagy szokásos tartózkodási helye, ennek hiányában szokásos fellelhetőségi helye szerint illetékes önkormányzati adóhatóság az eljárásra jogosult szerv, a törvények előírhatják, hogy valamely köztartozást az önkormányzati adóhatóság adók módjára köteles behajtani. E köztartozások rendszerint nem adó jellegűek, ezekre a törvény hatálya csak a végrehajtás és az ezzel összefüggő nyilvántartás tekintetében terjed ki. Amikor az adóhatóság adók módjára behajtandó köztartozás beszedése érdekében, megkeresésre foganatosít végrehajtási cselekményeket, nem saját követelését érvényesíti. Ekkor hatásköre csupán arra terjed ki, hogy a tartozás jogosultjának megbízásából a megkeresésben megjelölt összeg behajtása érdekében intézkedjen. Az adók módjára behajtásra kimutatott köztartozások beszedésének eredményessége alacsonyabb, mint más adóké.

Betudható ez annak, hogy az esetek túlnyomó többségében az érintettnek sem munkahelye, sem számlája, sem végrehajtható ingó vagyona nincs (és település szintű lakosok). Míg az adók esetében egy folyamatos, többnyire éveken át tartó kapcsolat jön létre az önkormányzati adóhatóság és az adózó között, a bírságok, díjak gyakran csak egyszeri kapcsolatot feltételeznek, jóval magasabb igazgatási költségekkel. Az önkormányzati adóhatóság adók módjára behajtandó köztartozások beszedésére irányuló hatásköre folyamatosan szűkül.

2023. évben behajtott idegen tartozás: 1.858 e Ft

2024. évben behajtott idegen tartozás: 1.150 e Ft

Emellett jelentős részt képvisel a behajthatatlan hátralék is. A jelenlegi szabályozás értelmében a hátralék csak az elévülési idő letelte után törölhető. Ennek időtartama a legtöbb esetben négy, végrehajtás lefolytatása esetén négy és fél év. A felszámolási eljárás és a jelzálogjog bejegyzés ideje alatt az elévülés szünetel vagy megszakad, így fordulhat elő az, hogy a hátralékos vállalkozás rég törlésre került, de a hátralékát továbbra is nyilván kell tartani, mivel behajthatatlanság jogcímén nincs lehetőség a törlésre. Következésképpen a nyilvántartott hátralék túlnyomó része nem hajtható be, megtérülése nem várható (136.284 e Ft 2024.11.06-án).

A végrehajtási intézkedések során munkahely és bankszámla-keresés, inkasszó kibocsátása, NAV megkeresés, jelzálog és végrehajtási jog bejegyzés, munkabér és nyugellátás letiltás, követelés lefoglalás, helyszíni megkeresés, átjelentés történik. A felsorolásból is látszik, milyen sokrétű a feladat.

Amennyiben a végrehajtás lezárul, melynek oka lehet az önkéntes befizetés vagy a sikeres végrehajtás, az eljárást meg kell szüntetni végzéssel, mely szintén időigényes adminisztrációs feladat.

A behajtás eredményességét befolyásolják a gazdasági környezet nehézségei és az érintett magánszemélyek életkörülményeiben bekövetkezett negatív változások. Az ingó és ingatlan dolgok esetében folytatott eljárások a terhelt banki hitelek miatt nem mindig vezetnek eredményre.

Az összes adónemben lehetőség van a bevallások és egyéb változás-bejelentések elektronikus úton történő benyújtására az e-önkormányzati portálon, illetve az iparűzési adó esetében a NAV elektronikus felületén. A magánszemélyek közül egyre többen élnek ezzel a lehetőséggel.

A napi feladatok megfelelő színvonalon történő ellátása igényli, hogy a kollégák minden adónemben megfelelő információval rendelkezzenek. Ezért rendszeresen tartunk szakmai egyeztetéseket, ezeken az Iroda valamennyi munkatársa részt vesz.

Az ügyfélszolgálatot ügyfeleink továbbra is szívesen veszik igénybe, bár az elektronikus ügyintézés térhódításával az eddigi forgalom jelentősen csökkent. Így szükségessé vált az ügyfélfogadás rendjének racionalizálása. A befizetések egyszerűsítését szolgálja az ügyfélszolgálaton telepített banki POS terminál, melynek pénzügyi forgalma folyamatosan növekvő tendenciát mutat.

A leterheltség minden kollégánál nagy. Minden ügyintéző végez iktatási, ügyintézési és ügyfélszolgálati feladatot. Emellett gyakori a helyszíni ellenőrzés is. A munkánkat könnyebbé teszi, hogy a különböző adatok beszerzéséhez hozzáférésünk van különböző online adatbázisokhoz (TAKARNET, EVNY, CÉGINFO, JOGTÁR, KÜNY, Rendelkezési Nyilvántartás, ASP, elektronikus földkönyv). Emellett az általunk használt programok segítségével gyorsabban és racionálisabban tudjuk végezni munkánkat.

Az ügyfelek tájékoztatására a város honlapján minden nyomtatványunk elérhető, és további adatokat, ismertetést láthatnak az adónemekkel kapcsolatban. Az esedékes adókötelezettségekről a médián keresztül is tájékoztatjuk ügyfeleinket. Ezen túlmenően a <https://magyarorszag.hu> honlapon az ügy leírások mellett lehetőség van az e-ügyintézés kezdeményezésére.

Az elektronikus ügyintézés kapcsán a regisztrált ügyfeleink bármikor ellenőrizhetik adószámlájukat, és a korábban benyújtott adóbevallásuk, adatbejelentésük adatait is.

2025. évben jelentős változást hoz ezen a területen a DÁP (digitális állampolgár) törvény hatályba lépése. Ez a legtöbb adózónál nagyobb odafigyelést kíván az ügyek intézése során.

Az EFER rendszer segítségével költség nélkül utalhatják el esedékes adóikat. Ez egyre népszerűbb az adózók körében.

2024. évben is a költségtakarékos működés elvét figyelembe véve küldtünk egy egyenleg értesítőt. Az adózóinknak nem okoz gondot ez a változtatás, s az eddigi jó adómorál továbbra is fennáll.

A tisztségviselők munkáját számítási anyagokkal, elemzésekkel, javaslatokkal segítjük.

Az Iroda jó kapcsolatot alakított ki a képviselőkkel és az érintett bizottságokkal. Az adótitkot és a GDPR szabályait is figyelembe véve adunk a hozzánk küldött megkeresésekre általános tájékoztatást.

A Megyei Jogú Városok Szövetségén belül az adóhatósági vezetők kollégiuma már számos jogszabály véleményezése útján tudott a gyakorlatnak/tapasztalatnak megfelelő módosítást elérni. A Szövetségen keresztül rendszeresen és időben kapunk a jogszabály-változásokról tájékoztatást, illetve véleményezésre felkérést.

**A Belső Ellenőrzési Iroda tevékenysége**

Az Iroda Veszprém Megyei Jogú Város Önkormányzata és Hivatala ellenőrzési feladatellátása mellett 2024. évben

* az Eplény Községi Önkormányzat, az Eplényi Napköziotthonos Óvoda belső ellenőrzési feladatait, valamint
* a Veszprémi Kistérség Többcélú Társulása (a továbbiakban: VKTT) és az Egyesített Szociális Intézmény, illetve
* az öt veszprémi nemzetiségi önkormányzat belső ellenőrzési feladatait is elvégezte.

A Veszprémi Kistérség Többcélú Társulása munkaszervezeti feladatait a Hivatal látja el. A Társulás irányítása alatt működik az Egyesített Szociális Intézmény. A Társulási Tanács 19/2013. (V. 27.) határozatával úgy döntött, hogy a belső ellenőrzési feladatok ellátására a Társulás megbízási szerződést köt Veszprém Megyei Jogú Város Polgármesteri Hivatalával.

A Veszprémi Német Nemzetiségi Önkormányzat, a Veszprémi Ukrán Nemzetiségi Önkormányzat, a Veszprémi Lengyel Nemzetiségi Önkormányzat, a Veszprémi Örmény Nemzetiségi Önkormányzat és a Veszprémi Roma Nemzetiségi Önkormányzat belső ellenőrzési feladatellátására megbízási szerződést kötött Veszprém Megyei Jogú Város Polgármesteri Hivatalával. 2015. július 1-től határozatlan idejű megbízási szerződések alapján a nemzetiségi önkormányzatok ellenőrzését is a Belső Ellenőrzési Iroda végzi.

Veszprém Megyei Jogú Város Önkormányzata 2024. évi ellenőrzési tervét a Közgyűlés a 377/2023. (XII. 14.) határozatával hagyta jóvá.

Eplény Községi Önkormányzat 2024. évi ellenőrzési tervét Eplény Községi Önkormányzat Képviselő-testülete a 61/2023. (XII. 13.) határozatával hagyta jóvá.

Az Önkormányzat fenntartásában működő költségvetési szervek belső ellenőrzési tevékenységének ellátását szintén a Polgármesteri Hivatal látja el. Az intézmények belső ellenőrzési feladatellátására az intézményvezetőkkel 2016. decemberben a Polgármesteri Hivatal határozatlan időre megkötötte a megállapodásokat. A Közgyűlés 262/2016. (XII. 15.) határozatával döntött továbbá arról is, hogy az éves ellenőrzési tervekben a belső ellenőrzés a humán erőforrás kapacitása Önkormányzatra jutó részének megosztása 50-50 %-os arányú az irányító szervi ellenőrzések és az intézményi belső ellenőrzések között.

A VKTT ellenőrzési tervét a Veszprémi Kistérségi Többcélú Társulása Társulási Tanácsa, a települési és nemzetiségi önkormányzatok képviselő-testületei, illetve a költségvetési szervek vonatkozásában az intézményvezetők hagyták jóvá.

A 2024. évi ellenőrzési tervben Eplény Községi Önkormányzat, az Eplényi Napköziotthonos Óvoda, a VKTT és az Egyesített Szociális Intézmény belső ellenőrzési feladatellátását 14 ellenőrzési nappal, a nemzetiségi önkormányzatok feladatellátását pedig 7-7, összesen 35 ellenőrzési nappal terveztük lefolytatni. Az éves ellenőrzési tervek végrehajtásáról a Veszprémi Kistérségi Többcélú Társulása Társulási Tanácsa, a települési és nemzetiségi önkormányzatok, illetve az intézmények részére éves összefoglaló ellenőrzési jelentéseket készítünk. Ebben megfogalmazásra kerülnek az ellenőrök által vizsgált területek megállapításai, a szabályszerűség, a belső kontrollrendszer, valamint a folyamatok helyes működése érdekében tett javaslatok és az ellenőrzött szervezetek által végrehajtott intézkedések, amelyek teljesítését folyamatosan nyomon követi az ellenőrzés.

Veszprém Megyei Jogú Város Önkormányzatának Közgyűlése a 123/2024. (IV. 25.) határozattal döntött a 2023. évi összefoglaló jelentés elfogadásáról.

A belső ellenőrzés tevékenysége 2024. évben is kiterjedt az Önkormányzat és intézményei pénzügyi-gazdasági tevékenységére, különösen a költségvetési bevételek és kiadások tervezésének, felhasználásának és elszámolásának, valamint az eszközökkel és forrásokkal való gazdálkodás vizsgálatára. A költségvetési forrásból származó bevételek szabályszerű felhasználásának biztosítása érdekében a belső kontrollrendszer működésének vizsgálata során az intézményeknél is prioritást kapott a kontrollkörnyezet, a kontrolltevékenységek, az integrált kockázatkezelési tevékenység ellenőrzésre.

2024. évben a Belső Ellenőrzési Iroda 3 intézménynél végzett átfogó rendszerellenőrzést. Ezen ellenőrzés során 4 évet átfogó gazdálkodás, szabályozottság vizsgálat történik. 2024-ben kiemelten kezeltük a szociális intézményeink ellenőrzését, melynek során a Veszprémi Családsegítő és Gyermekjóléti Integrált Intézményt, a Göllesz Viktor Fogyatékos Személyek Nappali Intézményét, a Veszprémi Bölcsődei és Egészségügyi Alapellátási Integrált Intézményt ellenőriztünk.

Az önkormányzati alapítású gazdasági társaságok közül 2024-ben a SWING-SWING Kft. gazdálkodásának, szabályozottságának vizsgálatát október-november hónapban végzi az Iroda. Az ellenőrzés folyamatban van.

A Polgármesteri Hivatal ellenőrzési terve alapján a 2024. évben az Önkormányzat által a Közbiztonsági Keretből nyújtott, valamint egyes kiemelt kulturális támogatások elszámolását, valamit egyéb Eu-s (TOP) pályázati forrásból megvalósuló projektek vizsgálatát valósítottuk meg, valamint a Pénzügyi Irodánál a felhalmozási és tőkejellegű bevételek vizsgálatát végeztük el.

A Belső Ellenőrzési Iroda által – 2024. január 1-től 2024. november 15-ig terjedő időszakban – elvégzett ellenőrzések száma (a 2024. évi 34 ellenőrzésből) 31 db, az összes lezárt ellenőrzés teljesített napjainak száma 307 nap.

Az alábbi összesítő táblázat a Belső Ellenőrzési Iroda által végzett ellenőrzések végrehajtását mutatja be ellenőrzés típusonként.

|  |  |  |  |  |  |
| --- | --- | --- | --- | --- | --- |
| **Ellenőrzések típusa** | **Ellenőrzések száma (db)** | **megoszlás** | **Terv. ell. napok sz. (db)** | **megoszlás** | **1 ell.-re jutó napok sz. (db)** |
|
| Rendszerell./beszámoló | 3 | 9,7% | 76 | 24,8% | 25 |
| Szabályszerűségi | 18 | 58% | 149 | 48,5% | 8 |
| Teljesítmény | 4 | 12,9% | 34 | 11,1% | 8 |
| Pénzügyi | 6 | 19,4% | 48 | 15,6% | 8 |
| **összesen:** | **31** | **100,0%** | **307** | **100,0%** | **10** |

Az elvégzett ellenőrzések közül rendszerellenőrzés (3) az összes ellenőrzési nap 24,8 %-a, a szabályszerűségi ellenőrzések száma 18, az ellenőrzési napok aránya 48,5 %, a teljesítmény ellenőrzések száma 4, az ellenőrzési napok aránya 11,1 %, a pénzügyi ellenőrzések száma 6, az ellenőrzési napok aránya 15,6 %. Egy ellenőrzésre átlagosan 10 ellenőrzési napot fordított az ellenőrzés.

2024. november 10-ig az éves ellenőrzéseink tekintetében a teljesítés 92 %-os, 2 szervezetnél az ellenőrzés folyamatban van, illetve 1 szervezetnél az ellenőrzés novemberben kerül kiírásra.

A 2024. évi ellenőrzési tervekben az ellenőrzési feladatokra jóváhagyott ellenőrzési napokhoz viszonyítva a szervezetek ellenőrzésére az alábbi ellenőrzési napokat fordítottuk.

|  |  |  |  |  |
| --- | --- | --- | --- | --- |
| **sorsz.** | **Intézmény megnevezése** | **Ellenőrzés tárgya** | **Összes ellen.** | |
| **terv** | **végreh.** |
| **VMJV Önkormányzatnál irányítószervi hatáskörben végrehajtott ellenőrzések** | | | | |
| 1. | Vp. Családsegítő és Gyermj. Integr. Intézm. | Átfogó rendszerell. (2020-2023./2023.évi beszám.) | 25 | 25 |
| 2. | Vp. Bölcsődei és Eü. Alapell. Integr. Intézm. | Átfogó rendszerell. (2020-2023./2023.évi beszám.) | 26 | 26 |
| 3. | Göllesz V. Fogy. Szem. Nappali Intézm. | Átfogó rendszerell. (2020-2023./2023.évi beszám.) | 25 | 25 |
| 4. | VMJV PH Stratégiai Iroda EKF és Nemzetközi Projektkoordinációs Csoport | 2023. évi EKF forrásból megvalósított projekt vizsgálat | 20 |  |
| 5. | SWING-SWING Kft. gazdálkodás ellenőrzése | 2023. évi gazdálkodás/beszámoló/belső kontroll ellenőrzése | 20 | 20 |
| **Összes irányítószervi ellenőrzés** | | | **116** | **96** |
|  |  |  |  |  |
| **VMJV Önkormányzat Polgármesteri Hivatal irodáinál végrehajtott ellenőrzések** | | | | |
| 6. | VMJV PH Pénzügyi Iroda | Felhalmozási és tőkejellegű bevételek nyilvántartása (2023) | 10 | 10 |
| 7. | VMJV Polgármesteri Kabinetiroda | 2023. évi kiemelt kulturális támogatások elszámolása | 10 | 10 |
| 8. | VMJV PH Stratégiai Iroda- Eu-s és Hazai Projektkoordinációs Csoport | 2023. évi egyéb forrásból származó projekt és a kapcsolódó közbeszerzés vizsgálata | 20 | 20 |
| 9. | VMJV Közigazgatási Iroda | 2023.évi közbiztonsági keretből nyújtott támogatás elszámolása | 10 | 10 |
| **Polgármesteri Hivatalnál összesen:** | | | **50** | **50** |
|  |  |  |  |  |
| **VMJV Önkormányzat intézményeinél végrehajtott belső ellenőrzések** | | | | |
| 10. | Veszprémi Egry Úti Körzeti Óvoda | Belső kontroll rendszer vizsgálata 2023 | 7 | 7 |
| 11. | Veszprémi Csillag Úti Körzeti Óvoda | Dologi, működési kiadások 2023 | 7 | 7 |
| 12. | Veszprémi Kastélykert Körzeti Óvoda | Személyi kiadások, emberi erőforrások ellenőrzése (2023) | 7 | 7 |
| 13. | Veszprémi Bóbita Körzeti Óvoda | Kötelezettségvállalások szabályszerűsége 2023 | 7 | 7 |
| 14. | Veszprémi Ringató Körzeti Óvoda | Bizonylatok kiállítása, feldolgozása 2023 | 7 | 7 |
| 15. | Veszprémi Vadvirág Körzeti Óvoda | Személyi kiadások, emberi erőforrások ellenőrzése (2023) | 7 | 7 |
| 16. | Eötvös Károly Könyvtár | Gazdálkodói jogkörök, kötelezettségvállalások szabályossága (2023) | 7 | 7 |
| 17. | Laczkó Dezső Múzeum | Bevételek elszámolása (2023) | 7 | 7 |
| 18. | Veszprémi Petőfi Színház | Vagyon gazdálkodás (leltározás, selejtezés) 2023 | 10 |  |
| 19. | Kabóca Bábszínház | Kontrollok, szabályzatok aktualizálása (2023) | 7 | 7 |
| 20. | Agóra Veszprém Kulturális Központ | Kötelezettségvállalások. Bizonylatok nyilvántartása, kiállítása, határidők betartása (2023) | 7 | 7 |
| 21. | Művészetek Háza | EU-s és egyéb projektek megvalósítása (2023) | 7 | 7 |
| 22. | Vp. Bölcsődei és Eü. Alapell. Integr. Intézm. | Belső kontrollok, szabályzatok ellenőrzése (2023) | 7 | 7 |
| 23. | Göllesz V. Fogyatékos Szem. Nappali Intézménye | Személyi kiadások, emberi erőforrások ellenőrzése (2023) | 7 | 7 |
| 24. | Vp. Családsegítő és Gyermj. Integr. Int. | Humán erőforrás gazdálkodás, személyi kiadások ell. (2023) | 7 | 7 |
| 25. | Veszprémi Intézményi Szolgáltató Szervezet | Gazdálkodói jogkörök szabályozottsága (2023) | 7 | 7 |
|  | **Intézmények összesen:** |  | **115** | **105** |
| **VMJV Önkormányzatnál és intézményeknél végrehajtott ellenőrzések összesen (nap)** | | | **281** | **256** |
|  |  |  |  |  |
| **Más szervezeteknél végrehajtott ellenőrzések:** | | | | |
| 26. | VKTT Egyesített Szociális Intézmény | Saját bevételek beszedése, bizonylatok kiállítása, számlázás | 7 | 7 |
| 27. | VKT Társulás és intézménye | Működési célú támogatások és egyéb bevételek szabályos elszámolása | 7 | 7 |
| 28. | Veszprémi Lengyel Nemz. Önkorm. | 2023. évi Költségvetési Beszámoló ellenőrzése | 7 | 7 |
| 29. | Veszprémi Ukrán Nemz. Önkorm. | 2023. évi Költségvetési Beszámoló ellenőrzése | 7 | 7 |
| 30. | Veszprémi Roma Nemz. Önkorm. | 2023. évi Költségvetési Beszámoló ellenőrzése | 7 | 7 |
| 31. | Veszprémi Német Nemz. Önkorm. | 2023. évi Költségvetési Beszámoló ellenőrzése | 7 | 7 |
| 32. | Veszprémi Örmény Nemz. Önkorm. | 2023. évi Költségvetési Beszámoló ellenőrzése | 7 | 7 |
| 33. | Eplény Községi Önkormányzat | Belső kontroll rendszer vizsgálat - gazdálkodási szabályzatok. | 7 | 7 |
| 34. | Eplényi Napköziotthonos Óvoda | Személyi kiadások ellenőrzése | 7 |  |
|  | **Más szervezeteknél összesen:** |  | **63** | **56** |
| **Ellenőrzések mindösszesen:** | |  | **344** | **307** |

A Belső Ellenőrzési Iroda 2024. november 15-ig az Önkormányzatnál 5 irányító szervi ellenőrzést, a Polgármesteri Hivatal irodáinál 4, az Önkormányzat intézményeinél 16 belső ellenőrzést, a nemzetiségi önkormányzatoknál 1-1, összesen 5 ellenőrzést, a VKTT-nél és az Egyesített Szociális Intézményénél 1-1 ellenőrzést, Eplény Községi Önkormányzatnál és az Eplényi Napköziotthonos Óvodánál 1-1 ellenőrzést, összesen 31 ellenőrzést végzett el.

A Veszprémi Családsegítő és Gyermekjóléti Integrált Intézmény, a Göllesz Viktor Fogyatékos Személyek Nappali Intézménye, a Veszprémi Bölcsődei és Egészségügyi Alapellátási Integrált Intézmény átfogó rendszerellenőrzése során áttekintettük az intézmények alapító okiratát, szervezeti és működési szabályzatát, valamint a gazdálkodással kapcsolatos egyéb szabályzatokat. A gazdaságossági szempontok figyelembevételét a költségvetési tervezés, valamint a költségvetés végrehajtásának ellenőrzésével, elemzésével valósítottuk meg. A vagyon gazdaságos és hatékony hasznosítását az intézmények eszközállományának alakulásán, azok nyilvántartásain, a leltározási tevékenység szabályozásán és annak megfelelő lebonyolításán, a selejtezési eljárások lefolytatásán, az önkormányzati vagyonrendelet betartásán keresztül ellenőriztük. A rendelkezésre álló erőforrásokkal való gazdálkodást a munkaerő-, a bér-, továbbá a raktár- és készletgazdálkodás keretein belül, valamint az intézmények pénzkezelési rendszerének vizsgálatával ellenőriztük.

Az irányítószervi, a Polgármesteri Hivatalnál végzett, az intézményi belső ellenőrzések, valamint az egyéb szervezeteknél végzett ellenőrzések arányát, valamint a tervezett és végrehajtott ellenőrzési napok számát 2024. november 15-ig az alábbi táblázat mutatja.

|  |  |  |  |  |
| --- | --- | --- | --- | --- |
| **Ellenőrzések típusa** | **Végrehajtott ellenőrzés (db)** | **Terv. ell. nap (db)** | **Telj.ell. Nap (db)** | **Telj. meg-oszlása** |
| Irányítószervi ellenőrzés | 4 | 96 | 96 | 31,3% |
| Polgárm. Hivatal | 4 | 50 | 50 | 16,3% |
| VMJV Önk. Intézményi | 15 | 105 | 105 | 34,2% |
| Egyéb intézménynél | 8 | 56 | 56 | 18,2% |
| **Összesen:** | **31** | **307** | **307** | **100,0%** |

Az ellenőrzés tanácsadói tevékenysége a Polgármesteri Hivatal szervezeti egységeitől, valamint az intézményektől érkezett szabályossági értelmezéshez és végrehajtáshoz, a megfelelő szabályozottság, a kockázatelemzéshez, a szabályzatok megfelelő tartalmához, támogatások elszámolásához kapcsolódott.

Az előző években megszokott dokumentumalapú ellenőrzések helyett 2024-ben már csak helyszíni ellenőrzést végeztünk az intézményeknél, de a korábbi évekhez képest jóval alacsonyabb volt a helyszínen töltött ellenőrzési napok száma.

Az ellenőrzéshez szükséges iratanyagokat, dokumentumokat az intézmények, külső szervezetek, valamint a Polgármesteri Hivatal irodái az ellenőrzés részére rendelkezésre bocsátották, eleget tettek az adatszolgáltatási kötelezettségnek, illetve további információkkal nyújtottak segítséget az ellenőrzésekhez. Az irodai munkát, az iktatást, a dokumentumok másolását, a szkennelést, az ügyiratok továbbítását, jelentések kiküldését az iroda dolgozói heti beosztás alapján végezték.

A Polgármesteri Hivatal Belső Ellenőrzési Irodája 2024. évben is 3 fővel látta el a belső ellenőrzési feladatokat, a tényleges ellenőrzési tevékenységet is 3 fő végezte. Az Iroda köztisztviselői megfelelnek a belső ellenőrökre vonatkozó általános és szakmai követelményeknek. Az állományban levő belső ellenőrök közgazdasági felsőfokú végzettséggel, mérlegképes könyvelői képesítéssel, valamint az előírt belső ellenőri regisztrációval rendelkeznek. Ezen túlmenően 1 fő okleveles könyvvizsgálói képesítéssel és adótanácsadói vizsgával, 2 fő 2-2 nyelvből középfokú nyelvvizsgával rendelkezik. Az okleveles könyvvizsgáló képesítéssel rendelkező belső ellenőr tagja a Magyar Könyvvizsgálói Kamarának is. Az ellenőrök 2024-ben is részt vettek a kötelező közszolgálati továbbképzéseken, 1 fő eleget tett a kötelező ÁBPE-I. képzésnek, valamint a mérlegképes és könyvvizsgálói kamarai továbbképzéseken is részt vettek. Egy fő sikeresen elvégezte a közigazgatási alapvizsgát.

A 2024. évi ellenőrzési tervből folyamatban van:

* irányítószervi ellenőrzések közül a Stratégiai Iroda EKF és Nemzetközi Projektkoordinációs csoportnál „2023. évi EKF forrásból megvalósított projekt vizsgálata”;
* intézményi ellenőrzéseknél a Veszprémi Petőfi Színháznál „Vagyon nyilvántartás (leltározás, selejtezés)” ellenőrzés, valamint
* egyéb intézménynél – Eplényi Napköziotthonos Óvodánál – „Személyi kiadások ellenőrzése”.

Az egyéb szervezetek közül a VKTT és intézménye „Működési célú támogatások és egyéb bevételek szabályos elszámolása” vizsgálatát, valamint az Egyesített Szociális Intézménynél a „Saját bevételek beszedése, bizonylatok kiállítása, számlázás” 7-7 ellenőri nappal elvégeztük.

A veszprémi nemzetiségi önkormányzatok 2023. évi költségvetési beszámoló ellenőrzése vizsgálatokra 5x7 ellenőri napot, összesen 35 napot fordítottunk.

Eplény Községi Önkormányzatnál a belső kontroll rendszer vizsgálat, gazdálkodási szabályzatok ellenőrzése történt meg, melyre 7 ellenőri napot fordítottunk (Eplényi Óvodánál a vizsgálat folyamatban van).

A belső ellenőrzés az értékelés alapján összesített véleményét öt kategória valamelyikébe sorolja be. Ezek a megfelelő, korlátozottan megfelelő, gyenge, kritikus és elégtelen. Az ellenőrzés nyomán kialakított véleményünk, értékelésünk a vizsgált területekről, illetve folyamatokról a vizsgálatok többségénél megfelelő, 1 esetben korlátozottan megfelelő volt.

Az ellenőrzési jelentések javaslatai alapján az ellenőrzött szervezeteknek intézkedési terv készítési kötelezettsége van. Az elvégzett ellenőrzések lezárásához valamennyi intézkedés végrehajtásáról tájékoztatást várunk az ellenőrzött szervezetektől, mely alapján folyamatosan nyomon követjük azokat. A belső ellenőrzések javaslatairól és a javaslatok alapján megtett intézkedésekről évenkénti nyilvántartást vezetünk, melyről az éves összefoglalóban a Közgyűlés részére tájékoztatást adunk.

Az intézményeknél külső szervezetek által végzett ellenőrzésekről január 31-ig tájékoztatást kérünk, melyek tapasztalatai, valamint a megtett intézkedések szintén bekerülnek az éves összefoglaló jelentésbe, és alapot adnak a következő évi kockázatelemzéssel megalapozott ellenőrzésekhez.

Az intézményvezetők, irodavezetők és az egyéb szervezetek vezetői részére a 2024. évi kockázatelemzéshez a dokumentumok szeptember hó végén kiküldésre kerültek. A kockázatelemzések az intézményektől és irodáktól egyöntetűen beérkeztek. A belső ellenőrzési vezető által történő felülvizsgálat, összesítés október végén megtörtént.

A kockázatelemzések alapján folyamatban van az intézmények és egyéb szervezetek 2025. évi belső ellenőrzési tervének készítése, melyet a költségvetési szervek vezetői, illetve a szervezetek irányító szervei 2024. novemberben jóváhagynak saját intézményükre, szervezetükre vonatkozóan. Az Önkormányzat összesített 2025. évi belső ellenőrzési tervét a Közgyűlés 2024. december 12-i ülésén tárgyalja.

**A Közigazgatási Iroda tevékenysége**

2024. november 15-ig az iktatott ügyek főszáma 4719 db volt (2023: 4257 db). A főszámokra iktatott ügyekben beérkezett további iratokkal együtt az Iroda ügyintézői 2024-ben a fenti időpontig 18785 db ügyiratot kezeltek (2023-ban: 17918 db).

Az anyakönyvi igazgatásban külön iktatott ügyek száma:

2023.01.01. – 2023.11.10. Főszám: 477 /Alszám: 2538/  Összesen: 3015 db

2024.01.01. – 2024.11.15. Főszám: 608 /Alszám: 2168/  Összesen: 2776 db

Az anyakönyvvezetők 2024-ben november 15-ig 199 házasságkötést „celebráltak”, amely feladat jóval többet jelent munkánál, hiszen a házasulók visszajelzései alapján többnyire éppen a szertartásvezetők által teremtett meghitt légkört, az odaadó, lelkiismeretes hozzáállást, a személyre szabott köszöntőket emelik ki. (2023-ban a beszámolási időszakig 177 házasságkötésben működtek közre.)

2024. november 15-ig 1259 újszülött (2023-ban 1296) és 1057 haláleset (2023-ban 997) anyakönyvezési feladatait kellett ellátni.

Ugyanakkor az anyakönyvvezetői feladatellátás messze túlmutat a születési és halotti anyakönyvi kivonatok kiállításán és a házasságkötési szertartásokon. Ezeken túlmenően munkatársaink 2024. november 15-ig 2 db bejegyzett élettársi kapcsolat rögzítésében, 55 db apai elismerő nyilatkozat felvételében, 3265 db papír alapú irat elektronikus anyakönyvbe történő rögzítésében, 363 db más hatóság felé elvégzett adatszolgáltatásban, 89 db családi jogállás rendezésében, 132 db házassági névmódosításban és összesen 197 db születési névváltoztatásban működtek közre.

A beszámoló időpontjáig a hagyatéki eljárásokban 1155 db főszámos /előző évben: 1361 db/, 6809 db alszámos /előző évben: 7514 db/, összesen 7964 db iktatott ügyirat volt /előző évben: 8875 db/, melyekben összesen 1100 db adó- és értékbizonyítványt, /előző évben: 949 db/ készítettek el kollégáink.

A hivatalban központilag iktatott ügyek száma az alábbiak szerint alakult:

2023.01.01. – 2023.11.10. Főszám: 10 370, Alszám: 28 580, Összesen: 38 950 db

2024.01.01. – 2024.11.15. Főszám: 10 408, Alszám: 28 517, Összesen: 38 925 db

Eplényi ügyiratok:

2024.01.01. – 2024.11.15. Főszám: 197, Alszám: 340, Összesen: 537 db

(Az adatok nem tartalmazzák az Adóiroda ügyeiben történt iktatásokat.)

2024. november 15-ig a kereskedelmi igazgatásban 168 db bejegyző határozatot hoztunk, míg a törlő határozatok száma 88 db volt. (A 2023. évi beszámoló elkészítéséig 183 bejegyzés és 91 db törlés történt.)

A beszámoló időpontjáig 6 db működési engedélyt adtunk ki olyan üzletekre, amelyek kizárólag üzletben forgalmazható terméket (ún. üzletköteles terméket) forgalmaznak.

(Ez a szám 2023-ban a beszámolási időszakig 14 db volt.)

A nyitvatartási időhöz vagy egyéb nyilvántartási eseményhez kapcsolódó bejegyzések száma 2024-ben 91 db volt. (Az előző évi beszámoló időpontjáig 99 db.)

A kereskedelmi üzletek nyilvántartásában 3347 aktív üzletre és más, nem üzletben végzett kereskedelmi formára vonatkozó bejegyzés szerepel, 3 810 megszűnt üzlet és más kereskedelmi forma mellett. /2023-ban 3294 aktív üzletet tartottunk nyilván, 3684 megszűnt üzlet mellett./

Az eplényi kereskedelmi üzletek nyilvántartásában 10 aktív üzlet és más, üzleten kívüli kereskedelmi formára vonatkozó bejegyzés szerepel.

A hatályos jogi szabályozás szerint a vendéglátó üzleteknek regisztrálniuk kell a Nemzeti Turisztikai Adatszolgáltató Központba (a továbbiakban: NTAK) és a vendéglátás tevékenységből származó, a tárgyévet megelőző lezárt üzleti évben nettó 12 millió Ft-ot meghaladó árbevételt elérő vendéglátó üzleteknek adatszolgáltatási kötelezettsége is van az NTAK felé.

A kereskedelmi tevékenységek végzésének feltételeiről szóló 210/2009. (IX. 29.) Korm. rendelet rendelkezése alapján a jegyzőnek a nyilvántartásba vett vendéglátó üzletek NTAK felé történő adatszolgáltatási tevékenységét évente legalább egy alkalommal hatósági ellenőrzés keretében ellenőrizni kell.

A vendéglátó üzletek ellenőrzése jelentős munkaterhet ró az Irodára, a regisztráció, NTAK-felé történő adatszolgáltatás „befogadása” a vendéglátóhelyet üzemeltetők körében sok esetben nehézkes (nem regisztrált, nem szolgáltat adatot, nem folyamatosan szolgáltat adatot, nem jó adatokkal regisztrált, nem jó településhez regisztrált stb.), gyakorlatilag folyamatos feladatot ad a kollégáknak.

Veszprémben jelenleg 142 db, Eplény községben pedig 12 db aktív státuszú kereskedelmi szálláshely szerepel a nyilvántartásban. 2024-ben a beszámoló készítéséig Veszprémben 16 db új szálláshelyet üzemeltető bejegyzése mellett 19 db szálláshely szűnt meg.

Eplény községben új bejegyzés rögzítésére és szálláshely törlésére nem került sor.

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet előírása szerint a jegyző a szálláshely-szolgáltató NTAK felé történő regisztrációs és rendszeres adatszolgáltatási kötelezettségét évente köteles az ASP keretrendszer NTAK szakrendszerén keresztül ellenőrizni. Ezen túlmenően a nyilvántartásba vett szálláshely-szolgáltatót 6 évente legalább egy alkalommal hatósági ellenőrzés keretében is ellenőrizni kell.

Veszprémben a beszámoló elkészítéséig az ellenőrzési tervünk alapján 30 db szálláshely helyszíni ellenőrzését végeztük el. Ezen kívül az NTAK kezdeményezésére 2 db – a nyilvántartásunkban nem szereplő – szálláshelyen végeztünk ellenőrzést. Ez utóbbiak NTAK regisztrációval, minősítéssel rendelkeztek, de nem működtek szálláshelyként. (Eplényben helyszíni ellenőrzést 2024-ben nem tartottunk.)

2024-ben összesen 7 db tevékenységet tiltó határozat született és 5 esetben ismét engedélyeztük a tevékenység végzését. (2023-ban 6 db tevékenységet tiltó határozatot hoztunk, később valamennyi esetben ismét engedélyeztük a tevékenység végzését.)

2024-ben 3 db zenés, táncos rendezvény tartását engedélyező határozatot hoztunk, míg 1 esetben elutasítottuk a rendezvénytartási engedély iránti kérelmet. (2023-ban 5 db rendezvénytartási engedély kiadására került sor.)

A zenés, táncos rendezvények ellenőrzése a kiadott ellenőrzési terv szerint megtörtént.

Veszprém területén nyilvántartott aktív telephelyek száma jelenleg 901 db, a megszűnt telephelyek száma 184 db.

2024. január 1-től november 15-ig 25 db nyilvántartásba bejegyző és 1 db nyilvántartásból törlő határozat meghozatalára került sor. (2023. január 1-től november 10-ig 22 db nyilvántartásba bejegyző és 4 db nyilvántartásból törlő határozat meghozatalára került sor.)

Közterületi fakivágási kérelmek tárgyában 2024-ben eddig 10 eljárás során 6 db engedélyező, 1 db kötelező, 1 db elutasító, 1 db visszautasító, 1 db kizárási okot bejelentő döntés született. Eljárást megszüntető döntést nem hoztunk, folyamatban lévő eljárásunk nincs. (2023-ban 17 eljárás során 5 db engedélyező és 7 db elutasító és 0 db eljárást megszüntető döntés született.)

Veszprém Megyei Jogú Város Önkormányzata Közgyűlésének a fás szárú növények védelméről, kivágásáról és pótlásáról szóló 28/2021. (VI. 24.) önkormányzati rendelete hatálya alá tartozó ügyekben 2024-ben 38 db eljárást folytattunk, amelyek során 22 db engedélyező, 2 db elutasító, 1 db visszautasító és 1 db eljárást megszüntető, 2 db kivágásra kötelező döntés született, továbbá 1 db figyelmeztetést adtunk ki. Balesetveszély, vagyoni kár elkerülése érdekében kivágott fák ügyében 9 db tudomásul vételi döntés született. Folyamatban lévő eljárások száma 1 db. (2023-ban november 10-ig 62 db eljárást folytattunk, amelyek során 35 db engedélyező, 15 db elutasító és 4 db eljárást megszüntető, 2 db módosító, 3 db kivágásra kötelező döntés született, továbbá 1 db figyelmeztetést adtunk ki. Balesetveszély, vagyoni kár elkerülése érdekében kivágott fák ügyében 29 db tudomásul vételi döntés született.)

A környezetvédelmi hatósági eljárások száma összesen 132 db, ebből zaj- és rezgésvédelemmel kapcsolatos 22 db, allergén gyomnövényekkel kapcsolatos 56 db volt. Munkatársaink környezetvédelmi és vízjogi ügyekben 2024-ben 53 db szakhatósági állásfoglalást adtak ki. (2023. év hasonló időszakában a környezetvédelmi hatósági eljárások száma összesen 134 db, ebből zaj-, és rezgésvédelemmel kapcsolatos 21 db, allergén gyomnövényekkel kapcsolatos 43 db volt. 2023-ban 8 db vízgazdálkodási eljárást folytattunk le. Munkatársaink környezetvédelmi és vízjogi ügyekben 62 db szakhatósági állásfoglalást adtak ki.)

Tárgyév november 15-ig bejelentés alapján vagy helyszíni szemlén tapasztaltak figyelembevételével 20 esetben rendeltük meg hulladék elszállítását. Ebből 3 db külterületi ingatlanon, 17 db belterületi ingatlanon (szelektív szigetek, hulladéktároló edények környezetében) volt, további 4 ügyben folyamatban van az elszállítás. Az észlelt, illegálisan elhagyott hulladék elszállítása érdekében év végéig folyamatosan elvégezzük a megrendeléseket.

Állatvédelmi hatósági jogkörben eljárva 1 esetben (2023. évről áthúzódó ügy) megszüntettük az eljárást, 5 db helyszíni szemlét folytattunk le. A szemlén tapasztaltak alapján 4 esetben a tartási körülményeket megfelelőnek találtuk, így nem volt indokolt az eljárás megindítása, 1 esetben pedig az ügyet áttettük a Veszprém Vármegyei Kormányhivatal Élelmiszerlánc-biztonsági és Állategészségügyi Főosztálya részére. Bírság kiszabása nem történt.

A vármegyei illetékességgel ellátott üzletszerű ingatlanközvetítő és az üzletszerű ingatlanvagyon-értékelői tevékenységgel kapcsolatos nyilvántartásba bejegyző határozatok száma 2024-ben 50 db volt. Az országos nyilvántartásban – Veszprém vármegyére vonatkozóan – 975 aktív bejegyzés szerepel. (Ez 2023-ban /november 10-ig/ 71 db döntés volt. Az országos nyilvántartásban – Veszprém vármegyére vonatkozóan – 917 aktív bejegyzés szerepelt.)

2024. november 15-ig 19 db birtokvédelmi eljárás indult, ezek közül 16 db elutasító és 3 db helyt adó döntés született. (2023. november 10-ig 26 db birtokvédelmi eljárás indult, ezek közül 26 db elutasító döntés született, helyt adó döntést nem hoztunk.) Ebben az eljárásban közigazgatási úton nincs helye jogorvoslatnak, így közvetlenül a bíróságtól lehet kérni a jegyző határozatának megváltoztatását. 2024-ben eddig 3 esetben továbbítottunk a jegyző határozatának megváltoztatására irányuló keresetlevelet a Veszprémi Járásbíróságnak.

A központi ügyfélszolgálat munkatársai által végzett mező-és erdőgazdasági földek adásvételével és haszonbérletével kapcsolatos szerződések hirdetményezésének száma 2024-ben 114 db volt, amelyből 66 db adásvételi és 48 db haszonbérleti szerződés volt.

A lakóingatlan lefoglalásának tényéről történő végrehajtói bejelentések száma 2023. november 16-tól december 31-ig 26 db, lakóingatlan kiürítéséről szóló 1 db volt. 2024. január 01 és november 15. között 153 db lefoglalásról és 3 db kiürítésről érkezett bejelentés.

A központi ügyfélszolgálaton önállóan ellátott feladatok közül kiemelhető még a talált tárgyakkal kapcsolatos ügyintézés. 2024-ben a beszámoló elkészítésének időpontjáig 27 db talált tárgyat adtak át a becsületes megtalálók. Ezek közül 15 esetben sikerült talált tárgyat átadni a tulajdonos/találó részére, és összesen 113 445 forint összegű talált pénz ellenértékét kellett átutalni a Magyar Államkincstár részére. 2024. február 29. napjáig az ügyfélszolgálaton történt a Veszprém Kártyával kapcsolatos ügyintézés is. A 2023. évi beszámolót követően 2024. február 29. napjáig összesen 443 fő volt a kártyát igénylők száma.

A 2024. évi önkormányzati és EP választások kapcsán az ügyfélszolgálatról 1611 db kérelem, illetve bejelentés került átadásra az iktató csoport felé és 322 db központi névjegyzéket érintő kérelem került általunk feldolgozásra és elbírálásra.

2024-ben az Iroda működési körén belül kiadott döntésekkel kapcsolatban ügyészi felhívásra nem került sor.

Az Iroda köztisztviselői, ügyviteli alkalmazottai a munkakörük betöltéséhez szükséges képesítési előírásokkal rendelkeznek, az előírt továbbképzéseken részt vettek, vizsgáikat eredményesen letették, teljesítményértékelésük pedig az előírt határidőben megtörtént.

**A Közjóléti Iroda tevékenysége**

A Közjóléti Iroda dolgozóinak létszáma 10 fő.

Az Irodán belül egy csoport működik, az Intézményfelügyeleti és Szociálpolitikai Csoport.

Szociálpolitikai feladatok:

A szociális igazgatásról és szociális ellátásokról szóló 1993. évi III. törvényben (a továbbiakban: Szoctv.), a gyermekek védelméről és a gyámügyi igazgatásról szóló 1997. évi XXXI. törvényben (a továbbiakban: Gyvt.), valamint Veszprém Megyei Jogú Város Önkormányzat Közgyűlésének a települési támogatás keretében nyújtott szociális ellátásokról szóló a 23/2021. (V. 11.) önkormányzati rendeletben meghatározott pénzbeli és természetbeni ellátások megállapítása, megszüntetése, ellenőrzése az Iroda feladata.

Három szociálpolitikai ügyintéző végzi Veszprém és Eplény települések esetében a pénzbeli és természetbeni ellátásokkal kapcsolatos feladatokat, melyek:

* a rendszeres gyermekvédelmi kedvezmény és az ahhoz kapcsolódó ellátások (a gyermek hátrányos és halmozottan hátrányos helyzetének megállapítása, szünidei gyermekétkeztetés)
* a települési támogatások (adósságcsökkentési támogatás, lakásfenntartási támogatás, szociális alapon bérbe adott önkormányzati lakások bérlőinek lakbértámogatása, felsőfokú oktatási intézményben tanulók albérleti támogatása, lakossági szilárd hulladékkezelési közszolgáltatási díj támogatás, gyógyszertámogatás, gyermekintézményi térítési díj támogatás, szünidei gyermekétkeztetés, gyermekes bérlet, rendkívüli települési támogatás, temetési segély, beiskolázási támogatás),
* a védendő fogyasztó státusz igazolása,
* a köztemetés.

Az államigazgatási hatósági ügyekben hozott érdemi döntések száma Veszprémben 192, Eplényben nem volt. Az önkormányzati hatósági ügyekben hozott döntések száma Veszprémben 808, Eplényben 77. Ezen kívül a köztemetés költségének megtérítése ügyében 1 esetben kellett elrendelni a végrehajtást. Elutasító döntés meghozatalára 7 esetben került sor, melyek ellen nem volt jogorvoslat, visszautasító döntés meghozatalára 1 esetben került sor.

A szociálpolitikai ügyintézők ügyfélfogadási napokon (hétfőn, szerdán) a Polgármesteri Hivatal ügyfélszolgálatán, illetve a „B” épület ügyfélfogadásra kialakított földszinti helyiségében fogadják az ügyfeleket. Kedd, csütörtök és pénteki napokon a feladatok ellátásához és a hatósági megkeresések teljesítése érdekében (gyámhivatal, bíróság) környezettanulmányokat is készítenek.

A Hivatalban történő közfoglalkoztatás koordinálása a csoportvezető feladata. A Hivatal szervezeti egységeinél 2024-ben 1 fő közfoglalkoztatott dolgozott.

A pénzügyi ügyintéző közreműködött a Polgármesteri Hivatalban megvalósuló nyári diákmunka szervezésében és lebonyolításában. 2024. július és augusztus hónapokban összesen 1 diák foglalkoztatására került sor.

Veszprém Megyei Jogú Város Önkormányzata Közgyűlésének a települési támogatás keretében nyújtott szociális ellátásokról szóló 23/2021. (V. 11.) önkormányzati rendelet módosítására 2024-ben egy alkalommal került sor. 2024. május 1-jétől minden rendszeres és rendkívüli települési támogatás esetében megengedőbb jövedelemhatárok kerültek bevezetésre.

2024-ben Eplény Községi Önkormányzat ismét pályázatot nyújtott be szociális célú tűzifa támogatásra, az ebből adódó feladatokat a Csoport egyik ügyintézője látta el.

A Csoport egyik ügyintézője szervezte meg és bonyolította le az évközi és nyári szünidei gyermekétkeztetést.

A csoportvezető az igényelhető ellátásokról, támogatásokról, valamint a szociális és gyermekvédelmi szolgáltatásokról naprakészen elkészítette a lakosság tájékoztatására szolgáló kiadványokat, melyek az Ügyfélszolgálaton, valamint a „B” épület portájánál szabadon hozzáférhetőek. Valamennyi ügytípus tájékoztatója, kérelem nyomtatványa, jogszabályi háttere az Önkormányzat honlapján is elérhető.

A szociálpolitikai ügyintézők a szociális és gyermekvédelmi ellátásokkal kapcsolatos, a jegyző által kötelezően vezetendő országos nyilvántartási feladatokat a PTR-ben (Pénzbeli és természetbeni ellátások rendszere) vezetik.

A Csoport szociális ügyintézője látja el a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet 3. §-ában foglaltak alapján az 1/A. § szerinti családvédelmi koordinációért felelős szerv feladatait. Ebben az évben összesen 19 jelzés érkezett hozzátartozók közötti erőszak veszélyének észleléséről. 12 esetben került sor legalább az egyik fél meghallgatására és a hozzátartozók közötti erőszak miatt alkalmazható intézkedésekről, a bántalmazottat megillető jogosultságokról, a család és a gyermekek védelmét szolgáló szociális intézményrendszerről és szolgáltatásokról történő tájékoztatásra.

A települési önkormányzat jegyzőjének feladat- és hatáskörébe tartozó ismeretlen szülőktől származó gyermek és a képzelt szülők adatainak megállapítására, valamint a szülő gyámnevezéséről tett nyilatkozatának felvételére nem került sor.

Apaság megállapítása tárgyában indított perben a gyermek mellett az anya pertársaként való részvételéhez történő gyámhatósági hozzájárulásra, illetve a gyermek családi nevének megállapítására 1-1 esetben került sor.

Családi jogállás rendezéséről szóló tájékoztatás (apa adatai nélkül anyakönyvezett gyermek születése esetén) 10 esetben történt.

Az szociálpolitikai ügyintézők a Személyre Szabott Ügyintézési Felületen és az Önkormányzat honlapján folyamatosan karbantartják az Irodánál intézhető ügyek leírását.

Intézményfelügyeleti feladatok

A Csoport feladata egyrészt az Szoctv.-ben és a Gyvt.-ben, valamint a vonatkozó önkormányzati rendeletben meghatározott, az önkormányzat fenntartásában működő személyes gondoskodást nyújtó szociális és gyermekjóléti intézmények (Göllesz Viktor Fogyatékos Személyek Nappali Intézménye, Veszprémi Bölcsődei és Egészségügyi Alapellátási Integrált Intézmény, Veszprémi Családsegítő és Gyermekjóléti Integrált Intézmény) fenntartói feladatainak ellátása, másrészt a nemzeti köznevelésről szóló 2011. évi CXC. törvényben, valamint a vonatkozó önkormányzati rendeletben meghatározott köznevelési intézményekkel (6 körzeti óvoda) kapcsolatos fenntartói és jegyzői feladatok ellátása.

Az intézmények fenntartói feladatainak elvégzése 2 fő szociális ügyintéző feladata.

Az ügyintézők közreműködnek a fenntartói feladatok ellátásában az Eplény Községi Önkormányzat által fenntartott Eplényi Napköziotthonos Óvoda, valamint a Veszprémi Kistérség Többcélú Társulása fenntartásában működő Egyesített Szociális Intézmény vonatkozásában.

2024. évben a munkatársak az Iroda feladatkörét érintő 52 előterjesztés (bizottsági és közgyűlési, képviselő-testületi, társulási) előkészítésében vettek részt.

Fenntartói jogkörben a szociális alap- és szakellátást, valamint a gyermekjóléti alapellátást nyújtó intézményekben átfogó, több napos ellenőrzéseket végeztek a munkatársak, mely ellenőrzések eredményeiről minden esetben tájékoztatták a Közgyűlést, a társulási tanácsot, illetve a bizottságot.

A Veszprémi Családsegítő és Gyermekjóléti Integrált Intézmény alapfeladatainak teljesítése során évek óta folyamatosan és egyre erőteljesebben merül fel, hogy a gyermekek és családok életében új és hangsúlyos veszélyforrás a digitalizált világ és az online térben történő egyre hosszabb jelenlét, mely hozzájárul a hagyományos közösségek széteséséhez. Az Intézmény feladata, hogy az új típusú, gyermekek egészséges felnevelkedésére veszélyt jelentő helyzetre reagáljon, és beavatkozási tervet dolgozzon ki rá. A feladat ellátásának új helyszín- és eszközigénye volt, mely 2024. július 1-jétől a korábbi funkciójával megszűnő Jutasi KözTérben került megvalósításra. A feladat ellátásához az Intézmény szakmai programját, szervezeti és működési szabályzatát, valamint a szolgáltatói nyilvántartásban történő bejegyzését (működési engedélyét) módosítani kellett, melyhez az Iroda munkatársai elkészítették a bizottsági előterjesztést. A Veszprém Vármegyei Kormányhivatal Hatósági Főosztály Szociális és Gyámügyi Osztálya a benyújtott kérelem alapján a működési engedélyt módosította.

A személyes gondoskodást nyújtó szociális és gyermekjóléti ellátások, valamint a köznevelési intézmények (óvodák) vonatkozásában bekövetkezett jogszabályi változásokat a munkatársak folyamatosan figyelemmel kísérik, azokról az intézményvezetőket tájékoztatják.

Az idei év során a Veszprémi Csillag Úti Körzeti Óvoda igazgatói pályázatának kiírására került sor. A benyújtott pályázatok elbírálására létrehozott bizottság működését az Iroda munkatársa koordinálta és bonyolította le.

A Pannon Egyetem óvodapedagógus alapképzés szakfelelősével félévenként együttműködik a kiegészítő megállapodások elkészítésében, aláírásra történő előkészítésében, intézmények részére történő megküldésben az Iroda ezzel a feladattal megbízott ügyintézője.

2024. év során az óvodáknál bevezetésre került az oviKRÉTA és a pedagógusok teljesítményértékelési rendszere (TÉR). A rendszeren keresztül a fenntartó mint munkáltató minden évben köteles értékelni az óvodaigazgató teljesítményét. Az idei év során az Iroda feladata volt a regisztráció és az egyedi intézményi értékelési szempontok meghatározása, az óvodaigazgatók személyre szabott éves teljesítménycéljainak jóváhagyása.

Az Önkormányzat fenntartásában működő óvodák alapító okiratainak módosítására 2 alkalommal került sor.

A pedagógusok új életpályájáról szóló 2023. évi LII. törvény és a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendeletet 2024. január 1. napján hatályba lépett. Az új szabályozással a nevelési-oktatási intézményekben foglalkoztatott pedagógusok és az óvodában a nevelést közvetlenül segítő munkakört betöltő személyek új, köznevelési foglalkoztatotti jogviszonyba kerültek. A köznevelési foglalkoztatotti jogviszony hatálya alá nem tartozó, a nevelési munkát közvetlenül segítő munkakörben foglalkoztatottak és a gazdasági, ügyviteli, műszaki, kisegítő munkakörben foglalkoztatott munkavállalók munkaviszonyban foglalkoztathatók tovább. Az intézményvezető megnevezés helyett bevezetésre került az igazgató megnevezés.

A fenti változások miatt vált szükségessé az Önkormányzat fenntartásában működő óvodák alapító okiratának 2024. év eleji módosítása.

Második alkalommal 2024. augusztus 1-jétől került sor az óvodák alapító okiratának módosítására az egységes tartalom érdekében, melyre jogszabályi tiltás miatt nevelési év közben nem kerülhetett sor.

Két munkatárs az igénybevevői nyilvántartásba adatot szolgáltat mint e-képviselő, valamint gondoskodik az intézmények adatszolgáltatói munkatársainak jogszabályban meghatározott felkészítéséről.

A Csoport vezetője a KIR-STAT Közoktatási Statisztikai Programban felhasználói jogosultsággal rendelkezik az óvodák tekintetében, fenntartói jogkörben. A jogszabályban meghatározott időközönként elektronikus úton jelentést küld a KIR-STAT Közoktatási Statisztikai Program számára az Önkormányzat fenntartásában működő óvodák adataiban bekövetkezett változásokról.

A csoport munkatársai együttműködnek, kapcsolatot tartanak az állami, egyházi és civil szervezetek által fenntartott intézményekkel. Az alapfeladatokon túl további feladatot jelentett a Városfejlesztési Iroda és Városüzemeltetési Iroda munkatársaival együttműködve az Önkormányzat által benyújtott fejlesztési célú pályázatokkal kapcsolatos adatszolgáltatás, szervezés, egyeztető megbeszéléseken, továbbképzéseken való részvétel.

Egészségügyi feladatok

Az egészségügyi referens Veszprém város hivatalos weboldalának egészségügyi alapellátást érintő tartalmát felülvizsgálta és folyamatosan aktualizálta.

A 2024. évben tömegesen lejáró háziorvosi és házi gyermekorvosi feladat-ellátási szerződések aktualizálása kapcsán az Iroda közreműködött a polgármester és az orvosok közötti egyeztető tárgyalások megszervezésében, továbbá a feladat-ellátási szerződések tartalmának Közgyűlés általi jóváhagyását követően a szerződések aláírásra történő előkészítésében. Mindezek alapján 2025. január 1. napjától 7 házi gyermekorvosnak és 21 háziorvosnak (összesen: 28) lesz új tartalmú szerződése.

2024. évben 1 új fogorvossal kötött az Önkormányzat feladat-ellátási szerződést, amelynek kapcsán az Iroda közreműködött a vélemények, hozzájárulások beszerzésében, illetve a szerződés aláírásra történő előkészítésében.

2024. évben 19 háziorvos és 6 házi gyermekorvos esetében a feladat-ellátási szerződések időbeli hatályának meghosszabbítása okán, illetve 14 fogorvos esetében a Nemzeti Egészségbiztosítási Alapkezelő gyakorlatára tekintette vált szükségessé a feladat-ellátási szerződés módosítása. Az egészségügyi referens fenti esetekben is (összesen 39 alkalommal) közreműködött a feladat-ellátási szerződések módosításának, illetve megszüntetésének aláírásra történő előkészítésében.

A betöltetlen ifjúságorvosi és házi gyermekorvosi körzetek ellátására, illetve a fogászati alapellátás nagy értékű tárgyi eszköz beszerzésének 2024. évi támogatására előkészítette a pályázatok kiírását, közreműködött annak minél szélesebb körben történő megosztásában, ellátta a pályázatokkal kapcsolatos egyéb teendőket.

Folyamatosan közreműködött a Veszprémi Bölcsődei és Egészségügyi Alapellátási Integrált Intézmény egészségügyi alapellátás szerződéseinek, megállapodásainak előkészítésében, felülvizsgálatában, a vérszállításhoz szükséges beszerzési eljárás, illetve beszerzési szabályzat előkészítésében és egyéb fenntartói feladatainak ellátásában. Szakmai segítséget nyújtott az intézményi szakmai működési engedélyeinek (házi gyermekorvosi, fogorvosi) módosításához szükséges kérelmek benyújtásához.

2024. évben a területi ellátási kötelezettségű fogorvosok feladat-ellátási szerződése alapján havi 20.000 Ft támogatást nyújt az Önkormányzat a körzetek ingó vagyonának karbantartására. A beérkezett számlák jogosságának vizsgálata után az szociális pénzügyi ügyintéző gondoskodott a támogatások utalásáról. Eddig 9 alkalommal került kifizetésre támogatás.

A Nemzeti Egészségbiztosítási Alapkezelő, illetve a Belügyminisztérium részére az aktuális jelentéseket megküldte, és az adatszolgáltatások határidőre történő jegyzői igazolásait aláírásra előkészítette.

Az Országos Kórházi Főigazgatóság, mint praxiskezelő által meghatározott módon és elektronikus felületen az Önkormányzat rendeletében meghatározott alapellátási körzetekre vonatkozóan adatokat szolgáltatott.

Veszprém Megyei Jogú Város Önkormányzatának Közgyűlése EpiPen 300 mg és EpiPen Junior 150 mg injekció biztosításáról döntött a Veszprém város területén működő bölcsődékben, óvodákban, általános és középiskolákban, illetve a Veszprémi Családsegítő és Gyermekjóléti Integrált Intézményben. Ezzel kapcsolatban közreműködött a készítmények beszerzésében, az intézményeknek történő átadásban, és gondoskodott a számlák utalásra történő előkészítéséről.

A Hivatal munkatársai részére elsősegélynyújtó ismeretekkel egybekötött egészségnapokat szervezett a Veszprémi Bölcsődei és Egészségügyi Alapellátási Integrált Intézmény 3 iskolavédőnőjének közreműködésével.

2024. évben a háziorvosi rendelők akadálymentesítése keretében – a Városfejlesztési és a Városüzemeltetési Iroda munkatársaival közösen – helyszíni bejárást szervezett 10 háziorvosi rendelőbe a szükséges átalakítások felmérésére.

Egyéb feladatok

A Közjóléti Bizottság, a Veszprémi Közalkalmazottak és Köznevelésben Foglalkoztatottak Önkormányzati Érdekegyeztető Tanácsának (a továbbiakban: KÖÉT) referensi feladatait és az esélyegyenlőségi referensi feladatokat 1 fő munkatárs látja el.

Ugyanezen munkatárs ellátja Veszprém Megyei Jogú Város Önkormányzata Szociálpolitikai Kerekasztala, a Veszprémi Kistérség Többcélú Társulása Szociálpolitikai Kerekasztala referensi feladatait (a szociális intézmények fenntartói feladatainak ellátása mellett). 2024. évben mindkét szociálpolitikai kerekasztal 1-1 ülést tartott.

Az Iroda csoportvezetője látja el a Veszprém Városi Idősügyi Tanács működéséhez kapcsolódó idősügyi referensi feladatokat.

A KÖÉT 2024. évben egy alkalommal ülésezett, 2024. február 12-én, napirendje szerint véleményezte Veszprém Megyei Jogú Város Önkormányzata 2024. évi költségvetéséről szóló rendelet-tervezetet.

Az idei évben az Iroda munkatársai folyamatosan figyelemmel kísérték Veszprém Megyei Jogú Város Önkormányzata Helyi Esélyegyenlőségi Programjában foglaltakat, az általa megfogalmazott intézkedési tervek megvalósítása érdekében kapcsolatot tartottak fenn azok felelőseivel, a Hivatal más irodáinak kompetens munkatársaival és a hátrányos helyzetű társadalmi csoportokat képviselő, illetve támogató szervezetek képviselőivel. Több alkalommal részt vettek az érdekképviseletek által szervezett eseményeken, workshopokon és szakmaközi egyeztetéseken. Fentieknek köszönhetően az Iroda munkatársai jó munkakapcsolatot tartanak fenn a társszervezetekkel.

Az idei évben az Iroda munkatársai részt vettek Veszprémi Kistérség Többcélú Társulása Szociális Szolgáltatástervezési Koncepciója kidolgozásában.

Az Iroda munkatársai továbbra is közreműködnek az ukrán menedékesek ellátásával kapcsolatos koordinációs és adatszolgáltatási feladatokban, folyamatos kapcsolatot tartanak a lakhatásukat biztosító VESZOL Kft. és az ellátásukat lebonyolító Veszprémi Családsegítő és Gyermekjóléti Integrált Intézmény munkatársaival.

A lakossági ivóvízellátással kapcsolatosan az Irodának új feladata volt egy adatszolgáltatás keretében a marginalizált csoportokkal kapcsolatban táblázat összeállítása, illetve az ivóvízfogyasztás népszerűsítése, az ivóvíz felhasználásának ösztönzése, továbbá az ivóvízellátással összefüggő közegészségügyi kockázatokra való felhívás keretében különböző tájékoztatók összeállítása és kiküldése a közintézmények, a Máltai Szeretetszolgálat, illetve a védőnőkőn keresztül a várandós személyek és 3 év alatti gyermeket nevelő személyek részére.

2024. évben az Iroda munkatársai közreműködtek a járási egészségfejlesztési terv kidolgozása érdekében a szükséges kérdőív kitöltésében, illetve a Veszprém Vármegyei Önkormányzati Hivatal Vármegyei Jegyzője felkérésére a Szolgáltatási Út Térkép felülvizsgálatához szükséges dokumentumsablonok kitöltésében.

**Az Önkormányzati és Jogi Iroda tevékenysége**

Az Iroda csoporttagozódása a következő:

a)Informatikai Csoport

b)Jogi és Közbeszerzési Csoport

c) Közgyűlési Csoport

A Polgármesteri Hivatal Szervezeti és Működési Szabályzata szerint az Önkormányzati és Jogi Iroda feladatai a következők:

* ellátja a Közgyűlés, a Képviselő-testület, a polgármesterek, alpolgármesterek, a nemzetiségi önkormányzat képviselő-testületének, a bizottságok, a Veszprémi Kistérség Többcélú Társulásának Társulási Tanácsa, a képviselők, a jegyző munkájához kapcsolódó szervezési, ügyviteli, jogi és információs tevékenységet,
* jogi segítséget nyújt az önkormányzati rendeletek előkészítéséhez, vagy előkészíti az önkormányzati rendelet tervezetét,
* a Képviselő-testület ülésére az előterjesztéseket elkészíti, vagy a Polgármesteri Hivatal szervezeti egységeinek bevonásával koordinálja az előterjesztések elkészítését,
* a nemzetiségi önkormányzatok képviselő-testületeinek ülésére a Polgármesteri Hivatal feladatkörrel érintett szervezeti egységeinek bevonásával elkészíti az előterjesztéseket,
* segítséget nyújt a Hivatal belső szervezeti egységei számára a jogi és szervezési feladatok végrehajtásában,
* nyilvántartást vezet a közgyűlési, képviselő-testületi, bizottsági, helyi nemzetiségi önkormányzati, társulási tanácsi, településrészi önkormányzati napirendekről, döntésekről,
* kihirdeti a Közgyűlés és a Képviselő-testület rendeleteit, és közzéteszi a Közgyűlés, a képviselő-testületek és a Társulási Tanács határozatait,
* törvényességi szempontból ellenőrzi a testületek elé kerülő előterjesztéseket,
* ellátja a bizottsági üléseken a jegyző képviseletét,
* ellátja a nemzetiségi önkormányzatok képviselő-testületeinek ülésén a jegyző képviseletét,
* ellátja a Veszprémi Kistérség Többcélú Társulásának Társulási Tanácsa ülésén a jegyző képviseletét,
* szervezi, segíti a bizottsági referensek munkáját,
* ellátja a közös önkormányzati hivatal fenntartására társult önkormányzatok részvételével működő önkormányzati társulás társulási tanácsának, egyéb testületeinek munkájához kapcsolódó szervezési, ügyviteli, jogi és információs tevékenységet abban az esetben, ha a társulás nem rendelkezik projektszervezettel,
* ellátja az Eplényi Ügyfélszolgálat működéséhez kapcsolódó szervezési, ügyviteli tevékenységet,
* Kádártán, Gyulafirátóton és az Eplényi Ügyfélszolgálaton szociális ügyekben a nyomtatványokat kiadja, ellenőrzi és átveszi,
* előkészíti a Közgyűlés, a Képviselő-testület által irányított költségvetési szervek, továbbá munkaszervezeti feladatok ellátása körében a Társulási Tanács által irányított költségvetési szervek alapító okiratának módosítását, elvégzi a törzskönyvi nyilvántartással kapcsolatos feladatokat,
* ellátja a veszprémi jelképek és Veszprém név használatával kapcsolatos döntések előkészítését,
* ellátja az önkormányzatok és a Polgármesteri Hivatal jogi képviseletét, kivéve, ha a polgármester vagy a jegyző ügyvédnek, ügyvédi irodának meghatalmazást ad adott ügyben jogi képviselet ellátására,
* szervezi a választások és országos népszavazások lebonyolítását, és a helyi népszavazás lebonyolítását, előkészíti a bírósági ülnökök megválasztását,
* ellátja az Ügyrendi és Igazgatási Bizottság, Tulajdonosi Bizottság, Köznevelési, Ifjúsági, Sport és Civil Bizottság, Városstratégiai és Városmarketing Bizottság működésével kapcsolatos referensi teendőket,
* üzemelteti az informatikai műszaki infrastruktúrát,
* az önkormányzat és Polgármesteri Hivatal tevékenységének interneten történő megjelenítése, valamint a számítógéppel történő közvetlen ügyintézés (on-line közigazgatás) feltételeinek megteremtése érdekében kialakítja és üzemelteti az infrastrukturális hátteret,
* rendszergazda feladatokat lát el, és segíti az adatgazdák feladatait,
* karbantartja a számítástechnikai eszközöket, új számítástechnikai eszközök vásárlása esetén beüzemeli azokat,
* részt vesz a dolgozók informatikai képzésének, ismeretterjesztésének szervezésében,
* a hibakezelő rendszeren keresztül kapcsolatot tart a dolgozókkal a zökkenőmentes alkalmazás és a felmerült hibák gyors elhárítása érdekében,
* belső projektek fejlesztési munkálatait végzi, és üzemben tartja azokat,
* esetenként informatikai szolgáltatásokat teljesít, részt vesz programfeladatok szervezésében,
* javaslatot tesz számítógépes programfejlesztésekre,
* egyes számítógépes programokat minősít,
* gondozza és felügyeli az informatika belső szabályalkotást, szabványosítást,
* Veszprém Megyei Jogú Város Polgármesteri Hivatalánál végzi az információs rendszerek védelméhez kapcsolódó feladatok ellátását, koordinálja az elektronikus információbiztonsággal kapcsolatos feladatok ellátását,
* végzi Veszprém Megyei Jogú Város Polgármesteri Hivatala által használt szakrendszereket, valamint az informatikai feladatellátást érintő beszerzési eljárás lebonyolítását,
* gondoskodik az informatikai kapcsolattartásról az egyes önkormányzati irányítású költségvetési szervekkel, jogszabályban meghatározott esetben önkormányzati működtetésű költségvetési szervekkel, valamint az országos hatáskörű szervekkel,
* az országos hatáskörű szervekkel és a területi választási irodával együttműködve biztosítja a választások informatikai hátterét,
* biztosítja a közbeszerzési jogszabályokból fakadó feladatok ellátását,
* felkérés alapján az önkormányzati költségvetési szervek, továbbá az önkormányzat részvételével működő gazdasági társaságok részére ellátja a közbeszerzéssel kapcsolatos feladatokat, működteti az EBR-42 és E-adat rendszert,
* ellátja a társasházak törvényességi felügyeletével kapcsolatos feladatokat,
* kapcsolattartóként részt vesz a Polgármesteri Hivatal „adatvédelmi tisztviselője (DPO)" feladatainak ellátásában,
* ellátja az információs önrendelkezési jogról és az információszabadságról szóló 2011. évi CXII. törvényben (a továbbiakban: Info. tv.) foglaltak szerinti közérdekű adatokkal és közérdekből nyilvános adatokkal kapcsolatos feladatokat,
* ellátja az Info. tv.-ben meghatározott adatok honlapon történő nyilvánosságra hozatalával kapcsolatos szervezési feladatokat, és ellenőrzi a szervezeti egységek kötelezettségeinek teljesítését,
* ellátja a panaszokról, a közérdekű bejelentésekről, valamint a visszaélések bejelentésével összefüggő szabályokról szóló törvényben foglalt közérdekű bejelentések védett elektronikus rendszere kezelésével kapcsolatos feladatokat, ellátja továbbá a belső visszaélés-bejelentési rendszer működtetésével összefüggő feladatokat,
* ellátja a Polgármesteri Hivatal esélyegyenlőségi felelősének feladatait,
* nyilvántartást vezet a Polgármesteri Hivatal képviseletében hivatali kapu igénybevételével eljárni jogosult személyekről, melyben rögzíti az érintett személyek nevét, az ügyfélkapu regisztrációnál megadott elektronikus levelezési címét.

Az Irodán 5 jogász tevékenykedik, jogi végzettségű az irodavezető, a két csoportvezető, a jegyzői referens és egy fő jogi referens.

Az irodavezető egyben az aljegyző is, feladatellátásának szerves része a jegyző helyettesítése, a jegyző munkájának segítése, támogatása. Az irodavezető az Iroda irányításán kívül végzi a Közgyűlés és bizottságai elé kerülő előterjesztések ellenőrzését, előterjesztések törvényességi felülvizsgálatát, előterjesztéseket készít, koordinálja a rendeletek felülvizsgálatát, rendeletet szerkeszt, ellenőrzi a közjogi szervezetszabályozó eszközöket, megszervezi a Közgyűlés külső helyszínen való megtartását, jogi segítséget nyújt a Főépítészi Önálló Csoportnak, a Személyzeti Önálló Csoportnak, az Adóirodának, a Pénzügyi Irodának és a Kabinetirodának, valamint végzi a jegyző által részére meghatározott feladatokat (adatszolgáltatások, egyedi ügyekben ügyintézés stb.). 2024-ben jelentkező rendkívüli feladata volt a választásokkal kapcsolatos feladatellátásban való részvétel, valamint a választásokat követően a Közgyűlés alakuló ülésének megszervezése, az előterjesztések előkészítése, az Önkormányzat Szervezeti és Működési Szabályzatának átfogó felülvizsgálata, új rendelet megszövegezése, az alakuló ülés lebonyolításában való részvétel.

Az Iroda köztisztviselője látja el a jegyzői titkársági feladatokat.

Az Iroda feladata a szervezeti egységek által előkészített szerződések és megállapodások véleményezése, felülvizsgálata, a szerződés-típusok alapvető tartalmi elemeinek összeállítása, szerződések szerkesztése, a szerződéskötéshez szükséges beszerzési eljárás lebonyolításában, adminisztrálásába való közreműködés, az egyes szervezeti egységek által megküldött dokumentumok jogi véleményezése, a szervezeti egységek feladatellátása során felmerült, jogi szakértelmet igénylő ügyekben jogi segítségnyújtás, irat-tervezeteket készítése.

|  |  |
| --- | --- |
| **Irodák** | **Szerződések, jogi segítségnyújtások száma** |
| Adóiroda | 4 |
| Főépítészi Önálló Csoport | 44 |
| Közjóléti Iroda | 75 |
| Pénzügyi Iroda | 74 |
| Polgármesteri Kabinetiroda kivéve sport | 343 |
| Polgármesteri Kabinetiroda sport ügyek | 69 |
| Stratégiai Iroda | 38 |
| Személyzeti Önálló Csoport | 17 |
| Városfejlesztési Iroda | 7 |
| Városüzemeltetési Iroda | 89 |
| Közigazgatási Iroda | 3 |
| Közterület Felügyeleti Önálló Csoport | 3 |
| Önkormányzati és Jogi Iroda | 35 |
| Nemzetiségi önkormányzatok | 28 |

Újszülöttek támogatása 173 ügy, melyekhez az iratminták, nyilvántartások elkészítésével járult hozzá az iroda, illetve az egyedi ügyekhez jogi segítségnyújtással.

Az Iroda egyik fő feladata 2024. évben is a Közgyűlés kiszolgálása, a bizottsági ülések koordinálása volt (többek között: közgyűlési meghívó elkészítése, közgyűlési, bizottsági előterjesztések elkészítése vagy törvényességi ellenőrzése, rendeletalkotás előkészítése, közgyűlési előterjesztések nyomtatása, kötésre átadása, bizottsági és közgyűlési előterjesztések kiküldése, bizottsági előterjesztések honlapra feltöltése, kérdés, interpelláció, napirend előtti kérdés képviselők részére történő megküldése, képviselői kérdésekre adott írásos válaszok előkészítésében való közreműködés, azok küldése).

Az Európai Parlament tagjainak, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi általános választásának előkészítésében, lebonyolításában az Iroda valamennyi munkatársa részt vett, munkaidejük jelentős részét ezen feladatellátásra fordították.

Közgyűlési Csoport

A szervezeti egység az ülések előkészítését, koordinálását elsősorban szervezési és törvényességi ellenőrzési feladatok ellátásával segíti elő, továbbá előterjesztések készítésében vesz részt. A Polgármesteri Hivatal vezetése kiemelt figyelmet fordít arra, hogy az előterjesztések mind tartalmi, mind formai szempontból megfeleljenek a jogszabályok, belső szabályozók rendelkezéseinek.

A Csoport feladatköre az önkormányzati rendelet szövegének Integrált Jogalkotási Rendszerben történő elkészítése, valamint a kihirdetést követően publikálása a Nemzeti Jogszabálytárban történő megjelenés érdekében a feladatellátásba bevonva a Jogi és Közbeszerzési Csoport kollégáit is.

2024. december 1. napjáig a Közgyűlés, Eplény képviselő-testülete, a bizottságok, a nemzetiségi önkormányzatok és a VKTT ülései s az általuk meghozott határozatok száma az alábbiak szerint alakult:

|  |  |  |  |
| --- | --- | --- | --- |
|  | **Ülések száma** | | **Határozatok száma** |
|  | **Nyilvános** | **Zárt** |  |
| **Veszprém Megyei Jogú Város Önkormányzata** | 12 | 8 | 367 |
| **Közbiztonsági és Bűnmegelőzési Bizottság** | 8 | 1 | 54 |
| **Közjóléti Bizottság** | 9 | 3 | 192 |
| **Köznevelési, Ifjúsági, Sport és Civil Bizottság** | 8 | 2 | 187 |
| **Pénzügyi és Költségvetési Bizottság** | 8 | 1 | 210 |
| **Tulajdonosi Bizottság** | 8 | 0 | 153 |
| **Ügyrendi és Igazgatási Bizottság** | 8 | 8 | 228 |
| **Városstratégiai és Városmarketing Bizottság** | 8 | 0 | 165 |
| **Veszprémi Kistérség Többcélú Társulásának Társulási Tanácsa** | 8 | 1 | 38 |
| **Eplény Községi Önkormányzat** | 11 | 1 | 67 |
| **Veszprémi Ukrán Nemzetiségi Önkormányzat** | 9 |  | 60 |
| **Veszprémi Német Nemzetiségi Önkormányzat** | 11 |  | 77 |
| **Veszprémi Örmény Nemzetiségi Önkormányzat** | 9 |  | 46 |
| **Veszprémi Roma Nemzetiségi Önkormányzat** | 8 |  | 36 |
| **Veszprémi Lengyel Nemzetiségi Önkormányzat** | 8 |  | 69 |

A Közgyűlés, Eplény és a nemzetiségi önkormányzatok (kivéve ukrán) november hónapban egy-egy közmeghallgatást tartottak. A Veszprémi Ukrán Nemzetiségi Önkormányzat december 4-én tartja a közmeghallgatását.

A Közgyűlés 30 rendeletet, Eplény képviselő-testülete 15 rendeletet alkotott.

Veszprém Megyei Jogú Város Önkormányzata 11 nyilvános ülést, 9 zárt ülést és 1 közmeghallgatást tartott. A 11 nyilvános ülésből 2 rendkívüli ülés volt márciusban és szeptemberben, valamit 2024. október 10-én volt az alakuló ülés.

Az Ügyrendi és Igazgatási Bizottság, Köznevelési, Ifjúsági, Sport és Civil Bizottság referense, a Tulajdonosi Bizottság és a Városstratégiai és Városmarketing Bizottság referensei az Iroda köztisztviselői. A Közbiztonsági és Bűnmegelőzési Bizottság referense a Közigazgatási Iroda, a Közjóléti Bizottságé a Közjóléti Iroda, a Pénzügyi és Költségvetési Bizottságé a Pénzügyi Iroda köztisztviselője. A referensek feladata a meghívók összeállítása, az előterjesztések formai szempontból történő vizsgálata, a bizottság tagjaival történő kapcsolattartás, hiányzások nyilvántartása, jegyzőkönyvek elkészítése, kormányhivatalnak történő megküldése. Az Iroda köztisztviselője küldi ki a meghívókat, tölti fel az előterjesztéseket, majd a jegyzőkönyveket a honlapra.

A feladatellátás kiterjed:

* A nemzetiségi önkormányzatokkal kapcsolatos teljeskörű feladatellátásra, beleértve a döntések előkészítését, előterjesztések, szerződés-tervezetek megírását, törvényességi ellenőrzését;
* A Veszprémi Kistérség Többcélú Társulása társulási tanácsi üléseinek előkészítésére, döntések végrehajtásával kapcsolatos adminisztratív feladatok ellátására;
* Eplény Községi Önkormányzat képviselő-testületi üléseinek jellemzően adminisztratív előkészítésére, és a döntések végrehajtásával kapcsolatos feladatok ellátására;
* A közgyűlési, képviselő-testületi, társulási tanácsi irányítású költségvetési szervek alapító okiratának módosításával kapcsolatos feladatellátásra.

2024. június 9-i választás eredményeként továbbra is öt nemzetiségi önkormányzat működik Veszprémben: Lengyel Nemzetiségi Önkormányzat, Német Nemzetiségi Önkormányzat, Örmény Nemzetiségi Önkormányzat, Roma Nemzetiségi Önkormányzat, Ukrán Nemzetiség Önkormányzat. A nemzetiségi önkormányzatokhoz kapcsolódó fő tevékenységek a meghívók elkészítése, kiküldése, az ülés megszervezése, az előterjesztések törvényességi felülvizsgálata, ülések jegyzőkönyveinek elkészítése, szerződések előkészítése, ülésekkel és önkormányzatok működésével kapcsolatos adminisztratív teendők ellátása. A nemzetiségi önkormányzatokkal kapcsolatos feladatokat 2 fő végzi egyéb tevékenységeik mellett.

A Veszprémi Kistérség Többcélú Társulása üléseinek törvényességi felügyeletét a jegyzői referens látja el, az ülésekhez kapcsolódó adminisztratív teendőket 1 fő köztisztviselő egyéb feladatai mellett.

Eplény Községi Önkormányzat üléseinek törvényességi felügyeletét a Jogi és Közbeszerzési Csoport csoportvezetője látja el, az adminisztratív teendőket, meghívók küldése, előterjesztések előkészítése, kiküldése, jegyzőkönyvek elkészítése az Iroda köztisztviselője látja el osztott munkakörben.

Az Iroda vezeti a lejárt határidejű határozatok nyilvántartását, a határozatok tárát és a jegyzői és polgármesteri utasítások nyilvántartását. Az átruházott hatáskörű döntések feltöltését a Törvényességi Felügyeleti Írásbeli Kapcsolattartási rendszerbe a Jogi és Közbeszerzési Csoport referense végzi, 2024-ben 457 döntés feltöltése történt meg a beszámoló elkészítéséig.

Az Iroda köztisztviselőjének feladata a képviselők és a bizottságok külső szakértői részére Veszprém város területére biztosított menetrend szerinti autóbuszbérlet megrendelése és átadása, a köztartozásmentes adózói adatbázissal kapcsolatos ügyintézés.

Gyulafirátót és Kádárta településrészen az Iroda végzi az ügyfélszolgálati feladatok ellátását, illetve az önkormányzati képviselő munkájának a segítését.

Jegyzői referens

Szervezetileg az Irodához tartozik a jegyzői referens, akinek feladatköre a következő: a jegyző által meghatározott körben előkészítő, egyeztető feladatok ellátása, jegyzőhöz érkezett megkeresésekkel kapcsolatos válaszadás előkészítése, jegyző részére jogi előkészítő munka ellátása. Közreműködés a jogszabálytervezetekkel, megkeresésekkel, önkormányzati vagy jegyzői hatáskörbe tartozó feladatokkal kapcsolatos jogi vélemény kialakításában. Közreműködés az EKF örökséggel kapcsolatos hivatali feladatok ellátásában. Kapcsolattartói feladatok ellátása az adatvédelmi tisztviselői és információbiztonsági felelősi feladatok ellátásában, a közadatkérési ügyek ellátása. Előkészíti a közjogi szervezetszabályozó eszközöket (2024. év október végéig 17 db jegyzői és 6 db polgármesteri utasítás készítésére került sor).

A fenti körben 2024. évben 14 közadatkérési ügyben, 12 adatvédelmi ügyben, 29 jegyzőhöz érkezett megkeresésben történt ügyintézés, jogi-szakmai tanácsadás éves szinten 100 fölötti esetszámban fordult elő.

A jegyzői referens látja el a Polgármesteri Hivatal esélyegyenlőségi felelősének feladatkörét.

Információbiztonsági vezető

Az Iroda 1 fővel – információbiztonsági vezető (IBV) - látja el az Ibtv.-ben előírt információbiztonsági felelősi feladatokat. Az IBV közvetlenül az irodavezető alá rendelet munkakör.

A jegyző 2024. január 1-től az Ibtv. 11. § (1) bekezdés c) pontja alapján a feladat ellátásához, az Ibtv. 13. § (8) bekezdésében hivatkozott meghatározott végzettséget megszerzett köztisztviselőt nevezett ki. A Hivatal az Ibtv. 12. § a) pontjában foglalt, a 15. § (1) bekezdés c) pontja szerint az IBV személyéről a 187/2015. (VII. 13.) Korm. rendeletben meghatározott elektronikus információs rendszerek biztonsági felügyeletét ellátó hatóság, a Nemzetbiztonsági Szakszolgálat Nemzeti Kibervédelmi Intézete (a továbbiakban: NKI) felé tájékoztatási kötelezettségének eleget tett.

Audit: 2024 januárjában szerződés alapján egy külső vállalkozó a Hivatal információbiztonságának szabályozottságát, informatikai működését átvizsgálta, erről audit jelentésében beszámolt. Ez alapján a szabályzási környezetben fellelhető anomáliák (duplikálások, több területen külön előírások) megszüntetése, technológiai elvárások megfogalmazása történ a Hivatal cselekvési tervében.

Sérülékenység-vizsgálat: A 271/2018. (XII. 20.) Korm. rendelet alapján állami,önkormányzati szervezetek részéresérülékenység-vizsgálatot kizárólag a Nemzetbiztonsági Szakszolgálat Nemzeti Kibervédelmi Intézet végezhet.   
2024 áprilisában a Hivatal és a NKI mint a Korm. rendelet alapján kijelölt központ között létrejött szerződésben e tárgyat érintő pszichológiai manipuláció technikával sérülékenység-vizsgálatot végzett. Ennek lényege egy adathalász e-mail kampány (felhasználó név és jelszó megszerzése a hivatali munkavállalóktól egy nyeremény játék ígéretével) lebonyolítása és helyszíni bejárás során a gyengeségek (munkahelyeken elérhető adathordozók, jelszavak, dokumentumok hozzáférése) feltárása volt. A vizsgálat során feltártak kezelésére a Hivatal cselekvési tervet készített, melyet megküldött az NKI felé, amiben foglaltakat az NKI jóváhagyott.

A Hivatal az NKI által biztosított Automatizált Sebezhetőségdetektáló Rendszerhez csatlakozva – folyamatos felügyelet mellett – azonosítja az internetről elérhető szolgáltatásai sérülékenységeit, valamint monitoroztatja ezen weboldalak elérhetőségeit.

Informatikai Biztonsági Szabályzat: Mind az audit, mind a lebonyolított sérülékenység-vizsgálat rámutatott a szabályozási környezet felülvizsgálatának szükségességére. A Hivatal információbiztonsághoz kapcsolódó szerepköreihez, valamint a szervezeti felépítéshez igazítottan 2024. szeptember 20-án új IBSZ került elfogadásra. Emellett az információbiztonsági irányítási rendszer (IBIR) részeként jegyzői utasításként került kihirdetésre a Hivatal Információbiztonsági Politikája és Stratégiája is.

Tudatosítás: Az Ibtv. alapvető elektronikus információbiztonsági követelményként kezeli a megelőzést, melynek szerves része a biztonságtudatos felhasználói magatartás elősegítése. A tudatosság növelő cél elérésére oktatási anyagok, tréningek, felvilágosító, szemléletformáló kampányok szervezése történt:

1. 2024-ben az alábbi témákban készültek tudatosító oktatási anyagok: jelszavak kezelése, adathalászat, e-mail-ekben rejlő kihívások, facebook, APT (támadó) csoportok és tevékenységeik. Ezek mellett a Mesterséges Intelligencia felhasználásával elkövethető csalások kihívásaira egy videó bemutatására is sor került;
2. a szervezeti egységek vezetői részére e témákban külön oktatási időpontokban került sor tudatosításra;
3. az NKI által lebonyolított sérülékenység-vizsgálat alapján tett megállapítások felhasználásával a vizsgálatokat követően – az NKI által prezentált – tudatosító oktatásra került sor a Hivatal valamennyi munkatársa részvételével (a hiányzóknak egy külön meghirdetett időpontban az IBV pótolta.);
4. az IBSZ kihirdetését követően egyes szervezeti egységenként, illetve a Közgyűlés tagjainak is az IBSZ-ben foglaltak ismertetésre kerültek;
5. jelentősebb kibertérbeli támadó tevékenységekről e-mail-es tájékoztatások kerülnek kiküldésre segítve a támadási módok megértését és felismerését;
6. tervezett gamifikációs, tudatosító szabaduló szoba játék lebonyolítása, hogy játékosabb formában lehessen az információbiztonsági kihívásokkal megismerkedni és tudatosítani a megfelelő reakciókat (felismerés, viselkedés, reagálás, teendők);

Szerződések véleményezése: Az Ibtv.-ben foglaltak alapján a Hivatal elektronikus információs rendszerei védelmét érintő szerződésekben az elektronikus információs rendszerek biztonsága szempontjából megfogalmazásra kerülnek azok a követelmények, melyeket a szerződött partnereknek teljesíteni, végrehajtani szükséges, biztosítva a Hivatal infromációbiztonsági érdekeinek érvényesülését.

Informatikai Csoport

Az Informatikai Csoport létszáma 4 fő. Az év közepén a Csoport egy fővel bővült. Az Informatikai Csoport 250 db munkaállomás és hordozható számítástechnikai eszköz felügyeletét látja el beleértve a háttérmunkákat biztosító szervereket, a hálózati infrastruktúra elemeit, a szakrendszereket és rendszerelemeit, munkavégzést segítő szoftvereket.

Az Ibtv. szerinti, az elektronikus információs rendszerek védelmére meghatározott kötelezettségekkel kapcsolatos feladatok az elektronikus információs rendszer biztonságáért felelős személlyel együttműködve az Informatikai Csoport feladatai között is megjelennek.  Az Informatikai Csoport a törvény és a hozzá kapcsolódó végrehajtási rendelet miatt a Hivatalt érintő biztonságnövelő feladatok elvégzését az információbiztonsági felelőssel és az adatgazdákkal együttműködve folyamatosan ellátja.

A Polgármesteri Hivatal az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény és a végrehajtási rendeletei szerinti elektronikus ügyintézés informatikai feltételeinek megteremtésében közreműködik.

Az Európai Parlament és Tanács (EU) 2016/679 rendelete (GDPR) kapcsán – a természetes személyeknek a személyes adatok kezelésével összefüggő védelme érdekében – az Informatikai Csoport az informatikai feladatok ellátásához kapcsolódóan folyamatos koordinációs tevékenységet végez.

2024-ben is folytatódott a munkaállomások operációs rendszerének verzióváltása. Az új eszközök beszerzésénél a fő szempont az új verzióra való átállás támogatása. A verzióváltás elvégzése a szerverek egy részén is szükséges, ennek munkálatai is zajlanak, az év elején két szervergép cseréje történt meg.

Május, június hónapokban hálózati fejlesztés keretében switchek cseréje zajlott. Az új hálózati infrastruktúra felkészítése VOIP telefonok kezelésére megtörtént.

A június 9-én tartott önkormányzati és európai parlamenti választások lebonyolításában az Informatikai Csoport is részt vett a technikai feladatok mellett körzetesítési, névjegyzék kezelési teendők ellátásában. A választás napján elsősorban a rögzítés koordinációját, azt követően pedig a jegyzőkönyvek beolvasását, beküldését végezte.

A Csoport október elején az új közgyűlési tagok munkájának támogatásához szükséges notebookok beszerzését, felkészítését, kiosztását bonyolította le.

A Csoport feladatai közé tartozik a támogatást nyújtó partnerekkel történő kapcsolattartás, a velük kötött szerződések teljesítésének ellenőrzése, évenkénti felülvizsgálata, lejáratkor döntés a hosszabbításról. A működés közben felmerült igényekre megoldások keresése. Új technológiák megismerése, rendszerbe illeszthetőségük vizsgálata.

Az online támadások elleni védekezés nagy kihívást jelent. Az idei beszerzések egy része ezen védelmi képességek növelésére irányult. A következő években várhatóan egyre nagyobb arányban kell erre figyelmet fordítani.

Jogi és Közbeszerzési Csoport

A Jogi és Közbeszerzési Csoport 4 fővel végzi tevékenységét, ebből 2 fő közbeszerzéssel kapcsolatos feladatokat lát el, 2 fő jogász a munkaköre szerinti jogi feladatokat végzi.

A közbeszerzés legfontosabb feladatai:

a)   biztosítja a közbeszerzési jogszabályokból fakadó feladatok ellátását az önkormányzat és a polgármesteri hivatal részére,

b)   közreműködik a polgármester és a jegyző közbeszerzéssel kapcsolatos döntéseinek előkészítésében,

c)   felkérés alapján az önkormányzati költségvetési szervek, továbbá az Önkormányzat részvételével működő gazdasági társaságok részére ellátja a közbeszerzéssel kapcsolatos feladatokat.

A feladatellátás a következőképpen csoportosítható:

a) szakmai egyeztetéseken való részvétel, a projektek, beszerzések közbeszerzési szempontból történő véleményezése, az eljárás megtervezése, az eljárást megelőző döntések előkészítése, így különösen az éves közbeszerzési tervbe való felvétel, a részekre bontási tilalom, a korábbi egybeszámítás szabályai megfelelőségének ellenőrzése,

b) a közbeszerzési eljárások lefolytatása, dokumentálása és a Bírálóbizottság munkájának koordinálása, közbeszerzési szakértelem biztosítása,

c) a megvalósult projektek utóellenőrzéseihez a dokumentumok biztosítása,

d) az önkormányzat és a hivatal visszterhes szerződéseinek, megrendeléseinek véleményezése, ellenőrzése, jóváhagyása,

e) felkérés esetén közgyűlési előterjesztések közbeszerzési szempontból történő véleményezése.

A 2024. évben a Csoport 4 közbeszerzési eljárást indított, melyből 3 zárult eredményesen. Eredménytelenül zárult 1 eljárás, tekintettel arra, hogy az ajánlattételi felhívásban előírt határidőig egyetlen ajánlat sem érkezett.

A 2024. évben nemzeti eljárásrendben 2 darab közbeszerzési eljárás került megindításra, melyből egy hirdetmény közzététele nélküli tárgyalásos eljárás volt. 2 közbeszerzési eljárás tekintetében uniós nyílt eljárás került lefolytatásra.

Az eljárások lebonyolítása, a döntések előkészítése érdekében a Bírálóbizottság 12 alkalommal ülésezett és hozott döntés előkészítő javaslatokat.

Az év folyamán 1 esetben kellett közbeszerzési eljárás keretében megkötött vállalkozási szerződést módosítani.

A 2024. évben indított és eredményesen lezárt közbeszerzési eljárások nettó értéke: 483.328.921,- Ft. Fentieken kívül a 2024. évben központosított közbeszerzés útján (KEF) valósult meg az „EKF 2024 kísérőprogramja és utókommunikációja” című projekthez kapcsolódó irodai székek beszerzése, melynek nettó érték: 1.167.622,- Ft.

2024-ben a Csoport által lefolytatott beszerzési eljárás eredményeképpen megbízási keretszerződés megkötésére került sor az Önkormányzat és egy felelős akkreditált közbeszerzési tanácsadó cég között folyamatos közbeszerzési tanácsadási szolgáltatás nyújtására.

A 2018. április 15-től bevezetésre került elektronikus közbeszerzés használata során 2024. évben – hasonlóan a korábbi évhez – folyamatosan fejlesztették a rendszert, korrigálásra kerültek az eljárási folyamatok. A párhuzamos rendszerek ebben az évben sem kerültek racionalizálásra, így az adminisztrációs feladatok sem egyszerűsödtek.

Az adott közbeszerzés tárgykörére tekintettel létrehozott bírálóbizottságok üléseinek előkészítése és a jegyzőkönyv vezetése minden esetben a Jogi és Közbeszerzési Csoport feladata.

A lefolytatott eljárások tapasztalataként megállapítható, hogy az élőmunka és az építési beruházás esetében beépítésre kerülő anyagok árai jelentősen megemelkedtek, így nagyon nehéz egy pályázat során megállapított, előzetesen becsült összeghatáron belül tartani az eljárást, hiszen akár éveket is jelent a pályázat előkészítése és a közbeszerzési eljárás elindítása közötti időszak. Az eljárások éppen ezért több esetben ún. feltételes közbeszerzési eljárás keretén belül indíthatók el.

A Közbeszerzési Hatóság által vezetett felelős akkreditált közbeszerzési szaktanácsadói névjegyzékben a Csoport 1 munkatársa szerepel, így biztosított a beszerzések jogszabályi megfelelősége és gazdaságossági szempontból való kezelhetősége is.

A támogatásból megvalósuló beszerzések esetében a kifizetések egyik alapfeltétele a szabályos közbeszerzési eljárás lefolytatása. A támogatási összegek kifizetése az eljárási dokumentumok jogszabályi megfelelőségének ellenőrzését követően teljesíthető. Jelentősebb projektek esetében az Irányító Hatóság és az EUTAF is végezhet ellenőrzést akár 5 évre visszamenőleg is.

2024. évben szabálytalansági, illetve jogorvoslati eljárás a Csoport által lebonyolításra került beszerzésekkel kapcsolatban nem merült fel. A pályázati forrásokhoz közbeszerzési szempontból a hozzáférhetőség teljes mértékben biztosított volt.

A jogi referens és a csoportvezető részt vesznek a közgyűlési, bizottsági előterjesztések előkészítésében, törvényességi felülvizsgálatában.

A jogi referens a Városstratégiai és Városmarketing Bizottság referensi feladatait is ellátja. A Városfejlesztési Iroda által előkészített szerződések és megállapodások véleményezése és felülvizsgálata a jogi referens, a Polgármesteri Kabinetiroda sport ügyeiben előkészített szerződések és megállapodások véleményezése és felülvizsgálata a csoportvezető feladatkörébe tartozik. A Köznevelési, Ifjúsági, Sport és Civil Bizottság előterjesztéseinek törvényességi felülvizsgálata is a csoportvezető feladata a Polgármesteri Kabinetiroda sport tárgyú előterjesztései esetében.

A csoportvezetői feladat része a közbeszerzési eljárásokban a jogi szakértelem biztosítása, a Jogi és Közbeszerzési Csoport munkájának irányítása, utalványozási jogkör gyakorlása.

Közbeszerzési referensi feladat többek között a közreműködés a beszerzési terv aktualizálásában és a külső közbeszerzési szakértőkkel kötött megbízási keretszerződés teljesítésében.

Veszprém város névhasználatára vonatkozóan 6, jelképeinek használatára vonatkozóan 4 esetben került sor önkormányzati hatósági eljárás lefolytatására a polgármester átruházott hatáskörében eljárva.

A jegyző társasházak feletti törvényességi felügyeletének ellátása során 2024. évben 10 társasházat érintően érkezett írásbeli bejelentés, illetve panasz. A tavalyi évhez képest jelentősen nőtt a személyesen, illetve telefonon történő megkeresések száma. Eljárás megindítása 3 esetben történt, amiből két ügyben került sor a társasház ellen bíróság előtt per indítására. Egy bejelentés továbbküldésre került a Veszprém Vármegyei Kormányhivatalnak kijelölés céljából, mert az Önkormányzat saját tulajdonú cége látja el a közös képviseleti feladatokat az érintett társasházban.

**A Pénzügyi Iroda tevékenysége**

Ellátja Veszprém, Eplény települések képviselő-testületének, polgármestereinek és a jegyzőnek a gazdálkodási és pénzügyi feladatkörébe tartozóan a döntés-előkészítés és végrehajtás szervezését. Ellátja és koordinálja a költségvetési, tervezési, számviteli, pénzellátási feladatokat, koordinálja az önkormányzati fenntartású költségvetési szervek és a társulás irányítása alatt álló költségvetési szerv~~ek~~ gazdálkodását.

A Pénzügyi Iroda tagolódása az alábbi:

* Pénzügyi irodavezető
* Adminisztrátor, ügyintéző
* Integrált gazdasági program szakmai rendszergazda
* Költségvetési Csoport 5 fő
* Számviteli Csoport 15 fő
* Épületüzemeltetési és Gondnoksági Csoport 9 fő

A hatályos jogszabályok és a Hivatal SzMSz-e értelmében a Polgármesteri Hivatalnak a gazdasági szervezete a Pénzügyi Iroda, az irodavezető pedig mint a gazdasági szervezet vezetője látja el pénzügyi ellenjegyzői feladatait.

A Polgármesteri Hivatal mint gazdasági szervezettel rendelkező költségvetési szerv a saját gazdálkodási feladatain túl ellátja:

* Veszprém Megyei Jogú Város Önkormányzata
* Észak-Balatoni Térség Regionális Települési Szilárdhulladék Kezelési Önkormányzati Társulása (a továbbiakban: ÉHÖT)
* Veszprémi Német Nemzetiségi Önkormányzat
* Veszprémi Lengyel Nemzetiségi Önkormányzat
* Veszprémi Örmény Nemzetiségi Önkormányzat
* Veszprémi Ukrán Nemzetiségi Önkormányzat
* Veszprémi Roma Nemzetiségi Önkormányzat
* Veszprémi Kistérség Többcélú Társulása (a továbbiakban: VKTT)
* Eplény Községi Önkormányzat
* Eplényi Napköziotthonos Óvoda

pénzügyi számviteli feladatait is.

Veszprém Város esetében a Pénzügyi Iroda elkészíti a hivatal szervezeti egységei és az intézmények által szolgáltatott adatok alapján az Önkormányzat havi likviditási tervét és a kis kincstári rendszer keretében gondoskodik az Önkormányzat és az irányítása alá tartozó intézmények pénzellátásának koordinálásáról.

Ellátja az államháztartási törvény előírásainak megfelelően a kötelezettségvállalások nyilvántartását, gondoskodik az Önkormányzat(ok) által jóváhagyott hitelek felvételéről, az átmenetileg szabad pénzeszközök lekötéséről.

Közreműködik a számviteli törvény, az államháztartási törvény végrehajtásáról szóló Korm. rendelet szerint a költségvetési szerv vezetője által készítendő, a szerv működésével kapcsolatos, pénzügyi kihatású belső szabályzatok előkészítésében.

Információkat szolgáltat a Magyar Államkincstár által üzemeltetett információs rendszereken keresztül az Önkormányzat(ok) költségvetéséről és annak végrehajtásáról, valamint ennek keretében elvégzi a költségvetési támogatások igénylését megalapozó mutatószámok felmérését és elszámolását is. Gondoskodik a Nemzeti Adó- és Vámhivatal részére jogszabályban előírt határidőkben történő adóbevallások elkészítéséről. Elvégzi a Magyar Államkincstár, az Állami Számvevőszék és a Signator Audit Könyvvizsgáló Kft. részére a Pénzügyi Iroda feladatát érintő ellenőrzésekhez szükséges adatszolgáltatásokat.

A Pénzügyi Iroda biztosítja Veszprémi Megyei Jogú Város Önkormányzata és a Polgármesteri Hivatal közbeszerzési feladatainak pénzügyi szakértelmét. 2024. évben 13 db közbeszerzési eljárásban biztosította a bírálóbizottságok munkájához a pénzügyi szakértelmet. Továbbá adott esetben pénzügyi szempontú tanácsot adott a beszerzési eljárások kiírásához, valamint azok szerződéstervezeteit véleményezte. Az Iroda az Önkormányzat pénzforgalmi szolgáltató kiválasztására irányuló beszerzési eljárások esetében a pénzügy szakértelem mellett a beszerzés tárgya szerinti szakértelmet is biztosította. Ennek okán a Pénzügyi Iroda elemezte az elmúlt évek pénzforgalmi szolgáltatások költségeit és bevételeit. Megszervezte az Önkormányzat teljes intézményi körére vonatkozóan a szerződéskötés lebonyolítását. Előkészítette az Önkormányzatot és intézményeit érintően a számlavezető bank váltását, amelyre 2025. január 1. napjától kerül sor.

A munkafolyamatba épített ellenőrzés keretei között gondoskodik a Polgármesteri Hivatal gazdálkodásának szabályszerűségéről.

A költségvetési rendelet előkészítése és végrehajtása során együttműködik az Önkormányzatok tevékenységéhez kapcsolódó szakterületek képviselőivel, Veszprém Megyei Jogú Város Önkormányzata gazdasági társaságaival és az Önkormányzat(ok) által irányított költségvetési szervekkel. Elvégzi a nemzetiségi önkormányzatok költségvetése készítésével kapcsolatos koordinációs feladatokat, és ellátja a pénzügyi, számviteli teendőiket.

A Pénzügyi Iroda által 2024. évben előkészített költségvetést, illetve módosítását érintő előterjesztések, átruházott hatáskörben hozott döntések száma:

* Veszprémi Megyei Jogú Város Önkormányzata esetében költségvetést érintően 9 db, átruházott hatáskörben hozott döntés 2 db
* Eplény Községi Önkormányzat esetében 7 db, átruházott hatáskörben hozott döntés 1 db
* az 5 nemzetiségi önkormányzat esetében összesen 32 db
* Veszprémi Kistérség Többcélú Társulása esetében 7 db

A Pénzügyi Iroda által 2024. évben előkészített, a költségvetés végrehajtását érintő előterjesztések száma:

* Veszprémi Megyei Jogú Város Önkormányzata esetében 2 db
* Eplény Községi Önkormányzat esetében 2 db
* az 5 nemzetiségi önkormányzat esetében összesen 10 db
* Veszprémi Kistérség Többcélú Társulása esetében 2 db

Ellátja a Veszprém Város Helyi Vállalkozásokat Támogató Közalapítvány kuratóriumának működésével kapcsolatos adminisztrációs teendőket. Az alapítvány 2023. évben összesen 10.000.000,- Ft visszatérítendő támogatást nyújtott, melyhez kapcsolódóan 2024. évben a kamatok és a tőketörlesztések szerződésszerűen teljesülnek.

A Veszprémi Intézményi Szolgáltató Szervezet vonatkozásában közreműködik a Közgyűlés irányítói jogosítványainak gyakorlásában, az intézmény vezetőjével kapcsolatos személyi ügyeket érintő döntések előkészítéséről gondoskodik.

Ellátja a Pénzügyi és Költségvetési Bizottság működésével kapcsolatos referensi feladatokat.

A Pénzügyi Iroda ellátja Veszprémi Megyei Jogú Város Önkormányzata vagyon- és felelősségbiztosítási szerződéséhez kapcsolódó teendőket, az értékkövetések és az értékváltozások, káresemények bejelentését az alkusz cégnek és a biztosító társaságnak. 2024. évben 12 db kárügyben kellett a Pénzügyi Irodának intézkedni, illetve közreműködni. A biztosítási szerződés hatálya alá tartozó káreseményeken túl a károkozó biztosító társasága által biztosított kárügyek esetében működött közre az Iroda. Az évközben történt vagyonváltozásokhoz kapcsolódóan 8 esetben jelentettünk értékváltozást a biztosító felé.

A Pénzügyi Iroda adatot szolgáltat a társirodának a beruházás-statisztikai jelentés elkészítéséhez, valamint folyamatosan együttműködik az önkormányzati ingatlanvagyon kataszteri nyilvántartás adatai és a pénzügyi főkönyvi nyilvántartás adatai közötti egyezőség biztosításában.

Az Önkormányzat által kötött vagyonkezelési, bérleti és haszonkölcsön szerződések alapján a tárgyi eszköz analitika folyamatos egyeztetése valósul meg, e szerződéseket az Önkormányzat mind az államháztartáson belüli, mind az államháztartáson kívüli szervezetek esetében kezeli. Az eszközök évközi változásait mind a két fél a könyveiben szerepelteti. A változások aktiválások, pótaktiválások, illetve az eszközök értékében bekövetkezett egyéb változásaiból, selejtezéseiből keletkezhetnek. Az EKF támogatásaiból létrehozott vagyon, megvásárolt eszközök aktiválása is igen nagymértékű munkát jelent a Számviteli Csoport részére.

2023. december 31-én kötött integrációs megállapodás értelmében a víziközmű szolgáltatásról szóló 2011 évi CCIX tv. 5/H. § (2)-(3) bekezdése szerint az ellátásért felelős önkormányzat a víziközmű-vagyon, illetve a tulajdonában álló víziközmű működtető eszköz tulajdonjogát térítésmentesen, nyilvántartási értéken átruházhatja a Magyar Államra. Az átruházással érintett vagyonelemeknek az Önkormányzat könyveiből történő kivezetése miatt lényeges többletfeladat hárult mind a Költségvetési, mind a Számviteli Csoportra.

Az Iroda közreműködik az Önkormányzat költségvetésében szereplő projektek (TOP, MVP, egyéb hazai és nemzetközi pályázatok), valamint az Európa Kulturális Fővárosa pályázat keretében megvalósuló fejlesztések és rendezvények előkészítéséhez kapcsolódó pénzügyi feladatok ellátásában, mind a költségvetési, mind a számviteli szempontból történő nyilvántartások vezetésében és egyeztetésekben, mind az ezekhez kapcsolódó ellenőrzésekben.

2019-2024. évben a Veszprém Megyei Jogú Város Önkormányzata és a Miniszterelnökség, valamint a Veszprém-Balaton 2023 Zrt. mint Támogatók között az Európa Kulturális Fővárosa 2023 cím viselésével összefüggő EKF Program megvalósítása céljából vissza nem térítendő támogatás nyújtására 67 darab támogatási szerződés született, amelynek keretében 36.167.748.026,- Ft költségvetési támogatás folyósítására került sor.

A Pénzügyi Iroda bonyolítja le az EKF projektek pénzügyi, számviteli feladatait (előirányzatok, kötelezettségvállalások, bank, szállítói számlák teljes könyvelése és kifizetése), támogatási szerződésenként részletes elkülönített számviteli nyilvántartást vezet, a kötelezően előírt könyvvizsgálathoz szükséges valamennyi dokumentumot megküldi a teljességi nyilatkozatok kiállításához szükséges könyvvizsgálat alátámasztásához, valamint közreműködik a jelenleg is folyamatban lévő záróhatározatok elfogadásával kapcsolatos egyeztetésekben, illetve gondoskodik a fel nem használt maradványok visszautalásáról együttműködve az EKF Csoporttal. A nemzetközi kapcsolatok és EKF projektek tekintetében jelentős mértékben megnövekedett bérelszámolásokkal kapcsolatos feladatokat és egyeztetéseket is ellátja.

A társirodáktól történő adatok várható pénzforgalmi adatok bekérése alapján adatszolgáltatást nyújt a Kincstárban vezetett fizetési számlák várható záró egyenlegéről az Európai Uniós forrásból nyújtott támogatások, illetve a hazai forrásból nyújtott támogatások bankszámlái esetében.

Ellátja az Észak-Balatoni Térség Regionális Települési Szilárdhulladék Kezelési Társulás számviteli, a Veszprémi Kistérség Többcélú Társulás működésével kapcsolatos számviteli, pénzügyi-gazdasági feladatokat.

A kincstárral együttműködve gondoskodik a bérjellegű kifizetések utalásáról és azok elszámolásáról.

Közreműködik a Veszprém Megyei Jogú Város Önkormányzatánál, az Eplény Községi Önkormányzatnál, a nemzetiségi önkormányzatoknál, a társulásoknál lefolytatott ellenőrzésekben. Ennek keretében 2024. évben:

Veszprém Megyei Jogú Város Önkormányzata esetében

* Projektellenőrzés: 5 alkalom
* EUTAF ellenőrzés: 1 alkalom
* Magyar Államkincstár ellenőrzése a központi költségvetésből származó állami támogatás igényléséhez, elszámolásához kapcsolódóan: 4 alkalom
* Magyar Államkincstár ellenőrzése a 2024. évet érintő pénzügyi feladatok szabályszerűségéről (együttműködve az Önkormányzati és Jogi Irodával, a Veszprémi Intézményi Szolgáltató Szervezettel és a Veszprémi Petőfi Színházzal),
* Állami Számvevőszéknek adatszolgáltatás az önkormányzatok pénzügyi és vagyoni helyzetének elemzéséhez (együttműködve a Stratégiai Irodával, a Veszprémi Intézményi Szolgáltató Szervezettel, a Veszprémi Petőfi Színházzal, valamint az önkormányzati többségi tulajdonú gazdasági társaságokkal),
* Könyvvizsgálói ellenőrzés: 2023. évi beszámoló és mérleg, 2024. 1. féléves beszámoló, 2024. I.-III. negyedévi átfogó vizsgálat
* Könyvvizsgálói ellenőrzés: Projekt zárása esetén/2024 évben az EKF projektben adott támogatási szerződések ellenőrzéséhez adatszolgáltatás nyújtása

Eplény Községi Önkormányzat esetében

* Projektellenőrzés: 2 alkalom
* Magyar Államkincstár ellenőrzése a központi költségvetésből származó állami támogatás igényléséhez, elszámolásához kapcsolódóan: 2 alkalom
* Állami Számvevőszéknek adatszolgáltatás az önkormányzatok pénzügyi és vagyoni helyzetének elemzéséhez

Nemzetiségi önkormányzatok és a Veszprémi Kistérség Többcélú Társulása esetében:

* Magyar Államkincstár ellenőrzése a 2024. évet érintő pénzügyi feladatok szabályszerűségéről (együttműködve az Önkormányzati és Jogi Irodával, valamint a VKTT Egyesített Szociális Intézményével).

Észak-balatoni Térség Regionális Települési Szilárdhulladék Kezelési Önkormányzati Társulás:

* Könyvvizsgálói ellenőrzés
* Projektellenőrzés: 1 alkalom
* Magyar Államkincstár ellenőrzése a 2024. évet érintő pénzügyi feladatok szabályszerűségéről.

Belső ellenőrzési vizsgálatok:

* Veszprém Megyei Jogú Város Önkormányzata
* Német Nemzetiségi Önkormányzat
* Örmény Nemzetiségi Önkormányzat
* Lengyel Nemzetiségi Önkormányzat
* Roma Nemzetiségi Önkormányzat
* Ukrán Nemzetiségi Önkormányzat
* Eplény Községi Önkormányzat
* Eplény Napköziotthonos Óvoda

Az Európa Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított általános választása lebonyolításában a Pénzügyi Iroda munkatársai is jelentős szerepet vállaltak összesen 29 munkatárs részvételével. A választási kiadások tervezését, valamint a normatívák alapján járó támogatás pénzügyi elszámolását a Pénzügyi Iroda munkatársai végezték. Az Épületüzemeltetési és Gondnoksági Csoport az alábbi feladatokat látta el a választás lebonyolítása során:

- az 56 választókerület teljes ellátmányának biztosítása, időben történő kiszállítása,

- a szavazáshoz szükséges tárgyi feltételek biztosítása,

- a szavazás napján hajnalban a választási csomagok kiszállítása, zárás után a visszaszállítás és átvétel a hivatali épületben.

Az Épületüzemeltetési és Gondnoksági Csoport 2024. évben 9 fővel látta el feladatát.

A Csoport alapfeladata a Polgármesteri Hivatal épületeinek működéséhez szükséges feltételek biztosítása, valamint a hivatali gépjárművek vezénylése.

A Csoport munkája során arra törekszik, hogy a hivatali épületekben dolgozó munkatársak számára a lehető legjobb munkafeltételeket biztosítsa, figyelemmel a rendelkezésre álló keretekre.

Kiemelten fontos a közgyűlések, bizottsági ülések és egyéb rendezvények zavartalan lebonyolításához szükséges berendezések, egyéb technikai feltételek biztosítása. 2024. során számos esemény lebonyolításában vett részt a Csoport.

Év elején a Kossuth terem és annak előtere felújítási munkálatai zajlottak. A Városfejlesztési Iroda munkatársaival közösen a felújítást sikerült határidőre teljesíteni, így a Közgyűlés már az új bútorzat használatával tudott és tud azóta is működni.

A 2023. évben lebonyolított lakossági LED izzó csereprogram 2024. évben is folytatódott. A Csoport az izzók leszállításában és a lakosságnak történő átadásában vett részt sikeresen.

Tavasszal a hivatali épület virágosítása újra megtörtént, már az új gyakorlatnak megfelelően. A homlokzaton csak a teraszok korlátain helyeztünk el egynyári virágokat, míg a Főépület aulájában, az ablakokban és a földszinten is meg lett újítva a belső növényzet.

A mobiltelefon szolgáltatóval – Yettel – érvényben lévő szerződés 2024. június 30-án lejárt. Új beszerzési eljárás került lebonyolításra, melynek végeredményeképp a hivatali vezetékes belső telefonhálózat is megújításra került. Az új mobil és vezetékes telefonszolgáltató a Telekom lett. A hivatali vezetékes telefonhálózat átalakult, internet hálózaton működik.

Közgyűlési döntésnek megfelelően egy gépjármű beszerzése került végrehajtásra, mely jármű átadásra került a Rendőrség részére, bűnüldözési feladatok ellátására.

A 2024. évi köztisztviselői nap szervezésében, lebonyolításában jelentősen részt vállalt a Csoport, a rendezvény jó hangulatban lezajlott.

Az év második felének jelentős feladata volt a hivatali épület energetikai korszerűsítéséhez kapcsolódó előkészítési feladatok ellátása.

Engedélyezett tervek birtokában, 2024. évben megvalósult a Hivatal Fő- és B épületében az új tűzjelző rendszer kiépítése. Jelenleg a használatbavételi eljárás van folyamatban. A beüzemelés megtörtént, az üzempróbák sikeresek voltak.

Ebben az évben is folytatódott a régi, elavult lámpatestek korszerű LED lámpákra történő cseréje. Ez évben a B épület 46 db csillár cseréje került meghatározásra. A belsőépítészi és villamossági egyeztetések nyomán kiválasztásra került az új lámpatest típus. A beszerzési eljárás megtörtént, a konkrét kivitelezés folyamatban van.

A Gyulafirátót, Posta u. 15. szám alatti ingatlan külső nyílászárói teljes mértékben elhasználódtak, cseréjük szükséges, indokolt. A költségvetésben szereplő összeghatárig a nyílászáró beszerzés megtörtént. A kivitelezés még az idei évben megtörténik.

A B épület pincében és a Vár utcai homlokzat vizesedési hibái javítva lettek. Új vízszigetelés, falazat vakolatcsere és újrafestés történt a beavatkozási területen.

A téli működésre való felkészülésben a Hivatalhoz tartozó hőtermelő berendezések karbantartása, felülvizsgálta megtörtént.

A 2024. évre vonatkozóan az irodai felújítások – festés, parkettázás – az alpolgármesterek irodáira, valamint azok előterére korlátozódott. Ezen irodák esetében a teljes bútorzat csere megtörténik, melyek teljesítése 2025. évre áthúzódik.

Az év során a hivatali belső költözések, konferenciák, fogadások, kiállítások szervezése, a szükséges bérbeadások rendben megtörténtek.

Az év végéhez közeledve szervezés alatt van a hivatali mikulás és karácsonyi ünnepségek. A rendezvényekhez kötődő beszerzések folyamatban vannak, az időpontok meghatározásra kerültek.

Az év során folyamatosan történt a megsemmisítésre váró iratok begyűjtése, elszállítása. Két alkalommal 2 db 10 m³-es tárolóval történő lomtalanítás is történt, selejtezést követően.

Folyamatban van az úgynevezett kis elektronikai berendezések selejtezése, majd elszállítása ártalmatlanításra.

A következő évre vonatkozóan a higiéniai anyagok beszerzése, a vagyonvédelem és portaszolgálat, valamint a hivatali takarítás szolgáltatás beszerzése megtörtént, jelenleg a szerződéskötések vannak folyamatban.

**A Polgármesteri Kabinetiroda tevékenysége**

Kulturális Csoport

A Kulturális Csoport 3 fővel dolgozik, a csoportvezető 2 kulturális ügyintéző munkáját irányítja. A korábbi csoportvezető 2023. december 31-i távozása után 2024. január 8-tól új személy vezeti a csoportot.

Intézmények

Hat kulturális intézmény, az Agóra Veszprém Kulturális Központ, a Művészetek Háza Veszprém Művelődési Ház és Kiállítóhely, a Kabóca Bábszínház, a Veszprémi Petőfi Színház, az Eötvös Károly Könyvtár és a Laczkó Dezső Múzeum esetében a Csoport készíti elő a Közgyűlés irányítási jogkörébe tartozó döntéseket és koordinálja az intézmények szakmai tevékenységét. A könyvtár és a múzeum nemcsak települési, hanem vármegyei feladatokat is ellátó intézmény. Három intézménynél – az Eötvös Károly Könyvtárnál, a Laczkó Dezső Múzeumnál és a Veszprémi Petőfi Színháznál – az igazgatói megbízások lejárata miatt intézményvezetői kiírásokra került sor, a pályáztatás szakmai feladatait a Csoport látta el.

A Kulturális Csoport 2024. évben a Közgyűlésre több mint 20 db előterjesztést készített az alábbi témákban: Veszprém kártya bevezetése a kulturális intézményeknél; Művészetek Háza működési engedély kérelme; kiemelt fesztiválok körének bővítése; kiemelt művészeti együttesek körének bővítése; alapítványok támogatási szerződésének jóváhagyása; igazgatói megbízások; Veszprémi Programiroda Kft. szerződéseinek módosítása; Állatkert bérjellegű támogatása; Könyvtár névváltozása; tanórán kívüli tevékenységek támogatása; Schweitzer emléktábla elhelyezése; Millenniumi-emlékmű áthelyezése; előzetes pénzügyi kötelezettségvállalások Múzeum régészeti feladatok, Várostörténeti Monográfia elkészítése; Kabóca Bábszínház bérleti szerződés; munkacsoportok felülvizsgálata; Mendelssohn Kamarazenekarral közszolgáltatási szerződés megkötése; beszámolók.

Mindezeken kívül a Közjóléti Bizottság és a Városstratégiai és Városmarketing Bizottság ülésére 15 db előterjesztést készített el a Csoport: igazgatói pályázatok kiírása; kulturális intézmények, kiemelt művészeti együttesek, kiemelt fesztiválok, Veszprémi Programiroda Kft. beszámolóinak elfogadása; Könyvtár szabályzatainak jóváhagyása; támogatási szerződések jóváhagyása; tájékoztató a színházak évadtervéről; színházak közös működtetésével kapcsolatos megállapodások.

Az önkormányzati fenntartású intézmények mellett a Kulturális Csoport kapcsolatot tart a Veszprémi Programirodával, a Hangvillával, az Acticity-vel, a Várbörtön Látogatóközponttal, a Fotonnal, valamint a Veszprém-Balaton 2023 Zrt.-vel, a Veszprém 2030 Kft.-vel, a Kolostorok és Kertek Kft.-vel, a Magyar Nemzeti Levéltár Veszprém Vármegyei Levéltárával, az egyházakkal, továbbá a kulturális igazgatás országos szakmai szervezeteivel és társintézményeivel (Magyar Építészeti Múzeum és Műemlékvédelmi Dokumentációs Központ, Nemzeti Örökség Intézete, Nemzeti Emlékezet Bizottsága, Nemzeti Múzeum, Nemzeti Kulturális Alap, Nemzeti Művelődési Intézet Nonprofit Közhasznú Korlátolt Felelősségű Társaság, Ludwig Múzeum-Kortárs Művészeti Múzeum).

Az idei évben a Veszprém-Balaton 2023 Zrt. közreműködésével egységes jegyvásárlási rendszer került bevezetésre a kulturális intézményekben, így a Múzeumok Éjszakája programsorozatban először válthattak kombinált jegyet az érdeklődők.

Rendezvények

A Kulturális Csoportnak feladata valamennyi olyan kulturális rendezvény koordinálása, helyenként szervezése is, amelyben az Önkormányzat valamilyen módon érintett. Nemzeti ünnepeink rendezése, szervezése, de számos, különböző méretű és súlyú kulturális rendezvénynek az előkészítése, koordinációja a Csoport feladata. Kiemelt feladat a Programiroda tevékenységét támogatni, főként az általuk szervezett és lebonyolított programok koordinálásával (Magyar Kultúra Napja, Március 15., Magyar Költészet Napja, Majális, Gizella Napok, GyereKert négy hétvégén át és Városi Gyereknap, Augusztus 20., Szent Mihály-napi Búcsú, Október 23.).

A Csoport saját szervezésében, illetve koordinálásában megvalósuló programok voltak, amelyek minden évben ismétlődnek: Brusznyai Árpád haláláról történő megemlékezés; a Don kanyarban és a II. világháborúban elhunytakról való megemlékezés; Holokauszt Magyarországi Áldozatainak Emléknapja; Magyar Hősök Napja; Jutasi Őrmester Túra; Nemzeti Összetartozás Napja; Múzeumok Éjszakája (közös szervezésben a kulturális intézményekkel); Veszprémből és környékéről elhurcolt zsidókról történő megemlékezés; Kulturális Örökség Napjai rendezvénysorozat (közös szervezésben a kulturális intézményekkel); Aradi vértanúk tiszteletére megemlékezés; 1956-os deportáltak emléktáblájánál megemlékezés; városházi Mikulás és városházi karácsonyi ünnepség szervezésében való részvétel.

Az idei évben Dr. Szeglethy György egykori polgármester születésének 170. évfordulója alkalmából kötet bemutató, a Szeglethy-terem és Somogyi Győző festőművész alkotásának avatója, valamint a sírjának felújítása; Lugossy Mária Munkácsy Mihály-díjas szobrászművész, Érdemes MűvészIdőkapu című alkotásának újraavatása; a „Jutas 100” programsorozat keretében kötetbemutató, tudományos konferencia, koszorúzás, kiállítás megnyitó, katonazene (közös szervezésben); Dr. Schweitzer József főrabbi emléktáblájának avatása; az 1100 éve Európában, 20 éve az Unióban rendezvénysorozat (közösen a kulturális intézményekkel) szervezését látta el a Kulturális Csoport.

A Városháza Aulája adott otthont júniusban a „SÉD 50” fotókiállításnak, melynek szervezését, koordinálását a Csoport látta el.

Mindezeken kívül a Polgármesteri Kabinetiroda által lebonyolított rendezvények esetében is közreműködői feladatokat lát el, illetve a csoportvezető tevékeny részese volt az európai parlamenti és önkormányzati választás lebonyolításának is.

Kulturális támogatások előkészítése, szerződés-kötés, beszámoltatás

Az EKF éve után kisebb átalakításokkal, de lényegében változatlan formában működnek az egyedi kulturális támogatási keretek, a támogatási szerződés megkötésétől a pénzügyi elszámolás ellenőrzéséig bezárólag a Csoport látja el a feladatokat.

2024-ben támogatási szerződést kötöttünk a 10 kiemelt fesztivál szervezőjével, a költségvetési támogatás összegéről tájékoztattuk a 6 kiemelt művészeti együttes vezetőjét. Kiadványok, folyóiratok támogatására kötöttünk szerződéseket (SÉD folyóirat, Vár Ucca Műhely; Veszprémi Szemle; Erős hit, erős akarat – Jutas 100 keretében; Igazságosan, becsületesen és bátorsággal – Szeglethy György; Brusznyai Árpád évfordulós kötet; Veszprémi Portré; Tóth Józsi A Bakony Művektől Barbadosig – egy diszkós kalandjai; ezeken kívül programok, kulturális rendezvények, együttesek, színházak támogatását biztosítottuk (Magyar Kórusok Találkozója, Helikoni ünnepségek; Buvári Tamás: Anyaföld című film; Gerence Hagyományőrző Táncegyüttes; Brusznyai Árpád Alapítvány; Filharmónia koncertek; Pannon Várszínház; Pegazus Színház). Idén is pályázatot hirdettünk a Tanórán kívüli tevékenységek támogatására, melyre 13 db támogatási szerződést kötöttünk 37 pályázati cél megvalósítására.

Munkabizottságok

A Települési Értéktár Bizottság 2024-ben 3 új érték felvételéről döntve két alkalommal ülésezett. A Települési Értéktárba 2024 decemberéig 60 érték került felvételre. A Bizottság titkári feladatait, illetve működésével kapcsolatos szakmai és adminisztratív feladatokat a Kulturális Csoport látja el. Az elfogadott felterjesztések a jogszabályi előírásnak megfelelően Veszprém város új honlapján – megújult formában, egységes arculattal – megtekinthetőek: https://veszprem.hu/telepulesi-ertektar/.

A Veszprém Várostörténeti Monográfia Bizottságot a Közgyűlés 2019. decemberi döntésével hozta létre, majd a Bizottság 2020. februárban megalakult. A Munkabizottság feladata, hogy figyelemmel kísérje a konkrét munkát végző Szerkesztőbizottság munkáját is. A Szerkesztőbizottság 2022-ben és 2023-ban egy alkalommal, 2024-ben pedig négyszer ülésezett. 2023. május 5-én a Munkabizottság és a Szerkesztőség együttes ülésén határozott arról, hogy a 2023-ra tervezett konferencia szervezésével és lebonyolításával intézményünket, a Laczkó Dezső Múzeumot bízzuk meg. Ennek folytatásaként a Veszprém Várostörténeti Monográfia Munkabizottság és a múzeum közös rendezvényeként 2024. november 22-én már a II. Veszprém Várostörténeti Konferencia került megrendezésre. Az eseményen a város történelméhez köthető előadások hangzottak el, ókortól a 20. századig. A konferencia előadásaiból készülő kötet szerkesztés alatt áll. A Veszprém Várostörténeti Monográfia Munkabizottságnak tagjaként annak titkári és a Szerkesztőség tagjaként annak munkájával kapcsolatos szakmai és adminisztratív feladatokat a kulturális tanácsadó látja el.

További két szakmai testület működését koordinálja a Csoport, az önkormányzati tulajdonban lévő beltéri műalkotások regiszterét, kihelyezésének rendjét áttekintő Beltéri Műalkotások Munkacsoport, valamint a Köztéri Műalkotások Munkacsoport munkáját.

Önkormányzati intézményekben jelenleg 526 beltéri műalkotás, a város közterein 280 műalkotás, emlékmű, emléktábla található. A Beltéri Műalkotások Munkacsoport idén nem ülésezett, viszont az Önkormányzat három új beltéri műalkotással gazdagodott. A Csoport bonyolította le Pálfy Gusztáv [Munkácsy Mihály](https://hu.wikipedia.org/wiki/Munk%C3%A1csy_Mih%C3%A1ly-d%C3%ADj)-, Katona József- és Príma-díjas magyar szobrászművész István király és Boldog Gizella kisplasztikájának beszerzését, illetve Somogyi Győző a [Nemzet Művésze](https://hu.wikipedia.org/wiki/A_Nemzet_M%C5%B1v%C3%A9sze) címmel kitüntetett, [Kossuth-díjas](https://hu.wikipedia.org/wiki/Kossuth-d%C3%ADj) magyar grafikus és festő [kiváló művész](https://hu.wikipedia.org/wiki/Magyarorsz%C3%A1g_Kiv%C3%A1l%C3%B3_M%C5%B1v%C3%A9sze_d%C3%ADj) Dr. Szeglethy György egykori polgármestert ábrázoló festményének beszerzését.

A Köztéri Műalkotások Munkacsoport feladata elsőként megvizsgálni minden tervezett vagy felajánlott köztéri munkát, véleményezni és javaslatot tenni elfogadásra, továbbgondolásra vagy elutasításra. A Munkacsoport tevékenységét, valamint a művészeti igazgatással kapcsolatos feladatokat (településképi és/vagy örökségvédelmi engedélyeztetést, művészeti szakvélemény beszerzését), majd a felújítási, esetenként kiviteleztetési munkák koordinálását a Kulturális Csoport végzi.

A Köztéri Műalkotások Munkacsoport 2024-ben 3 alkalommal ülésezett, számos javaslatról, esetenként konzultatív jelleggel, több körben is állást foglalt. Az idei évben számos kültéri alkotás, emléktábla megszépült, megújult (pl.: Fortuna-kút, Korpusz, Gyertyavivő, Nő kígyóval, Cholnoky Viktor-emléktábla, Csikász Imre-emléktábla, posztamens Csikász Imre: Ülő leány című alkotása alá stb.) A munkacsoport döntött a Kabóca Bábszínház új arculatáról is, illetve Dr. Schweitzer József nyugalmazott országos főrabbi tiszteletére emléktábla elhelyezéséről a Holokauszt emlékmű bal oldali oszlopán.

Társadalmi Kapcsolatok Csoport

A Társadalmi Kapcsolatok Csoport 6 munkatárssal dolgozik.

Az Önkormányzat által alapított díjak, kitüntetések

Az Önkormányzat által alapított díjak és kitüntetések számszerűségét tekintve a vonatkozó önkormányzati rendeletben szabályozott keretek között, az ott biztosított lehetőséggel élve kerültek átadásra. Idén Veszprém Város Díszpolgára cím is került adományozásra augusztus 20-án, valamint további 2 fő részesül még idén benne. 2024-ben három Veszprém Városért – Pro Urbe érdemérem és Gizella-díj, négy Ranolder-díj és két Hornig-díj került átadásra. Pro Civitate díj, „Az Év Veszprémi Rendőre” díj, „Az Év Veszprémi Tűzoltója” díj, „Az Év Veszprémi Polgárőre” díj, „Az Év Veszprémi Mentőse” díj, Hadnagy László-díj, Dévai Bíró Mátyás-díj, Cholnoky-emlékdíj, Szabad Sajtó Díja, Perlaky-díj, Véghely-díj, Polinszky-díj, Volkra Ottó-díj közül valamennyi kitüntetés átadásra került. Pro Meritis érmet 7 személy vehetett át.

A díjakkal kapcsolatos ügyintézés minden mozzanatát a meghirdetéstől a felterjesztések befogadásán és a döntéshozatal előkészítésén át egészen az ünnepélyes keretek között megtartott díjátadó megszervezéséig a Polgármesteri Kabinetiroda kitüntetési és rendezvény referense látja el. Közreműködik továbbá a város által támogatott Komjáthy-díj Polgármesteri Hivatalhoz tartozó ügymenetének végrehajtásában.

Polgármesteri kérés alapján készíti elő a reprezentációs anyagokat és ajándékokat. Részt vesz egyéb városi rendezvények lebonyolításában. Előkészíti és elkészíti a polgármesteri elismerések okleveleit, valamint szerepet vállal egyes polgármesterhez kötődő események technikai hátterének lebonyolításában.

Idén is megszervezésre és lebonyolításra került a gyémántlakodalmukat ünneplő házaspárok közös vacsorája polgármester úrral. A rendezvényen a jelenlévők emléklapot, virágcsokrot, illetve a város borát kapták ajándékba. A vacsora után emléktárgyként közös fotókat juttattunk el a pároknak, illetve emléklapot és ajándékot a rendezvényen megjelenni nem tudó házaspárnak.

2024 márciusában és szeptemberében a nemzeti ünnep alkalmából állami kitüntetésben részesült veszprémi kötődésű személyeket fogadta a Városháza. Ebben az esztendőben összesen 33 fő részesült magas állami kitüntetésben, akiknek polgármester úr személyesen gratulált.

Emlékdiploma ünnepséget szerveztünk azoknak a tiszteletreméltó pedagógusoknak, akik tanítói oklevelüket 50, 60, 65 vagy 70 éve szerezték meg és legalább 30 éven át pedagógusként dolgoztak. A rendezvényen a pedagógusi pályafutásuk elismeréseként különböző fokozatú (arany, gyémánt, vas, rubin) díszokleveleket adtunk át.

A felsőoktatási tanulmányi ösztöndíj kiírása, hirdetményezése és átadása megtörtént, 4 személy részesült ösztöndíjban.

Nemzetközi kapcsolatok ápolása

Veszprém Megyei Jogú Város nemzetközi kapcsolatainak ápolása, a testvérvárosokkal való közös projektek koordinálása, valamint a város nemzetközi kapcsolatainak bővítésében való közreműködés a nemzetközi kapcsolatok referensének elsődleges feladatait képzik.

A rendszeres kapcsolattartáson túl a veszprémi és külföldi delegációk látogatásának előkészítése és lebonyolítása, a hivatalos delegációk útjainak vezetése, protokoll tevékenységek, nemzetközi workshopok szervezése, továbbá a fordító-tolmácsolói tevékenység is a munkakör meghatározó elemeit képezik. Az irodai adminisztrációs feladatok mellett a nemzetközi referens felelt a következő évi nemzetközi költségvetés-tervezet előkészítéséért, nemzetközi beszámolók megírásáért, valamint nemzetközi ügyeket érintő prezentációk elkészítéséért.

A szervezési feladatok mellett továbbra is fontos szerepet kapott a nemzetközi vonatkozású témákkal kapcsolatos tájékoztatás a városi intézmények, egyesületek vonatkozásában is. Tevékenységi körébe tartozott emellett a város egyéb intézményei, szervezetei külkapcsolatainak ápolásában való összekötői közreműködés is.

Január 10-12. között Porga Gyula polgármester Görögországba utazott, hogy részt vegyen az EKF cím hivatalos átadóceremóniáján Athénban.

Január 20-21. között hivatalos delegáció utazott Bad Ischlbe, az EKF 2024 megnyitóra.

Január 24-27. között Porga Gyula polgármester Veszprém észtországi testvérvárosába látogatott, hogy részt vegyen az EKF 2024 megnyitó ünnepségén Tartuban.

Február 23-án Porga Gyula polgármester részt vett Őexc. Masato Otaka, a leköszönő japán nagykövet búcsúlátogatásának programjain.

Február 27-én Őexc. Gabriel Șopandă, Románia magyarországi nagykövete tett látogatást Porga Gyula polgármester úrnál.

Február 27-én a Török-Magyar Kulturális évad kapcsán fogadtuk a török nagykövetség misszióvezetőjének delegációját, akikkel közösen szerveztük az Allegra Ensemble török együttes koncertjét az Acticityben.

Március 12-én online megbeszélés keretében Brányi Mária alpolgármester asszony sepsiszentgyörgyi gyerekek nyári táboroztatásáról egyeztetett.

Április 6-án Porga Gyula polgármester úr fogadta a grazi magyar tiszteletbeli konzult és delegációját, akik a stájer tartományi ifjúsági zenekar veszprémi koncertjére érkeztek.

Április 18-19. között Brányi Mária alpolgármester asszony Celjébe utazott a Habsburg család tiszteletére rendezett kiállításra, valamint a Celje és Veszprém között kibontakozó kapcsolat erősítése céljából.

Április 21-én Porga Gyula polgármester úr a Zonta Klub nemzetközi vendégeit fogadta a Városháza Kossuth termében.

Április 24-27. között Lehoczki Monika irodavezető és Szentai Kitti csoportvezető utaztak testvérvárosi meghívásra Sepsiszentgyörgybe a Szent György napokra.

Május 8-9. között sepsiszentgyörgyi delegációt fogadtunk, akik a duális oktatási kampusz kiépítésének tervezése kapcsán látogattak Veszprémbe egy tanulmányútra.

Május 14-én a rovaniemi finn-magyar baráti társaság Gizella napokra érkező képviselői tettek látogatást Porga Gyula polgármester úrnál.

Május 16-án Porga Gyula polgármester úr az új japán nagykövettel, Ono Hikarikoval találkozott a Művészetek Házában a Föld útjai című kiállítás megnyitója kapcsán.

Május 17-én a bolgár nagykövet, Őexc. Christo Stefanov Polendakov érkezett a városba a Hriszto Botev általános iskola jubileumi ünnepségére, és találkozott Porga Gyula polgármester úrral.

Május 25-26. között fogadtuk az ACYPL delegációját a városban, melynek keretében a fiatal amerikai politikusok megismerkedhettek a várossal és a városvezetéssel.

Május 29-én dr. Hegedűs Barbara alpolgármester asszony fogadott egy amerikai politikus delegációt.

Június 27-én a leköszönő lengyel nagykövethelyettes asszony, Katarzyna Ratajczak-Sowa tett búcsúlátogatást Porga Gyula polgármester úrnál.

Július 1-5. között Porga Gyula polgármester úr Bragaba, Portugáliába utazott, hogy részt vegyen az Unesco Kreatív Városok Hálózatának XVI. konferenciáján.

Július 12-én a magyar EU elnökség keretein belül Brüsszelbe akkreditált COREPER I nagykövetek és diplomaták érkeztek Magyarországra és látogattak el a Balaton-felvidékre és Veszprémbe is, ahol találkoztak Porga Gyula polgármester úrral is.

Július 18-án az Egyesült Arab Emírségek nagykövete, Őexc. Saud Alshamsi úr tett látogatást Veszprémben.

Július 19-én a tajvani nagykövet, Őexc. Liu Shih-chung úr tett látogatást a VeszprémFesten, amely látogatás keretében Porga Gyula polgármester úrral is találkozott.

Július 16-20. között sepsiszentgyörgyi delegációt fogadtunk a VeszprémFesten.

Július 23-26. között Neil Peterson EKF tanácsadó látogatott Veszprémbe, és tárgyalt Porga Gyula polgármester úrral az EKF örökség kapcsán.

Augusztus 23-26. között Fazekas Ildikó irodavezető és Lehoczki Monika irodavezető utazott Bottropba, hogy eleget tegyen a testvérvárosi meghívásnak a Stadtflimmern Fesztivál alkalmából.

Szeptember 6-8. között Őexc. Manuel JACOANGELI olasz nagykövet tett látogatást a Wine & Gourmet fesztiválon.

Szeptember 5-8. között Brányi Mária alpolgármester asszony és delegációja utazott Rovaniemibe, hogy részt vegyen a két város közti testvérvárosi kapcsolat 50. évfordulója alkalmából szervezett ünnepségen.

Szeptember 13-án a The Japan Times - Magyarország-Japán különkiadásának ügyvezetője készített interjút Porga Gyula polgármester úrral a veszprémi befektetési lehetőségek témában.

Szeptember 20-án fogadtunk egy thai delegációt, akik megismerkedtek a várossal és a városvezetőkkel, valamint a Pannon Egyetemmel és a Veszprém Vármegyei Kereskedelmi és Iparkamarával.

Szeptember 25-én polgármester úr vendége volt Őexc. Edgard Pérez Alván perui nagykövet.

Október 17-19. között Sótonyi Mónika alpolgármester asszony és delegációja utazott Sankt Pöltenbe és Kremsbe, hogy megismerkedjenek a régióval és további együttműködési lehetőségekről egyeztessenek.

Október 29-30. között Veszprémben tartotta ülését az Urbact Monitoring Bizottság, melynek tagjait Porga Gyula polgármester úr a konferencia kezdetén köszöntötte.

Október 29-31. között Porga Gyula polgármester úr a lengyelországi Plock városába utazott a Veszprém Handball Team csapatával, hogy a két város közti együttműködési lehetőségről egyeztessen a város vezetésével és megtekintse a két város kézilabda csapatai közti Bajnokok Ligája mérkőzést.

November 20-22. között fogadtuk a lengyelországi Plock városából érkező delegációt, hogy a két város polgármestere együttműködési szándéknyilatkozatot írjon alá.

December 11-én várható az új osztrák nagykövet, Astrid Harz asszony bemutatkozása.

Városmarketinggel kapcsolatos feladatellátás

Állandó és rendszeres munkatevékenység mellett kiemelt feladat volt a Városarculati Munkacsoport feladatainak ellátása és a marketingstratégiában megfogalmazott elvek gyakorlatban történő maradéktalan érvényesítése, Veszprém város arculati elemek összehangolása a VEB 2023 Zrt. kommunikációs és arculati előírásaival, sajtótájékoztatók előkészítése és lebonyolítása, közreműködik a városi, valamint várost érintő országos és nemzetközi kulturális rendezvények előkészítésében, az önkormányzatok és a Hivatal hivatalos rendezvényein elősegíti a protokoll előírások betartását, a Városarculati Munkacsoport titkári feladatainak ellátása, valamint a turisztikai intézményekkel, szervezetekkel való állandó kapcsolattartás.

Feladatként jelentkezik a városi rendezvények összekapcsolása az EKF rendezvényeivel; a veszprémi kézilabdacsapattal történő szerződéskötés, a hirdetési felületek és arculati elemek biztosítása; Veszprém város közszolgálati lapja szerződéseinek és közbeszerzésének előkészítése, szerződéskötése;

A 2024-es évben is az állandó feladatok közé tartozott:

* Mobilitási Hét és Autómentes Nap teljes körű megszervezése és lebonyolítása
* Idősek Világnapja rendezvény lebonyolítása
* a XI. Bakony Expo megszervezésében és lebonyolításában való részvétel
* a városi protokoll ajándékok meghatározása, kiválasztása, beszerzése
* a VeszprémFest önkormányzatot/kormányzatot érintő feladatainak ellátása
* Veszprémi Sportgála, Polgármesteri Évértékelő, Nyugdíjas Karácsony, Városi falinaptár készítése, Újévi köszöntő rendezvények előkészítése

A 2024-es évben kiemelt feladatok a következők voltak:

* Bara-ház Komplex Korai Intervenciós és Gyermek Mozgásfejlesztő Központ avatási ünnepség megszervezése és lebonyolítása
* Mi-24D helikopter emlékmű avatási ünnepségének megszervezése és lebonyolítása
* „Olimpikonok köszöntése” megszervezése
* „Városi bor kiválasztása” rendezvény megszervezése és lebonyolítása
* URBACT Monitoring Bizottsági ülés megszervezésében való részvétel
* „Egy nap azért, hogy később még sok legyen!” egészségnap megszervezése és lebonyolítása
* „ADVENT Veszprémben” – rendezvény létrejöttében való részvétel

A sport területe

Az önkormányzat sporttal kapcsolatos tevékenysége összetett, sokrétű és szerteágazó feladatokat jelent. A városi diáksport alap- és középfokú versenyrendszer működtetésén át, különböző – gyakran nemzetközi – sporttalálkozók szervezésén, rendezésén túl, az egyesületi sporttámogatások kezeléséig, a városi sportkoncepcióban megfogalmazottak figyelemmel kisérésig terjed.

Fontos feladat a városban tevékenykedő sportszövetségek (asztalitenisz, sakk, természetjárás) működésének koordinálása, munkájuk segítése, pénzügyi támogatások átadása. Kiemelt feladatok közé tartozik a várost érintő országos és külföldi sportrendezvények és sportkapcsolatok előkészítése, azokban való közreműködés és részvétel.

A sportreferens feladatai közé tartozik a tömeges részvétellel zajló szabadidősport (futó és kerékpárversenyek) segítése, azok lebonyolításában való közreműködés, valamint kapcsolattartás a helyi sportmédia képviselőivel, események, rendezvények (sportévnyitó, diáksport évzáró) egyeztetésében, tájékoztatásában.

A feladatok között szerepel a kapcsolattartás a városban működő sportegyesületekkel, sporttal foglalkozó szervezetekkel, közgyűléseiken, elnökségi üléseiken, rendezvényeiken való részvétel. A sportegyesületek munkájának segítése, információkkal való ellátása, a támogatási szerződések előkészítése, a szerződésben megállapított pénzeszközök átutalásának kezdeményezése, a szerződés szerinti ütemezése és ellenőrzése. Közreműködés a sportrendeletben megfogalmazott feladatok végrehajtásában, segítésében és ellenőrzésében. A sportfeladatokkal kapcsolatos önkormányzati döntések előkészítése és végrehajtása. Nyilvántartás készül az egyesületek sportsikereiről, a személyi elismerésekre vonatkozó javaslatok előkészítése a feladat részét képezi.

2022-től az Önkormányzat kiemelt és nem kiemelt kategóriában támogatja a sportszervezetek tevékenységét. A kiemelt sportegyesületekkel az Önkormányzat négy évre szóló együttműködési megállapodást kötött, és a támogatási összeget, valamint a támogatás felhasználásának célját a Közgyűlés egyedi, évente megállapított tartalmú támogatási szerződésben határozza meg. A nem kiemelt sportegyesületek részére egy pályázati felhívást tett közzé 2024-es évben az Önkormányzat. Az idei esztendőben így összesen 54 kiemelt és nem kiemelt sportegyesülettel kötött működési támogatási szerződést az Önkormányzat. A támogatások utalására, kezelésére, ellenőrzésére az SQL integrált ügyviteli rendszer nyújt hátteret.

A sportreferensi feladat része volt a helyi intézményekkel/szervezetekkel való egyeztetések és kapcsolattartás, sportprogramok előkészítése és a programokon való részvétel.

2024-ben öt sportoló képviselte Veszprémet a párizsi olimpián, ami a város történetében az egyik legsikeresebb olimpiának tekinthető. A sikeres olimpia után a Gyárkert-ben került sor az olimpikonok fogadására.

Minden évben szeptember 16. és 22. között rendezik meg az Európai Mobilitási Hetet, ami 2024-ben is nagy sikert aratott. Rekordszámú résztvevővel és megannyi programmal várták a szervezők a résztvevőket. Az alábbi programok kerültek megrendezésre:

* buszsimogatásra,
* V-bike challange
* Kabóca kétkeréken
* környezettudatosságra való nevelési foglalkozás
* Bringás uzsonna
* Passzív biztonsági eszközök és rendszerek bemutatása

A legnagyobb érdeklődéssel várt esemény az Autómentes Nap volt, aminek keretében több mint 1000 diák futotta le a közel 1,2 kilométeres távot. A sportreferensi feladat része volt a helyi intézményekkel/szervezetekkel való egyeztetések és kapcsolattartás, sportprogramok előkészítése és a programokon való részvétel.

2024-ben novemberben kerül megrendezésre a „Veszprémi Sportgálára”.

Az ünnepség keretén belül kerülnek átadásra a veszprémi felnőtt, utánpótlás, szenior sportolók egyéni, illetve csapat elismerései.

Külön díjazzuk azokat, akik az elmúlt években sokat tettek Veszprém város sportjáért.

Veszprém Megyei Jogú Város Önkormányzata felhívással fordult Veszprém város sportegyesületeihez, sportszervezeteihez a sportdíjak adományozásának kezdeményezése céljából. A sportreferensi feladat része a javaslatok beérkeztetése, feldolgozás és a sportévzáró ünnepség szervezésében való részvétel. A sportgála idén is novemberben kerül megrendezésre az ActiCity Tánc- és Mozgásművészeti Központban.

Kabineti referens

A munkakörrel járó főbb feladatok:

* Ellátja a civil szervezetekkel kapcsolatos tevékenységek koordinálását, kapcsolatot tart a civil szervezetekkel. Biztosítja az Önkormányzat és a civil szervezetek közötti kapcsolat és együttműködés adminisztrációs- dokumentációs hátterét, ellátja a civil támogatásokkal kapcsolatos feladatokat.
* Ellátja a Városi Civil Kerettel, Városi Ifjúsági kerettel, Polgármesteri kerettel, kapcsolatos pénzügyi és adminisztratív feladatokat.
* Szakmai segítséget nyújt a pénzügyi ügyintéző részére a támogatások elszámolásának ellenőrzése és az elszámolással összefüggő nyilvántartások vezetése során.
* Előkészíti, koordinálja, lebonyolítja és ellenőrzi a választókerületi keret civil támogatásait.
* Európa Kulturális Fővárosa szerződései kapcsán keletkezett számlák rögzítése Forrás rendszerben, éves analitika vezetése, adatszolgáltatás.
* Lejárt határidejű határozatokról szóló jelentést küld, továbbá az átruházott hatáskörben hozott döntések kapcsán havi jelentés készít.
* Alapítványi támogatási szerződések előterjesztése Közgyűlésre.
* Polgármesteri Kabinetirodát érintő adminisztrációs feladatok ellátása,
* Civil szervezeteknek nyújtott támogatási szerződések felvitele saját, illetve a központi honlapra.
* Civil lista naprakészen tartása.
* Szakmai segítséget nyújt az éves költségvetés összeállításában.
* A Polgármesteri Kabinetiroda által lebonyolított támogatások elszámolását ellenőrzi a szakterületi kollegákkal.
* Kábítószerügyekkel kapcsolatos feladatok koordinálása.

A referens 2022. május 1-től látja el az ifjúsági és civil feladatokat. Az ifjúsági ügyek ellátása 2023. november 1-től átadásra kerültek. Ennek megfelelően végezte munkáját 2024-ben, kapcsolatot tartott a civil szervezetekkel, részt vett a civil ügyekkel kapcsolatos előterjesztések elkészítésében. 2024. első negyedévében kifolyósításra kerültek a 2023. évi Civil keret pályázaton nyert támogatások (38 db), majd a 2024. szeptemberi Közgyűlés elé terjesztette a Civil Keret pályázatot ismét. A beérkezett pályázatokat a 2025. januári Közgyűlés bírálja el.

Európa Kulturális Fővárosa szerződései kapcsán keletkezett elszámolások és hiánypótlások rendezésében és egyeztetésében aktívan részt vett.

2024. évben is elérhető volt a választókerületi keret, melyről a Közgyűlés a 145/2022. (V. 26.) határozatával döntött. Ennek értelmében a felhasználható összeg 2024-ben választókerületi keretenként 3 millió Ft. Az egyes választókerületeket megillető teljes keretösszeg legfeljebb 40 %-a fordítható bejegyzett veszprémi székhelyű civil szervezetek (egyesületek, alapítványok) támogatására. Az idei civil keret rész felhasználására 10 képviselő és a két alpolgármester nyújtott be igényt ezzel támogatva egyesületeket és alapítványokat.

Az állatmenhelyek támogatása az idei évben is kiemelt feladat volt, ennek kapcsán az Önkormányzat két alapítvány és két egyesület munkáját támogatta. Továbbá a 2023-ban elindult Állatvédelmi Központ Üzemeltetése kapcsán szintén támogatta az üzemeltető Alapítvány munkáját.

Részt vett a Kábítószerügyi Egyeztető Fórum által összehívott „KONSZENZUS MINIKONFERENCIA” megszervezésében továbbá a 17. Veszprémi Civil Nap lebonyolításában, mely az Erzsébet ligetben kapott idén helyet.

A rendezvényen átadásra került az idei év Pro Civitate díja, melyet a Veszprémi Újtelepi Baráti Kör érdemelt ki. A Virágos Veszprémért versenyt az elmúlt időszakban már a Virágzó Veszprém Egyesület rendezte meg. Az elismeréseket októberben adták át a Virágos Veszprém díjátadón. A Közösség Kádártáért Egyesület az Önkormányzat támogatásával idén meg tudta rendezni a gyereknapot. Az Élhetőbb Rátótért Egyesület támogatásával valósul meg idén a V. Rátóti Advent. Az öt éves együttműködési megállapodás keretében támogatásra került a Nemzeti Orvosbiológiai Alapítvány, mely lebonyolítja a Nemzeti Tudósképző Akadémia Középiskolai Képzési Programját. Támogatást kapott a Magyar Lélek Alapítvány, amely lebonyolítja a Verancsics Akadémiai programsorozatot, továbbá a Veszprém Megyei Diabetes Egyesület, amely megszervezte idén is a Diabétesz Világnapi programsorozatot. Ezeken felül további egyedi támogatások is létrejöttek.

A támogatásokkal kapcsolatos szakmai és adminisztratív teendőket pályázatok kiírása, döntés előkészítés, lebonyolítás, értesítések, szerződések elkészítése, utalványozás, támogatások beszámolóinak ellenőrzését elvégezte.

Sajtóval és kommunikációval kapcsolatos feladatellátás

Sajtóreferensi feladatellátás:

A sajtóreferens a hivatal minden irodájával együttműködve valósítja meg a rábízott sajtónyilvánossággal és kommunikációval kapcsolatos feladatokat.

A sajtóreferens személyében 2024 nyarán változás történt.

A munkakörrel járó főbb feladatok:

* folyamatos kapcsolattartás a média képviselőivel
* lakossági tájékoztatók, sajtóanyagok, sajtóközlemények készítése, közzététele
* sajtónyilvános rendezvények koordinálása, szervezése, előkészítése, utókommunikációja
* polgármester úr sajtónyilvános vagy csak saját fotós által dokumentált eseményeinek megszervezése, koordinálása, meghirdetése, utókommunikációja, fotók rendszerezése
* alpolgármesterek sajtónyilvános vagy csak saját fotós által dokumentált eseményeinek meghirdetése
* sajtónyilvános programok szervezése, listájának folyamatos frissítése és küldése a sajtó felé
* válaszok összeállítása, megírása a sajtó képviselőitől érkezett kérdésekre, esetenként interjúk készítése polgármester úrral
* sajtóorgánumokban megjelent tudósítások figyelése
* önkormányzati kommunikáció a média irányába döntések, fejlesztések, programok, díjátadók, egyéb rendezvények kapcsán
* polgármester úr és a Közgyűlés tagjainak részvételével zajló sajtótájékoztatóinak, sajtónyilatkozatainak, tévé-rádió-print megjelenésű interjúinak szervezése
* fogadóórák szervezése, meghirdetése
* városi fejlesztések, beruházások kapcsán szervezett sajtónyilvános átadó ünnepségek előkészítése, szervezése, lebonyolítása, sajtóanyagok készítése, együttműködés a nyilvánosságért felelős céggel
* képviselők sajtómegkereséseinek koordinálása
* lakossági panaszok kezelése, megválaszolása
* polgármesteri közösségi oldal szerkesztése, posztok írása
* naprakész információk az Ezt láttam Veszprémben és hasonló zárt facebook csoportokban zajló, nagyobb érdeklődésre számot tartó témákról
* közlemények írása
* rendkívüli események reagálása, kommunikálása
* fotózások, videófelvételek koordinálása
* a városházi fotósok munkabeosztásának koordinálása, a fotósok munkájának beosztása, heti többszöri frissítése az események változásának tükrében
* kommunikációs terv készítése különböző eseményekre, meghatározott időszakokra
* kapcsolattartás és egyeztetés az EKF kommunikációs munkakörében dolgozó kollégákkal
* állandó, heti rendszerességű egyeztetések az EKF munkatársaival az aktuális témák kapcsán
* gratuláló levelek megírása
* felkérő levelek megírása
* a Veszprémi 7nap megjelenés előtti átolvasása
* veszprémi közösségi oldalak, csoportok figyelése, lakossági panaszokra reagálás
* sajtóreggeli szervezése, részvétel a megbeszélésen
* a sajtó munkatársainak értesítése a közgyűlési anyagokról, a napirendekről, illetve a napirendek előtti interpellációkról, kérdésekről, felszólalásokról
* a Közgyűlésen feltett kérdések későbbi, írásos válaszainak megküldése a sajtó képviselőinek
* fejlesztési átadók kommunikációja
* polgármester úr év végi és karácsonyi feladatainak, eseményeinek koordinálása, szervezésének segítése
* lakossági bejárások szervezése a városban zajló fejlesztések helyszínére
* magas rangú vendégek érkezésének koordinálása, kommunikációja

Állandó feladatok:

Hétfőnként kommunikációs egyeztetések a heti aktualitások, nagyobb feladatok tükrében, polgármester úr heti programjának egyeztetése, koordinálása, a rendezvényeinek előkészítése, a fotósok helyi feladatainak összeállítása, részvétel a kommunikációs egyeztetőkön.

Keddenként heti rendszerességgel összegyűjteni az önkormányzati hirdetményeket, a városi események kreatív anyagait, azokat kedden 12 óráig megküldeni a helyi média képviselőinek, megjelentetni a helyi városi lap hasábjain, a városi televízió tévéújságában, illetve a vehir.hu közérdekű információ, valamint a veszprem.hu Hirdetmények fül alatt; a kreatív (pdf) hirdetményeket pedig a megjelenés előtti hét péntekig, pontos méretet megadva, a helyet befoglalva a városi újságban.

Szerdánként a városi hetilap megjelenésének ellenőrzése, Közgyűlés előtti szerdán pedig a sajtóreggelin való részvétel.

Rendszeresen értesíteni a sajtó munkatársait a Városháza képviselőinek nyilvános eseményeiről. Ezek mellett napi szinten irányítani az újságírókat, riportereket az adott kérdéseikkel a megfelelő nyilatkozásra, válaszadásra jogosult személyekhez, segíti az adott esemény előzetes megismerésében, a témára való felkészülésben, az ehhez szükséges háttéranyagok beszerzésében, utólagos kommunikációjában – akár sajtóanyaggal is – őket.

A sajtóreferens munkakör állandó feladata a saját sajtótájékoztatók megszervezésében aktív szerepvállalás, megszervezés, sajtóanyag összeállítás, terem elrendezés, lebonyolítás, narrálás, forgatókönyv-megírás.

Sajtómegjelenésre való reagálás kapcsán merül fel a különböző közlemények kiadása, mely szintén a munkakör részét képezi.

A munkakör megköveteli a közvetlen kapcsolattartást a média képviselőivel, így szinte állandó elérhetőséget kell biztosítani, az előre nem tervezett, váratlan események miatt is. Továbbá állandó jelenlét szükséges a helyi közösségi média felületeken, az aktualitások, az embereket megmozgató témák miatt.

Állandó feladatok közé sorolandó a polgármesteri megkeresésekre való írásos reagálás; a kiemelkedő eredményt, teljesítményt elért veszprémi sportolók, művészek számára gratuláló levél megírása.

Az Önkormányzat fotósainak feladatkiosztása, az eseményekről megküldött fotók letöltése, szelektálása, méretre igazítása, esetleg szerkesztése és archiválása is a feladatkör részét képezi.

Beszédek, szövegek megírása, szükség szerint egyes megkeresésekre kész cikkek írása, készítése. A város imázs jellegű megjelenési lehetőségei során adatszolgáltatás, fotó szolgáltatás, kész anyag leadás, igény szerint, illetve a megjelenést megelőző egyeztetés, kontrollálása a feladata.

Főbb sajtónyilvános, kommunikált események 2024-ben (a teljesség igénye nélkül):

* Brusznyai megemlékezés
* polgármester úr évindító programja
* kiállítások
* Közgyűlések
* koncertek
* költségvetés
* szépkorú köszöntés
* megemlékezések, évfordulók, nemzeti ünnepek
* interjúk
* kötetbemutatók
* városrészi programok
* sportesemények
* fogadóórák
* díjátadók
* kutyafuttatók átadása
* Várbörtön Múzeum átadása
* Állatkerti Nagymacska Kifutó átadása
* megújult Evangélikus Óvoda átadása
* Milleniumi Emlékmű újraavatása
* Házasság Hete programok
* Gizella Napok
* fejlesztések bejárásai
* lakossági bejárások
* Magyar Mozgókép fesztivál
* érettségizők köszöntése városi ajándékkal
* táncfesztivál
* Rozé Rizling Jazz Napok
* VeszprémFest
* országos könyvhét megnyitó
* Gyereket a magasba!
* Múzeumok éjszakája
* Hosszúasztal piknik
* Utcazene
* Auer fesztivál
* Autómentes nap
* Idősek világnapja
* gyémántlakodalom
* polgármesteri karácsony

**A Stratégiai Iroda tevékenysége**

Az Iroda három csoportja alább részletezett feladatain túl a következő tevékenységek tartoznak a szervezeti egység feladatkörébe:

* közreműködik az önkormányzatok hosszú távú vagyongazdálkodási elképzelései és a befektetés-ösztönzési koncepciói előkészítésében és végrehajtásában, Veszprém Megyei Jogú Város fenntartható városfejlesztési stratégiája és az ágazati koncepciók és stratégiák megalkotásában, összehangolásában és a megvalósulásuk nyomon követésében,
* ellátja az önkormányzatok befektetés-ösztönzési tevékenységét, és kapcsolatot tart a fontosabb gazdasági szereplőkkel és érdekképviseleteikkel

Vagyongazdálkodási Csoport

I. A Csoport éves rendszeres feladatainak bemutatása:

A Csoport 5 fő köztisztviselővel működött.

II. A Csoport feladatkörébe tartozik többek között:

a) önkormányzati tulajdonban lévő ingatlanok és ingóságok tulajdonjogának átruházásával és hasznosításával kapcsolatos testületi döntések előkészítése, végrehajtása,

b) földhasználati jog alapításával kapcsolatos testületi döntések előkészítése, végrehajtása,

c) vagyonkezelésbe vett ingatlanokkal kapcsolatos testületi döntések előkészítése, végrehajtása,

d) teherjog alapításával és közművezetékek elhelyezésével kapcsolatos megállapodás megkötésével összefüggő döntések előkészítése, végrehajtása,

e) vagyontárgy üzleti vagyonba történő átsorolásával kapcsolatos döntések előkészítése, döntések végrehajtása,

f) az Önkormányzat portfólió vagyonával kapcsolatos döntések, tulajdonosi jogok gyakorlásával kapcsolatos feladatok előkészítése, döntések végrehajtása, nyilvántartások vezetése,

g) jegyzői utasításban foglaltak szerint a Csoport a VKSZ Zrt.-vel szoros együttműködésben végzi az ingatlan értékesítéssel, hasznosítással kapcsolatos feladatokat, amely kiterjed a szakmai ellenőrzés és az irányítási funkciók gyakorlására is az alábbiak szerint:

* A VKSZ Zrt. feladata a versenyeztetési eljárással vagy versenyeztetési eljárás nélküli értékesítéssel összefüggésben az Önkormányzat hatályos vagyongazdálkodásáról szóló önkormányzati rendeletében meghatározott eljárási cselekmények elvégzése, így különösen a pályázati eljárás lefolytatása, pályázatok bontása, érvényességének megállapításáról szóló döntés előkészítése, ártárgyalás lebonyolítása.
* A VKSZ Zrt. feladata a jogszabályban meghatározott jognyilatkozatok beszerzése, vételi ajánlat megküldése az elővásárlási jog jogosultja, a jogszabályban meghatározott szervezet felé.
* A VKSZ Zrt. feladata a szerződés vagy egyoldalú jognyilatkozat ingatlan-nyilvántartási átvezetésre alkalmas módon történő benyújtása az ingatlanügyi hatóság felé.

h) A fenti feladatok éves tervezése érdekében a „Vagyongazdálkodási irányelv” döntésre való előkészítése.

i) A Tulajdonosi Bizottság munkájának szakmai támogatása.

j) Az Önkormányzat vagyonrendeletében meghatározott Értékelő Bizottság összehívása és a benyújtott pályázatok értékelésének előkészítése, illetve a Bizottság munkájának szakmai támogatása.

k) Az önkormányzati üzletrészű VESZOL Kft.-vel közösen az önkormányzati tulajdonú és bérlő kijelölési jogú ingatlanok bérbeadásával kapcsolatos döntés előkészítés.

l) A felesleges vagyontárgyak hasznosításával, selejtezésével kapcsolatos feladatok.

III. Az egyes szakmai feladatok részletesen:

III.1. Ügyirat forgalom:

2024. évben 484 fő- és 698 alszámon összesen: 1182 esetben történt ügyek iktatása a Csoport részére.

III.2. 2024. évi testületi döntés-előkészítés:

A Csoport idén is jelenős mértékben járult hozzá az Önkormányzat döntéshozatali tevékenységéhez. A statisztikai adatok alapján 2024-ben a Csoport készítette a Tulajdonosi Bizottság által tárgyalt 108 előterjesztés 63,88 %-át; a Közgyűlés által tárgyalt 230 előterjesztés 19,13 %-át, vagy közreműködött a készítésükben.

III.3. Ingatlanértékesítéssel kapcsolatos feladatok 2024-ben:

A 2024. évi eredeti költségvetésben ingatlanértékesítésből 388.700.000,- Ft összeg volt betervezve. Az alábbi táblázatban meghatározott ingatlanok eladásának döntés előkészítésében és végrehajtásában vett részt a Csoport.

|  |  |  |
| --- | --- | --- |
| 2024. évi ingatlan értékesítés ÁFA nélkül: | | |
| **Megnevezés** | **Szerződés szerinti nettó Összeg Ft** | **2024.11.15-ig befolyt nettó összeg Ft** |
| 05.30. Szigeti Borbála 2440 hrsz.-ból,2459 hrsz-ból | 4 200 000 | 4 200 000 |
| 09.19.VESZTRUCK KFT foglaló 0213/166 hrsz. | 11 000 000 | 11 000 000 |
| 09.19.VESZTRUCK KFT foglaló 0213/164 hrsz. | 7 000 000 | 7 000 000 |
| 09.19.VESZTRUCK KFT foglaló 0213/163 hrsz. | 25 500 000 | 20 700 000 |
| **Összesen:** | **47 700 000** | **42 900 000** |
|  |  |  |
| **Előző években kötött szerződések 2024. évben befolyt összegei (nettó Ft):** |  | **2024.11.15-ig befolyt összeg (nettó) Ft** |
| 01.12. Ráció Invest Kft 3942/A/1 (Jutasi u.23.) |  | 1 600 000 |
| 01.22 Bazsó Éva 5321 hrsz. (Paál L.utca) |  | 4 300 000 |
| 02.28. Szabó Ferenc 4273/34/A/67hrsz. Simon I.u. |  | 8 000 000 |
| Veszprém 4643/2 hrsz.-ból (2024. évi részlet) |  | 430 000 |
| **Összesen:** |  | **14 330 000** |
| **Mindösszesen ingatlan értékesítés – 2024.11.15-ig befolyt összegek (nettó Ft)** |  | **57 230 000** |

III.4. Az önkormányzati ingatlanvagyon növelésével kapcsolatos feladatok:

Részben a Csoport döntés-előkészítő és végrehajtó munkájának eredményeként az alábbi ingatlanvagyon növekedés történt vagy várható:

2024. évben a Veszprém 2216/3 hrsz.-ú; 2216/5 hrsz.-ú és 2216/6 hrsz.-ú – természetben a Veszprém, Aranyosvölgy területén elhelyezkedő –, a Magyar Állam tulajdonában álló közút funkciójú ingatlanok tulajdonjogának térítésmentes átadását kezdeményezte az Önkormányzat az MNV Zrt.-nél.

2024. évben adásvétel jogcímén önkormányzati tulajdonba került felépítmény és ingatlanok:

- Veszprém 3141/3 hrsz.-ú ingatlanon lévő 34 m2 területű autóbuszváró funkciójú felépítmény,

**-** Az aréna és sportuszoda közötti területen elhelyezkedő, Veszprém belterület 8713/7 helyrajzi számú, „beépítetlen terület” megnevezésű, 1 ha 0964 m2 területű és a Veszprém belterület 8713/6 helyrajzi számú, „magánút” megnevezésű, 5459 m2 területű ingatlanok,

- A Pápai út és Henger út találkozásánál lévő Veszprém 6606/27 hrsz.-ú 575 m² területű közút funkciójú ingatlan.

2024. évben kisajátítási eljárás alapján önkormányzati tulajdonba került ingatlanok:

- A Tirat -Carmel út fejlesztése érdekében a 0426/3 hrsz.-ú 843 m² területű; a 0427/1 hrsz.-ú 227 m² területű; 0429/1 hrsz.-ú 104 m² területű; a 0430/1 hrsz.-ú 1525 m² területű és a 0431/1 hrsz.-ú 1230 m² területű közút funkciójú ingatlanok tulajdonjoga került megszerzésre.

III.5. A költségvetési szervek használatában lévő, korlátozottan forgalomképes ingatlanok hasznosítása:

A költségvetési szervek használatában lévő ingatlanvagyon a közfeladat ellátására irányuló tevékenységgel le nem kötött délutáni-esti időszakok vonatkozásában bérleti jogviszony keretében hasznosíthatóa *„*Veszprém Megyei Jogú Város Önkormányzata Közgyűlésének a korlátozottan forgalomképes ingatlanok hasznosításáról szóló szabályzata” alapján. A hasznosítási tevékenységből az Önkormányzatnak 2024. évben várhatóan bruttó 44.441.170,- Ft bevétele származik (Stadion Sportcsarnok bruttó 24.450.170,- Ft, a Március 15. úti Sportcsarnok bruttó 19.991.000,- Ft). A bevétel realizálása a VKSZ Zrt. és a Csoport közös feladatában valósul meg.

III.6. Önkormányzati tulajdonú nem lakáscélú ingatlanok 2024. évi hasznosítása:

2024. évben a nem lakáscélú önkormányzati tulajdonú ingatlanok bérlet jogcímén történő használata során hozzávetőlegesen nettó 163.185.590,- Ft, vagyonkezelés jogcímén történő hasznosításából nettó 42.011.447,- Ft bevétel származott.

III.7. Vezetékjog és közművezeték használati ellenértéknek meghatározásával kapcsolatos feladatok:

A közművezetékek önkormányzati tulajdonú ingatlanon történő elhelyezéséhez való hozzájárulás ellenérték fejében történik, a döntés előkészítése és végrehajtása a Csoport feladata. A 2024. évben 99 ügyben történt ilyen jellegű döntés, amelyből nettó 9.863.006,- Ft bevétel realizálódott, további nettó 2.525.000,- Ft bevétel várható a folyamatban lévő ügyekből az Önkormányzat számára.

III.8. Portfólió vagyon hasznosításával kapcsolatos feladatok:

Az Önkormányzat portfólió vagyonába a társasági tagsági jogot megtestesítő tartós részesedések, úgymint részvények, üzletrészek tartoznak a következő táblázatban foglaltak szerint (2024. október 31-i állapot):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **sorsz.** | **társaság** | **tulajdoni hányad** | **megnevezés** | **menny. (db)** | **névérték összesen (e Ft)** | | **könyv szerinti érték (Ft)** | |
| **1.** | Veszprém-Balaton 2023 Zrt. | 71,59% | részvény | 388 | 19 400 | | 632 410 310 | |
| **2.** | "VKSZ" Veszprémi Közüzemi Zrt. | 98,74% | részvény | 27.511 | 2 751 000 | | 1 865 282 918 | |
| **részvények összesen** | | | | | | **2 770 500** | | **2 497 693 228** | |
| **3.** | Veszprém TV Kft. | 100% | üzletrész | 1 | 50 100 | | 50 500 000 | |
| **4.** | "Kittenberger K" NP Kft. | 100% | üzletrész | 1 | 514 650 | | 1 936 820 000 | |
| **5.** | V-Busz Kft. | 100% | üzletrész | 1 | 3 120 | | 300 000 000 | |
| **6.** | Veszprémi Turisztikai NP Kft. | 70,19% | üzletrész | 1 | 2 120 | | 7 660 000 | |
| **7.** | Veszprém 2030 Kft. | 100% | üzletrész | 1 | 1 452 610 | | 389 252 000 | |
| **8.** | Swing-Swing Kft. | 100% | üzletrész | 1 | 402 100 | | 1 412 000 000 | |
| **9.** | Veszprémi Programiroda Kft | 100,00% | üzletrész | 1 | 3 640 | | 32 567 792 | |
| **10.** | „VESZOL” Nonprofit Kft. | 50,987 % | üzletrész | 1 | 1 550 | | 3 058 890 | |
| **üzletrészek összesen:** | | | | | | **2 429 890** | | **4 131 858 682** | |
| **Mindösszesen:** | | | | | | **5 200 390** | | **6 629 551 910** | |

A Csoport az alábbi gazdasági eseményekkel kapcsolatos döntés előkészítésben és végrehajtásban vett részt:

a) Portfólió vagyon növekedés a 2024. évben (2024. október 31. napjáig):

Az Önkormányzat portfólió vagyonába a társasági tagsági jogot megtestesítő tartós részesedések, részvények és üzletrészek tartoznak.

A portfólió vagyon változásai a 2024. évben:

A Veszprém 2030 Kft. részére a Közgyűlés 222/2024. (VI. 27.) határozata alapján 2024.07.02-án 119.990.000,- Ft került átutalásra tőketartalékba helyezés jogcímén, valamint 10.000,- Ft tőkeemelés jogcímén.

b) A gazdasági társaságok éves beszámolójának és üzleti tervének elfogadásával kapcsolatos feladatok.

c) Gazdasági társaságok közgyűlésein, taggyűlésein, valamint felügyelő bizottsági ülésein a tulajdonosi jogok gyakorlójának meghatalmazás alapján történő képviselet. Gazdasági társaságok ügyvezetőinek, igazgatósági tagjainak és felügyelőbizottsági tagjainak megválasztásával kapcsolatos tulajdonosi döntések előkészítése, végrehajtása.

d) Gazdasági társaságok társasági szerződéseinek véleményezése, módosítások döntés előkészítése.

III.9. Önkormányzat vagyonkezelésében lévő ingatlanokkal kapcsolatos feladatok:

A Csoport feladatai közé tartozik a vagyonkezelt ingatlanokkal kapcsolatos, MNV Zrt. felé történő adatszolgáltatás.

III.10. Társasházakban lévő önkormányzati tulajdonú ingatlanokat érintő tulajdonosi jogok gyakorlásával kapcsolatos feladatok:

A Csoport munkatársa az Önkormányzat tulajdonában lévő társasházi ingatlanokat érintő társasházi közgyűléseken részt vesz, a Csoport az önkormányzati résztulajdonban lévő társasházak felújítása esetén előterjesztést készít a tulajdoni arány szerinti önkormányzati hozzájárulásról.

III.11. Csőd és felszámolási eljárásokkal kapcsolatos feladatok:

Csőd-, illetve felszámolási eljárásban az Önkormányzatnak mint hitelező érdekeinek képviselete és érvényesítése. 2024. évben a Csoport 11 csőd- és felszámolási eljárásban képviselte az Önkormányzatot.

III.12. Szerződéses jogviszonyokkal kapcsolatos feladatok:

a) 2024. évben 5 haszonkölcsön szerződés, ingyenes használatba adási megállapodás elkészítése, döntéshez előterjesztés,

b) támogatási szerződések előkészítése, módosítása, elszámolási kötelezettség ellenőrzése, elszámolások belső ellenőri vizsgálatra történő megküldése.

III.13. Az önkormányzati tulajdonú ingatlanok birtokbaadási, üzemeltetésbe adási eljárás, illetve üzembe helyezése:

2024. évben 6 birtokbaadási eljárás folyt a Csoport közreműködésével.

III.14. Önkormányzati kötelezettségek hitelbiztosítéki nyilvántartásba történő regisztrálása:

2024. évben nem történt hitelbiztosítéki nyilvántartásba történő regisztrálás.

III.15. A víziközmű beruházásokkal kapcsolatos nyilatkozatok és csapadékvíz elvezetéssel kapcsolatos megállapodások megkötése:

Az önkormányzati és idegen ingatlanon megvalósult víziközmű beruházásokkal kapcsolatban 2024. évben 44 db nyilatkozat került kiadásra, továbbá csapadékvíz elvezetése tárgyában 9 db megállapodás került megkötésre.

III.16. Az önkormányzati tulajdonú kiskert funkciójú ingatlanok hasznosításával kapcsolatos feladatok:

2024. évben a Veszprém 5315 és 3044 hrsz.-ú ingatlanokon kialakított 201 parcellából 147 parcella, továbbá a Szentgál külterület 0362/7 hrsz.-ú és a Veszprém 0252/13 hrsz.-ú ingatlanok haszonbérlet jogcímén hasznosítva vannak, amelyek nettó 3.703.155,- Ft bevételt jelentett az Önkormányzatnak. A Csoport feladata a pályáztatási eljárás lefolytatása, hasznosítással kapcsolatos döntések előkészítése és végrehajtása. 20 db új pályázat érkezett, melyből 2024. évtől 18 db új haszonbérleti szerződés lett megkötve.

III.17. Az önkormányzati tulajdonú bérlakások hasznosításával kapcsolatos feladatok:

177 db önkormányzati tulajdonú bérlakás vonatkozásában:

* Lakásbérleti szerződések megkötésének előkészítése, lakások, bérlők, bérleti szerződések nyilvántartása, KSH lakásügyi statisztika készítése, kapcsolattartás a ”VESZOL” Nonprofit Kft.-vel, a VKSZ Zrt.-vel.
* Tulajdonosi hozzájárulás előkészítése a lakások közművekkel való ellátásához (0 eset), részletfizetéshez (0 eset), lakásbérleti jogviszony folytatásához vagy annak megtagadásához.
* Kapcsolattartás ügyvéddel, bírósággal, végrehajtóval, végrehajtási költségek megelőlegezése, pénztartozás esetén adós fellelhető ingatlanára végrehajtási jog bejegyzése ügyében Földhivatal felé intézkedés.
* Hagyatéki teher, illetve hitelezői igény bejelentése elhunyt adós esetén közjegyzőnél, a természetes személyek adósságrendezéséről szóló 2015. évi CV. törvény alapján a Családi Csődvédelmi Szolgálatnál.
* Bérlőkijelölés előkészítése a Magyar Máltai Szeretetszolgálat Egyesület tulajdonában álló, Veszprém, Házgyári út 1. szám alatti lakásokra, lakások, bérlők, bérleti szerződések nyilvántartása. Az Önkormányzat 25 lakásra rendelkezik bérlőkijelölési joggal.

III.18. A Vagyongazdálkodási Csoport egyéb operatív feladatai:

* Havonta likviditási terv készítése a Csoport utalványozási jogkörébe tartozó kiadásokról.
* A likviditási tervnek megfelelően a teljesítési kötelezettségek folyamatos figyelése, ennek megfelelően utalványrendeletek készítése a szerződések és a beérkezett számlák alapján. A számlás tételek Forrás programban történő rögzítése.
* Nyilvántartás vezetése az utalásokról.
* Az 50.000,- Ft feletti teljesítések esetében kötelezettségvállalás és szerződés rögzítése a Forrás programban.
* Adatszolgáltatás a nettó 5 millió Ft feletti szerződésekről a honlapon történő megjelenéshez.
* Adatszolgáltatás a nettó 5 millió Ft feletti szerződésekről a Központi Információs Közadat-nyilvántartás felületen keresztül.
* Belső ellenőrzésnek havonta megküldeni a támogatásokat, évente pedig a támogatás elszámolásokat.
* Évente adatszolgáltatási kötelezettség a vagyonkezelésbe vett eszközökről.
* Adatszolgáltatás a Pénzügyi Iroda részére: analitika vezetése a részvényekről, negyedévente leltár és mérlegjelentés készítése, év végén részvényértékelés, beszámolóhoz részesedés kimutatás, költségvetés tervezés.
* Értékelő Bizottság jegyzőkönyvének vezetése.
* A Magyar Állam által az Önkormányzat gazdasági társaságainak nyújtott támogatási szerződésből fakadó elszámolási kötelezettség Belügyminisztérium felé történő teljesítése.
* Jelzálogjog és elidegenítési és terhelési tilalom törlése az Önkormányzat vagy jogelődje által nyújtott lakásépítéséi-vásárlási támogatás, munkáltatói kölcsön megfizetését követően a támogatott személy ingatlanáról.
* Szolgalmi jog alapítása vízi közmű beruházással érintett idegen ingatlanon.

EU-s és Hazai Projektkoordinációs Csoport

A Csoport feladatait 6 fővel látja el, 1 fő csoportvezetővel, 5 fő projektkoordinátorral.

1. Feladatai különösen:

* a 2021-2027. közötti időszak Területi- és Településfejlesztési Operatív Program Plusz Fenntartható városfejlesztési célterület keretében megvalósítandó pályázatainak előkészítése, illetve a projektek megvalósítása
* ellátja a Nemzetgazdasági Minisztérium és Veszprém Megyei Jogú Város Önkormányzata között a 2014-2020. közötti időszak Területi és Településfejlesztési Operatív Program 6. Fenntartható városfejlesztés prioritásának végrehajtásáról szóló megállapodás program végrehajtási (programmenedzsment) feladatait, és a projektek fenntartásával kapcsolatos feladatokat látja el.
* döntéshozatalra előkészíti az európai uniós és hazai forrású pályázatokat, koordinálja a Hivatal más szervezeti egységeinek ehhez kapcsolódó tevékenységét,
* koordinálja a nyertes európai uniós pályázatok végrehajtását, elszámolását, utánkövetését,
* ellátja a pályázatok projekt-menedzsmenti feladatait,
* közreműködik az önkormányzatok intézményeinek európai uniós pályázati tevékenységében,
* ellátja az önkormányzati infrastrukturális, közterületi, magasépítési, környezetvédelmi, energetikai fejlesztési döntésekkel kapcsolatos pályázati tevékenységet, más hivatali szervezeti egységek kapcsolódó tevékenységének koordinálását,
* ellátja a Modern Városok Program pályázati koordinációját, biztosítja a Területi Operatív Programmal való összhangját, elkészíti a beszámolókat, elszámolásokat.

1. Projektek

TOP Plusz projektek:

TOP Plusz 1. prioritás (ERFA) Élhető vármegye, rendelkezésre álló forráskeret: 7 795 981 759 Ft.

A projektek előkészítése zajlik.

TOP Plusz 2. prioritás (ERFA) Klímabarát vármegye, rendelkezésre álló forráskeret:

1 064 288 343 Ft

A projektek előkészítése zajlik.

TOP Plusz 3. prioritás (ESZA) Gondoskodó vármegye, rendelkezésre álló forráskeret:

1 036 000 000 Ft

A projektek előkészítése zajlik.

TOP Plusz 3. prioritás (ERFA) Gondoskodó vármegye, rendelkezésre álló forráskeret:

3 194 036 482 Ft

A projektek előkészítése zajlik.

Fenntartható Városfejlesztési Stratégia

Az elmúlt évben benyújtásra került pályázat a TOP Plusz 2021-2027-ig tartó fejlesztési ciklus alapdokumentumainak elkészítése érdekében, a TOP Plusz 1.3-1-21 'Fenntartható városfejlesztési stratégiák támogatása’ konstrukcióra.

A Fenntartható Városfejlesztési Stratégia és a TOP Plusz Városfejlesztési Programterv a jelenlegi ciklus támogatásainak elnyeréséhez szükséges alapdokumentum.

A megpályázott támogatási összeg: 79 999 620,- Ft

Projekt megvalósítása folyamatban van.

Aktív turizmus fejlesztése a Bakony-térségben - TOP\_PLUSZ-6.1.4-23-VE2-2024-00001

A pályázatot Veszprém Vármegye Önkormányzata nyújtotta be konzorcium vezetőként, Veszprém Megyei Jogú Város konzorciumi partnerként vesz részt a projektben.

A támogatási szerződés megkötése folyamatban van.

Veszprém MJV-re eső támogatási összeg: 200 millió Ft.

A Modern Város Program megvalósításában szorosan együttműködik a Csoport a Városfejlesztési Irodával és a Városüzemeltetési Irodával. Az együttműködés fő célja, hogy a városban történő fejlesztések összehangoltan valósuljanak meg. A Csoport a Modern Város Program előterjesztéseinek, szakmai beszámolóinak megírásában nyújt segítséget, illetve készíti a pénzügyi elszámolásukat.

Modern Városok Program előrehaladása a 2024. évben

|  |  |  |  |  |  |  |  |
| --- | --- | --- | --- | --- | --- | --- | --- |
| Modern Városok Program - Veszprém Megyei Jogú Város - 1284/2016. (VI. 7.) Korm. határozat | | | | | | | |
| **MVP Projektek** | **Fejlesztés megnevezése** | **Főfelelős szaktárca** | | **Projekt megvalósítója** | | **Jóváhagyott támogatás**  **millió forint** | **Projekt előrehaladása** |
| **1) Veszprém és térsége gazdasági versenyképességének erősítése** | | | | | | | |
| **a) Iparterületek kialakítása -reptéri út** | Iparterület fejlesztések előkészítése, területvásárlás, közművesítés, építés | | ITM | | NIPÜF Zrt | 3 874,50 | Az 1108/2017. (III. 6.) Korm. határozat alapján a Kormány 3 874,5 millió forint forrást rendelt a NIPÜF Nemzeti Ipari Park Üzemeltető és Fejlesztő Zrt. részére. A NIPÜF Zrt. iparterület fejlesztéshez ingatlanszerzéseket és infrastruktúrafejlesztést ebből a forrásból megvalósította 74 ha területen. |
| Iparterület feltáró út és közművek építése | | Önkormányzat | 0,00 | Az úthálózat és az ipari területek további fejlesztése egyelőre nem rendelkezik támogatással a Modern Városok Program keretében. Az indikatív forráskeret részben az Állatkert további fejlesztése fedezetének biztosítására került átcsoportosításra. |
| **b) Iparos park kialakítása** | Szakképzési mintaprojekt ágazati képzőközpont létrehozása, valamint oktatás, képzés, gyakorlati oktatás érdekében infrastruktúrafejlesztések, eszközbeszerzések korszerű szakképzés feltételeinek megteremtése, helyi vállalkozások támogatásával, életpálya modell | | ITM Szakképzés | | Önkormányzat | 8 823,00 | Az államháztartásról szóló törvény végrehajtásáról szóló 368/2011. (XII. 31.) Korm. rendelet 95. § (6) bekezdés a) pontja alapján a projekt fizikai befejezésének végső határideje 2022.09.30-ra meghosszabbításra került.  A kivitelezés befejeződött, a műszaki átadás megtörtént és a használatbavételi eljárás lezajlott. Az ünnepélyes átadóra a II. ütem esetében 2022.03.11-én, az I. ütem esetében pedig 2022.03.24-én került sor.  Az eszköz- és gépbeszerzés közbeszerzési eljárásokat két részre bontottuk. A CNC maró és esztergagépek beszerzésére a kiírást 2021. május 13-án adtuk fel, az ajánlattételi határidő 2021. június 14-e volt. A 10 részajánlati felhívásra az ajánlatok beérkeztek. Az eljárás 6 részében lehetett nyertest hirdetni. 2021. augusztus 26-án a szerződés az NCT Ipari Elektronikai Kft.-vel megkötésre került.  A második közbeszerzési eljárás során nyertes ajánlattevőkkel a szerződések 2022. február 24-én aláírásra kerültek. A beszerzések teljesültek, a termékek és szolgáltatások leszállításra kerültek. Az informatikai eszközöket az Önkormányzat a DKÜ központosított közbeszerzési rendszeren keresztül, illetve irodai beszerzés keretében szerezte be.  Az önkormányzati vagyon átadásával kapcsolatban több egyeztetés is zajlott a duális képzés, mint állami (vagy önkormányzati) közfeladat pontos lehatárolása érdekében. A tárgyalásoknak megfelelően az Önkormányzat a Veszprémi Szakképzési Centrumnak vagyonkezelői jogot adott, míg a Házgyári épületegyüttes üzemeltetésére pályázatot írt ki. A pályáztatás sikeresen lezajlott, a nyertes ajánlattevő a Veszprémi Szakipark Nonprofit Kft.  A záró beszámoló benyújtásra került. |
| **c) Aranyosvölgy Tudáspark** | Az Aranyosvölgy Öko- és Tudáspark projekt égisze alatt egy tudományos és ökopark jön létre, amely megteremti a kutatás-fejlesztés minőségi környezetét (inkubátor házak) és lehetőséget nyújt egy olyan új városrész kialakítására, amely alkalmas magas presztízsű lakófunkció betöltésére is | | ITM | | Önkormányzat | 0,00 | A Projekt megvalósításától visszalépett a város. Az indikatív forráskeret részben a belterületi utak fejlesztése fedezetének biztosítására került átcsoportosításra.  A 1474/2023. (XI.2.) Korm. határozattal visszavonásra került. |
| **2) Város és térsége közlekedési infrastruktúrájának fejlesztése** | | | | | | | |
| **a) Kerékpár hálózat fejlesztése** | Település és térségi kerékpáros hálózat fejlesztése munkába járás, turisztikai és közlekedés biztonsági szempontok figyelembevételével, ~45 km új kerékpárút | | ITM | | Vármegyei önkormányzatok | 1 440,00 | TOP 3.1.1-16 - Vármegyei kerékpár hálózat fejlesztése, megvalósítás befejeződött |
| Veszprémi MJV Önkormányzata | 1 946,00 | TOP 6.4.1-16 - Városi kerékpár hálózat fejlesztése,  a kivitelezési munkák befejeződtek, a projektek lezárultak |
| **b) 8-82-es főút összekötés** | Veszprém keleti, új sportcélú területfejlesztés közlekedés infrastruktúrafejlesztéssel való kiegészítése, a zavartalan, hatékony és biztonságos terület elérés és elhagyás biztosítása, valamint a 82-es főút és csomópontjai tehermentesítése érdekében | | ITM Közlekedés | | Nemzeti Infrastruktúra Fejlesztő Zrt | 4 296,00 | A kiviteli tervek 2021 tavaszán elkészültek, amelyeket a NIF Zrt. elfogadott. A kivitelező kiválasztására irányuló közbeszerzési eljárás eredményesen lezárult, a kivitelezés megkezdődött. Első ütemben az összekötő út földmunkái és a szükséges közműkiváltások készültek el. A téli útüzemeltetési munkákat követően a csomópont átépítése több ütemben, forgalomkorlátozás bevezetése mellett valósult meg. A kivitelezés ütemterv szerint haladt, 2022. december 20-án átadták a 8-as utat, valamint a 82-es számú főutat összekötő szakaszt. |
| **c) Aranyosvölgyi völgyhíd** | Új út és híd műtárgy építése - Veszprém kelet-nyugati, a Jutasi úti lakótelep, valamint a Dózsaváros mint városrészek összekötése, - a Házgyári út és a belváros közlekedés tehermentesítése, valamint lakó, kereskedelmi és iparterületek zavartalan, hatékony és biztonságos elérés és elhagyás biztosítása személygépjárműves, gyalogos és kerékpáros, valamint a közösségi közlekedési hálózatba való csatlakozással | | ITM  Közlekedés | | Nemzeti Infrastruktúra Fejlesztő Zrt | 400,00 | A projekt megvalósítására tanulmányterv készült, mely jóváhagyása alapján elkészültek az engedélyezési tervek. Az ingatlanok rendezésének jelentős időigénye volt (különösen a HM által kezelt területeken), az engedélyek kiadásához szükséges térítésmentes használati megállapodás 2021. április 26-án került aláírásra a HM-mel. Ezt követően a NIF Zrt. kérésére felfüggesztett engedélyezési eljárás folytathatóvá vált, az útügyi építési engedély 2021. június 9-én kiadásra került.  A projekt kiviteli tervezése 2021 júniusában elkezdődött. Az engedélyezési tervhez képest 2 csomópont esetén a kiviteli terv módosítására volt szükség. A végleges kiviteli tervek elkészültek, leadásra kerültek a NIF Zrt.-nek.  Az ingatlanrendezési feladatok lezárultak. |
| **d) Veszprémi belterületi közúthálózat és kapcsolódó tereinek fejlesztése** | A projekt keretében nagyfelületű útrekonstrukciók, illetve olyan komplex, engedélyhez kötött fejlesztések valósulnak meg, melyeknek az útburkolat megújításán túl teljes rétegű útrekonstrukciót igényelnek, valamint (a későbbi esetleges bontásokat elkerülendően) magukban foglalják a burkolat alatti közművek rekonstrukcióját is, ahol az szükséges. Több, nagy forgalmú közlekedési csomópont közlekedésbiztonsági fejlesztése is megvalósul forgalomcsillapító küszöbök beépítésével. | | ITM | | Veszprémi MJV Önkormányzata | 4 500,00 | Engedélyköteles útépítések  A tervezési szerződés 2021. augusztus 25-én hatályba lépett.  Az engedélyezési tervek elkészültek, a Tervező az egyes tervezési feladatok tekintetében a hatósági létesítési engedélyeket beszerezte, a kiviteli terveket leszállította.  A Festő utca rekonstrukció, illetve az Ady utca – Rózsa utca gyalogátkelő projektelemek esetében az engedélyek és a tervek rendelkezésre álltak, így az ezeknek a kivitelezésére vonatkozó vállalkozási szerződések 2021.09.07-én hatályba léptek. A kivitelezési munkák befejeződtek.  2023 decemberében befejeződtek a József Attila utca csapadékvíz elvezetés és nagyfelületű útrekonstrukció kivitelezési munkái. (kivitelező: Strabag Generálépítő Kft)  MVP - Közlekedésbiztonsági fejlesztések (gyalogátkelők építése, korszerűsítése) tervezése tárgyban kiírt közbeszerzési eljárás eredményeként az Önkormányzat a Via Futura Mérnöki, Tanácsadó és Szolgáltató Kft.-vel kötött szerződést. A tervek elkészültek.  2024. évben az alábbi kivitelezések valósultak meg:  - Kemecse utcai parkoló kialakítása (kivitelező: Kiss Épületgépész Kft.)  - Veszprémvölgyi utca felújítása (kivitelező: STRABAG Általános Építő Kft.)  - Szent István utca - út és vízi közmű rekonstrukció (kivitelező: Practical Kft.)  Jelenleg folyamatban levő kivitelezések:  - Giricses lépcső rekonstrukciója (kivitelező: Practical Kft., készültség: 50%)  - Közlekedésbiztonsági fejlesztések (kivitelező: Colas Út Zrt., munkaterület átadása: 2024.10.11.)  A Kiskőrösi utca rekonstrukció projektelem vonatkozásában a kivitelező kiválasztására kiírt feltételes közbeszerzési eljárás lezárult, nyertesként a Practical Kft. került kihirdetésre. A szerződéskötés megtörtént. A szerződés hatálybalépésének feltétele, hogy a támogatott tevékenység véghatáridejének meghosszabbítására vonatkozóan benyújtott Támogatói Okirat módosítási kérelmet Támogató elfogadja, valamint a projektelem megvalósításához szükséges többletforrás biztosításra kerüljön.  A támogatott tevékenység véghatáridejének 2025. december 31-re történő módosítását kezdeményezte az Önkormányzat.  Nem engedélyköteles útfelújítások, lakóutcák  Az építési engedélyhez nem kötött felújítások, rekonstrukciók előkészítéséhez kapcsolódó beruházás-lebonyolítói tevékenység ellátására vonatkozóan a szerződések megkötésre kerültek, a műszaki dokumentációk 2021 május-júniusában elkészültek.  Az egyes útfelújítási munkákat megelőző ivóvízvezeték-rekonstrukció tárgyában a kivitelező kiválasztására irányuló közbeszerzési eljárás eredményesen lezárult, a nyertes ajánlattevővel, a Bakonykarszt Zrt.-vel a szerződés megkötésre került. A kivitelezési munkák befejeződtek.  A bevezető és nagyforgalmú utak (kivéve a Szent István Völgyhíd burkolat és csapadékvíz elvezetés megújítása), valamint a lakóutcák vonatkozásában mélyépítési feladatok ellátása tárgyban lefolytatott közbeszerzési eljárás eredményeként az Önkormányzat 2022.02.28-án keretmegállapodást kötött a Swietelsky Magyarország Kft.-vel. A kivitelezés 5 ütemben valósult meg. A keretmegállapodás keretében 23 utca újult meg.  Az ajánlatban benyújtott egységárak alapján a keretmegállapodás keretében az összes utca kivitelezése nem volt megvalósítható, így 4 utca vonatkozásában újabb közbeszerzési eljárás indítása vált szükségessé. Az eljárás eredményként 2 utca esetében a Strabag Általános Építő Kft.-vel, a másik 2 utca esetében a Colas út Zrt.-vel került sor a szerződéskötésre. A kivitelezési munkák befejeződtek.  A Szent István völgyhíd hídvizsgálatára, valamint a burkolat- és csapadékvíz-elvezetés megújításának tervezésére az Önkormányzat 2021. augusztus 9-én kötött szerződést a „HÍD” Mérnök Kft.-vel. A híd fővizsgálat megtörtént, a burkolat- és csapadékvíz-elvezetés megújítás kiviteli tervei elkészültek. A kivitelező kiválasztására irányuló közbeszerzési eljárás eredményeként a Kútház Építőipari Kft.-vel 2022. október 11-én sor került a szerződéskötésre. A kivitelezési munkák befejeződtek. |
| **3) Veszprém kulturális életének gazdagítása és turisztikai vonzerejének növelésének támogatása, a város életében betöltött szerepüket elismerve** | | | | | | | |
| **a) Petőfi Színház komplex fejlesztése** | A Veszprémi Petőfi Színház mint kulturális központi és épített örökségünk kiemelt jelképének rekonstrukciója és átépítése a színház funkcionális működésének korszerű és fenntartható megújításával, a Medgyaszay István örökség helyreállításával | | EMMI | | Önkormányzat | 9 280,00 | Fejlesztéshez szükséges ingatlanszerzések lezárultak. Az Önkormányzat közbeszerzésen kiválasztotta a tervezőt. A tervek elkészültek. A beruházás két ütemben valósul meg.  Az I. ütem esetében a BMSK Zrt. a tervellenőrzést követően lefolytatta a kivitelező kiválasztására irányuló, „Veszprémi Petőfi Színház komplex felújítása I. ütem” tárgyú közbeszerzési eljárást. A kivitelezési szerződés 2021. június 15-én aláírásra került. A munkaterület átadás-átvételre 2021. június 23-án került sor. A kivitelezés ütemterv szerint haladt, 2022. szeptember 15-vel készre jelentett a vállalkozó. A műszaki átadás-átvételi eljárás lezárásának időpontja: 2022. október 13.  A II. ütem a tervezői költségbecslés, valamint az I. ütem kivitelezési költsége alapján forráshiányos, és a többletforrás biztosításának lehetősége és ütemezése nem ismert, ezért a beruházás II. ütemének további két ütemre való bontása vált szükségessé:  - II/I. ütem: a jelenleg rendelkezésre álló forrás – 4 milliárd forint – felhasználásának tervezésével kialakuló műszaki tartalom megvalósítása;  - II/II. ütem: a Beruházás megvalósításához és befejezéséhez szükséges műszaki tartalom megvalósítása.  A II/I. és II/II. ütem szétválasztása során – a műszaki megfelelőségen túl – elsődleges szempont, hogy a II. ütem kivitelezési munkálatai alatt a színház zavaratlanul működhessen.  Tekintettel arra, hogy a tervezés óta eltelt három év, a II. ütem kivitelezési tevékenységének megkezdése előtt a tervek tervkorszerűségi felülvizsgálata vált szükségessé.  Rendelkezésre álló forráslehetőségeket mérlegelve az eredeti tervek szerint a Püspökkert kertépítészeti rendezése a TOP-6.3.2-16-VE1 Zöld város kialakítása felhívás keretében támogatott projekt keretében valósult volna meg, azonban a színház épülete az EKF 2023 programsorozat egyik helyszíne, ezért a színház épületét érintő kivitelezési munkák megkezdését – így a lepényépület elbontását is – 2024. évre kellett ütemezni. Figyelembe véve a TOP-6.3.2-16-VE1 felhívás keretében támogatott projektek költségei elszámolhatóságának véghatáridejét, valamint azt, hogy EKF forrásból sincs lehetőség 2025. évre támogatást átcsoportosítani, a Püspökkert kertépítészeti rendezését az Önkormányzat MVP forrásból a II. ütem kivitelezése során szeretné megvalósítani.  A tervezési szerződés fentebb részletezettek szerinti módosítása megtörtént.  Tervező az engedélyezési és a bejelentési dokumentációt elkészítette. |
| **b) Kittenberger Kálmán Növény- és Vadaspark fejlesztése, bővítése** | A vadaspark turisztikai vonzerő növelése, új attrakciók létesítésével, valamint meglévő elemek átépítésével, bővítésével, felújításával. Az elmúlt évek fejlesztéseihez is korszerű, biztonságos körülményeket biztosító gazdasági és kiszolgáló funkciók létesítése | | EMMI | | Önkormányzat | 1 402,55 | A fejlesztés mindkét üteme, 4, illetve 2 projektelem megvalósult, átadása megtörtént, elszámolása lezárult. |
| EMMI | | Kittenberger Kálmán NKft | 1 500,00 | TOP 6.1.4-16 Turisztikai fejlesztés megvalósult, átadása, elszámolása megtörtént. |
| EMMI | | Kittenberger Kálmán NKft | 5 000,00 | A Támogatói Okirat ünnepélyes aláírására 2021. szeptember 7-én került sor. A korábban lefolytatott feltételes közbeszerzési eljárás alapján megkötött tervezési-kivitelezési szerződés 2021 szeptemberében hatályba lépett. A tervek elkészültek, a kivitelezési munkák befejeződtek, 2023. szeptember 29-én a műszaki átadás-átvételi eljárás lezárult. A hivatalos megnyitóra 2024.05.30-án került sor. |
| **c) Csermák Antal Zeneiskola felújítása, korszerűsítése** | A Belváros rekonstrukció során 2015 évben külsőleg megújított Csermák Antal Zeneiskola teljes körű megújításának folytatása az épített örökségünk állagmegóvása, az iskola biztonságos és korszerű funkcionális használhatósága, a komfortfokozat emelése és a fenntarthatóság érdekében. | | EMMI | | Önkormányzat | 1 658,92 | Építési engedélyes tervek elkészültek, engedélyek beszerzésre kerültek, a feltételes kiviteli közbeszerzési eljárás lezárult. Forráskiegészítésre vonatkozó módosítási kérelmünk elfogadásra került, a TO 2. számú módosítása hatályba lépett. Ezt követően 2020. szeptember 21-én hatályba lépett a kivitelezési munkákra vonatkozó Vállalkozási szerződés és megtörtént a munkaterület átadás. A műszaki ellenőri feladatokat a BMSK Zrt. látta el. 2021. július 22-én megtörtént a műszaki átadás-átvétel, 2021. augusztus 24-én a beruházás megkapta a végleges használatbavételi engedélyt. A projekthez kapcsolódó kertrendezési munkák befejeződtek, a záró beszámoló elfogadásra került. |
| **4) Városi közösségi és sportélet támogatása** | | | | | | | |
| **a) Veszprém Aréna bővítése** | A nemzetközi (IHF) és európai (EHF) szövetségi előírásoknak megfelelő korszerű multifunkciós aréna létesítése | | EMMI Sport | | Nemzeti Sportközpontok | 25,40 | A 2022. évi Kézilabda EB-re való felkészülés érdekében előkészítési munkák folytak. A Kormány visszavonta az EB szintű fejlesztés megvalósítását.  A Projekt megvalósításától visszalépett a város, a rendelkezésre álló forráskeretet más projektelemekre kívánja átcsoportosítani.  A 1474/2023. (XI.2.) Korm. határozattal visszavonásra került. |
| **b) Fedett városi uszoda építése** | Veszprém és vonzáskörzete polgárainak úszás és vízilabda sport, rekreációs és szabadidő és oktatás tevékenységének helyszíne új, korszerű uszoda létesítmény építésével | | EMMI  Sport | | Nemzeti Sportközpontok | 11 879,12 | A kivitelezés műszaki átadás-átvétele 2021 tavaszán megtörtént. A használatbavételi engedély megszerzését követően az uszoda ünnepélyes átadására 2021. június 21-én került sor. Új helyi autóbuszmegálló is létesült, a 23U jelzésű V-Busz járatok 2021. augusztus 1-től érintik az uszodát. |
| **c) Jégcsarnok építése** | Veszprém és vonzáskörzete polgárainak jégsport, szabadidő és oktatás tevékenységének helyszíne új, korszerű jégcsarnok (munkacsarnok) létesítmény építésével | | EMMI | | Nem eldöntött | 76,28 | Építési engedély tervdokumentáció készült, építési engedély beszerzésre került.  A Projekt megvalósításától visszalépett a város, a rendelkezésre álló forráskeretet más projektelemekre kívánja átcsoportosítani.  Az előkészítésre megítélt támogatás vonatkozásában a záró beszámoló benyújtásra került. A fel nem használt támogatási összeg visszautalása megtörtént.  A 1474/2023. (XI.2.) Korm. határozattal visszavonásra került. |
| **d) Veszprémi atlétikai stadion fejlesztése** | Az 1970-es évek elején elkészített, az atlétikai dobó, futó és torna sportnak, kézilabda és futball sportnak helyet adó komplexum teljes megújítása korszerű bel- és kültéri sportlétesítmények és kiegészítő funkciók létrehozásával. A komplexum átfogó fejlesztésével korszerű és fenntartható körülmények biztosítása elsősorban a kiemelkedő szintű torna, futó és dobósportágaknak, állandó központi helyszín létesítése a küzdősportoknak, korszerű és szélesebb körű edzési helyszín biztosítása a kötelező és mindennapi testnevelésnek. A funkciókban bővített, korszerű létesítmények által vonzóbbá tenni a lakossági szabadidős sportot, és közösségformáló erőként teret adjon minél több családi és rekreációs tömegrendezvénynek | | EMMI  Sport | | Önkormányzat BMSK | 1 606,826 | A Stadion komplex megújítása több sportágat, így több komplexumot érint. A teljes fejlesztés tartalma, forrásigénye érdekében RMT készült. Az RMT alapján az egyes Projektelemek megvalósítás-előkészítése, illetve megvalósítása elindult.  A Tornászgyakorló építése projektelem feltételes kiviteli közbeszerzése lezárult, 957 millió forint támogatást biztosító Korm. döntés alapján a TO rendelkezésre áll. A kivitelezéshez szükséges teljes forráshoz az (NFM) BMSK 250 milliós támogatása is biztosított.  A Kormány döntését követően 2020. augusztus 7-én hatályba lépett a kivitelezési szerződés. A munkaterület átadására 2020. augusztus 12-én került sor. A kivitelezés befejeződött. 2021. november 24-én sor került az ünnepélyes átadásra.  Az Atlétikai Szövetség támogatásával az EMMI és a BMSK megvalósításában megújultak a dobópályák. A pályák műszaki átadása már 2020 decemberében megtörtént. A Magyar Atlétikai Szövetség hitelesítette a pályát, így nemzetközi versenyek megrendezésére is alkalmasnak találták. A tereprendezési és füvesítési munkákat 2021 tavaszán fejezte be a kivitelező.  A BMSK a fejlesztés második ütemeként 2021. augusztus 4-én közbeszerzési eljárást indított „Atlétikai pálya felújítása Veszprémben” tárgyban. Ez a pályaburkolat teljes megújítását, 2 új futókörrel való bővítését, valamint a távolugró és hármasugró pályák megújítását tartalmazza, a pályavilágítás kiépítésével együtt. A fejlesztés eredményeként a Nemzetközi Atlétikai Szövetség (IAAF) minősítés megszerzéséhez szükséges minőségű atlétikapálya valósul meg Veszprémben.  Az atlétikai pálya felújításának kivitelezését a Magyar Atlétikai Szövetség a sportági támogatási program keretében hajtja végre. A „Veszprém - Meglévő atlétikai pálya bővítése (8+8) burkolatának teljes felújítása, futófolyósó tervezése” tárgyú projekt vonatkozásában a kivitelező kiválasztására irányuló feltételes közbeszerzési eljárás lezárult. A nyertes vállalkozóval a szerződés megkötése a BMSK által igényelt többlettámogatással megtörtént. A munkaterület átadására 2022.05.18-án került sor. A kivitelező a P-S 2021 Konzorcium (Pharos 95 Sportpályaépítő Kft. és a STRABAG Általános Építő Kft.).  A kivitelezés befejeződött, a műszaki átadás-átvételi eljárás lezárult.  A többi projektelem ütemezése, megvalósítása (részletes tervezése és kivitelezés) a Modern Városok Program és/vagy a sportági fejlesztési programok támogatásának függvénye.  A HM Sportért Felelős Államtitkárságán 2024.03.27-én sor került egy egyeztetésre a veszprémi stadion jövőbeni fejlesztéséről. |
| **Összesen** | | | | | | **57 708,596** |  |

Az alábbi hazai forrásból támogatott projektek koordinálásában vett részt a Csoport a 2024. évben:

* Országos Tornaterem Felújítási Program – Veszprémi Stadion Munkaterületén található Munkacsarnok felújítása I. ütem (2022)

Támogató: Magyar Kézilabda Szövetség

Támogatási összeg: 306.517.405,- Ft

Projekt összköltsége: 306.517.405,- Ft /önerő: 0 Ft/

A projekt megvalósult, a műszaki átadás-átvétel lezárása 2024.02.19. napján megtörtént.

* Országos Tornaterem Felújítási Program – Veszprémi Stadion Munkaterületén található Munkacsarnok felújítása II. (2023)

Támogató: Magyar Kézilabda Szövetség

Támogatási összeg: 299.720.000,- Ft

Projekt összköltsége: 299.720.000,- Ft /önerő: 0 Ft/

A projekt megvalósítása folyamatban van.

* Magyar Labdarúgó Szövetség – Országos futsal csarnok építési program

Támogató: Magyar Labdarúgó Szövetség

Támogatási összeg:1.150.000.000,- Ft

Projekt összköltsége: 1.150.000.000,- Ft

A projekt előkészítése, az együttműködési megállapodás tervezet kidolgozása folyamatban van.

* A kézilabda sportágnak helyt adó tornacsarnokok közüzemi költségeinek támogatása – a veszprémi Stadionban található Kézilabda munkacsarnok rezsiköltségeinek finanszírozásához pályázunk

Támogató: Magyar Kézilabda Szövetség

Maximum támogatási összeg: 30.000.000,- Ft (az elszámolandó gáz- és villanyszámlák költségének 80%-áig a 2024.01.01. és 2024.12.31. közötti időszakra)

Az elnyert támogatás összege: 27.550.433,- Ft

2024. évben a következő ellenőrzések érintették a Csoport által kezelt pályázatokat:

* projektzáró helyszíni ellenőrzés: 5 db
* belső ellenőrzés: 1 db
* EUTAF ellenőrzés: 1 db

Veszprém Megyei Jogú Város konzorciumi tagként részt vesz az ELENA (European Local Energy Assistance) projekt megvalósításában. A Csoport a projekt menedzsmenti feladatait és pénzügyi elszámolását végzi.

1. A Csoport egyéb operatív feladatai

* Javaslatot tesz a költségvetési rendelet és annak módosítására a projektek megvalósíthatósága érdekében.
* Havonta likviditási terv készítése a Csoport utalványozási jogkörébe tartozó kiadásokról.
* A likviditási tervnek megfelelően a teljesítési kötelezettségek folyamatos figyelése, ennek megfelelően utalványrendeletek készítése a szerződések és a beérkezett számlák alapján. A számlás tételek Forrás programban történő rögzítése.
* Az 50.000,- Ft feletti teljesítések esetében kötelezettségvállalás és szerződés rögzítése a Forrás programban.
* Adatszolgáltatás a nettó 5 millió Ft feletti szerződésekről a honlapon történő megjelenéshez.
* Adatszolgáltatás a Pénzügyi Iroda részére a megvalósult projektek aktívázásához.
* A projektek megvalósítása érdekében lefolytatott közbeszerzési eljárások során a Bíráló Bizottságokban folyamatos részvétel.
* A Székesfehérvár-Várpalota-Veszprém várostérségi modellprogram operatív munkacsoport ülésein való részvétel, javaslatok megfogalmazása és program- és projekt-tervezetek előkészítése és véleményezése.

EKF és Nemzetközi Projektkoordinációs Csoport

A Csoport a feladatait 1 fő csoportvezetővel, 5 fő projektkoordinátorral és 1 fő pénzügyi koordinátorral látja el, mely létszámból kizárólagosan 2 fő a nemzetközi projektek megvalósításával foglalkozott a 2024. évben. Az EKF célú támogatások elszámolásával, lezárásával a projektkoordinátorok nemzetközi pályázatok, kapcsolatok kidolgozásával foglalkoztak.

1. Feladatok különösen:

* ellátja a Veszprém Európa Kulturális Fővárosa 2023 cím viselésével kapcsolatban az egyes támogatási igényekhez tartozó dokumentáció összeállítását, a támogatói okirat aláírásával kapcsolatos feladatokat, a projektmegvalósítással összefüggő elszámolási és beszámolási dokumentáció összeállítását, benyújtását, kapcsolatot tart és együttműködik a Veszprém-Balaton 2023 Zrt. munkatársaival, ellátta az EKF 2023 Munkacsoport titkársági feladatait, amely munkacsoport 2024-ben megszűnt, valamint az infrastruktúra fejlesztési feladatok koordinációját,
* ellátja a költségvetésben jóváhagyott, a Veszprém Európa Kulturális Fővárosa 2023 cím viselésével kapcsolatos fejlesztések végrehajtását, amelyek megvalósítása során a Veszprém-Balaton 2023. Zrt. kerül bevonásra,
* ellátja a Csoport által koordinált projektek megvalósításához kapcsolódó előterjesztések, valamint szerződések előkészítését, irodák közötti egyeztetését,
* végzi az EKF kulturális projektekhez kapcsolódóan a továbbadott támogatásokhoz kapcsolódó pályázati dokumentáció előkészítését, elszámolások szakmai és pénzügyi segítését,
* végzi az EKF kulturális projektekhez kapcsolódó szerződések egyeztetését, a Polgármesteri Kabinetirodában az EKF projektek megvalósításán dolgozó munkatársak tevékenységének támogatását, felügyeli és szükség esetén a támogatóval egyezteti a projekt-tevékenységek elszámolhatóságának biztosítását,
* előkészíti a támogatási szerződések módosítását, és benyújtja a változás-bejelentéseket,
* a Csoport feladata továbbá nemzetközi pályázatok előkészítése, kidolgozása, lebonyolítása és elszámolása vezető partnerként vagy együttműködő partnerként; együttműködés nemzetközi partnerekkel, Polgármesteri Kabinetirodával, Pénzügyi Irodával és az adott témakörben érintett kollégákkal, szervezetekkel és egyénekkel; nemzetközi projekttalálkozók és helyi szakmai találkozók előkészítése és lebonyolítása, szakmai előadások tartása; események és eredmények disszeminációja, kommunikációs feladatok ellátása,
* az egyes projektek előkészítésével, megvalósításával és elszámolásával kapcsolatos pénzügyi feladatok ellátása; a támogatási szerződésekhez tartozó projektek nyilvántartása, a támogatások felhasználásának nyomon követése, a kötelezettség-vállalások és pénzügyi teljesítések egyezőségének ellenőrzése; a Csoport havi likviditási tervének összeállítása; az egyes projektek költségvetést érintő változásainak átvezetése; az önkormányzati EKF alszámla pénzmozgásainak nyilvántartása, szakmai kapcsolattartás a projektek pénzügyi-számviteli vonatkozásaiban a Pénzügyi Irodával és a Veszprém 2030 Kft.-vel,
* a Stratégiai Iroda irodavezetőjének megbízása alapján egyéb koordinációs feladatok ellátása (pl. adatszolgáltatás koordinálása az MJVSZ felé a VMJV fejlesztési projektekről, kapcsolattartás a Klímabarát Települések Szövetségével).

1. Projektek

2022-2024. évben megvalósult, befejezett Európa Kulturális Fővárosa 2023 cím viselésével kapcsolatos projektek, amik a Támogató által lezárásra kerülnek a 2024. évben:

|  |  |  |  |
| --- | --- | --- | --- |
| **S.sz.:** | **Támogatási száma:** | **Pályázat címe:** | **Támogatás eFt-ban:** |
| 1. | ET-INF-2021/1-4046 | Ingatlanvásárlások:  - Kiskuti csárda  - Málta posta  - Szikvíz parkoló  - volt Húsáruház  A volt Húsáruház belső átalakítása | 1.339.000 |
| 2. | ET-INF-2021/2-4046 | A beszerzési, közbeszerzési, tervezési, tervellenőri és műszaki ellenőri feladatok teljes körű ellátása, közbeszerzési és jogi szolgáltatások bevonása és a velük történő szerződéskötések megvalósítása. (CODE-Digitális Élményközpont, Acticity, Várkert, Tűztorony, Vár u. 17., Jókai u. 8., Digitális Alagút, Várbörtön, volt Bútorgyár) | 393.951 |
| 3. | ET-INF-2021/7-4046 | Veszprém Megyei Jogú Város Önkormányzatának Önkormányzata EKF 2023 cím viseléséhez kapcsolódó közösségi- és szabadidős-, gyerekbarát-, illetve közbiztonsági funkciók megújításának előkészítése és megvalósítása | 159.785 |
| 4. | ET-INF-2021/9-4046 | Projektmegvalósítás és lebonyolítási feladatok – Jókai u. 8. | 1.432.727 |
| 5. | ET-INF-2021/10-4046 | Projektmegvalósítás és lebonyolítási feladatok – Acticity | 11.203.240 |
| 6. | ET-INF-2021/13-4046 | Kulturális negyed felújítása és a Szent Miklós-szegi Kálvária-domb és környékének infrastrukturális felújítása és funkcióbővítése (CLLD Kulcsprojekt) | 844.867 |
| 7. | ET-INF-2022/235342 | Csikász Galéria felújítása, igazgatóságként működő épület új bejárat kialakítása | 114.380 |
| 8. | ET-PRG-2022/213082 | Felkészülés a veszprémi EKF nyitórendezvényre - 1. ütem | 14.871 |
| 9. | ET-INF-2022/546216 | Dózsavárosi könyvtár felújítása | 326.170 |
| 10. | ET-INF-2022/803234 | Projekt előkészítése és a kapcsolódó lebonyolítói feladatok ellátása - Digitális kiállítótér a volt Városi Művelődési Központban I. ütem (Dimitrov 1. fázis (előkészítés: tervezés, közbeszerzés, lebonyolítás) | 279.019 |
| 11. | ET-INF-2022/206262 | Projektmegvalósítás és lebonyolítási feladatok – Vár u. 17. - 236 hrsz. | 2.337.469 |
| 12. | ET-INF-2022/677805 | Projektmegvalósítás és lebonyolítási feladatok – Vár u. 17. - 238/1 hrsz. | 26.195 |
| 13. | ET-INF-2022/857856 | Veszprém 2552 helyrajzi számú ingatlanon lévő, Jutasi út 30. szám alatti épület bontása és tereprendezése | 42.883 |
| 14. | ET-INF-2022/927156 | Veszprém 2142 helyrajzi szám alatti „volt MÁV szálló” épületének részleges felújítása | 330.352 |
| 15. | ET-INF-2022/961169 | Várbörtön kiállítás kreatív tartalomfejlesztés 1. ütem | 194.883 |
| 16. | ET-INF-2022/355549 | EKMK részleges megújítása | 403.686 |
| 17. | ET-INF-2022/861191 | Millenniumi emlékmű áthelyezése 2. ütem | 24.083 |
| 18. | ET-INF-2022/156756 | Jutas lakótelep Táborállás park közterület megújítása, új köztéri attrakciók elhelyezése, kulturális rendezvénytér kialakítása | 133.229 |
| 19. | ET-INF-2022/581387 | Auer ház megújítása | 274.250 |
| 20. | ET-INF-2022/280211 | Lovassy László Gimnázium közösségi tereinek fejlesztése | 143.879 |
| 21. | ET-INF-2022/260311 | Pontszerű telekommunikációs fejlesztésekre vonatkozóan Veszprém belvárosában | 21.664 |
| 22. | ET-INF-2022/607169 | Játszóterek fejlesztése | 69.977 |
| 23. | ET-INF-2022/903200 | Millenniumi emlékmű áthelyezése 2. ütem  - burkolat helyreállítás | 9.277 |
| 24. | ET-PRG-2022/689930 | VMJV kulturális tartalomfejlesztés 2023 1. ütem | 267.194 |
| 25. | ET-INF-2022/506668 | Veszprémi Várbörtön felújítása | 770.373 |
| 26. | ET-PRG-2022/767398 | VMJV kulturális tartalomfejlesztés 2023 2. csomag | 308.669 |
| 27. | ET-INF-2022/199705 | Digitális Múzeum kialakítása a volt Dimitrov Művelődési Központ épületében | 1.635.250 |
| 28. | ET-INF-2022/495507 | Kollégium közöségi tér felújítása | 133.815 |
| 29. | ET-INF-2022/125919 | Csermák lépcső felújítása | 181.121 |
| 30. | ET-INF-2022/877518 | Parkolók létesítése a Csikász és Csermák utcában | 45.370 |
| 31. | ET-INF-2022/137222 | Várfalsétány kialakítása | 438.797.700 |
| 32. | ET-PRG-2022/699375 | VMJV kulturális tartalomfejlesztés 2023 szoft 3. csomag | 117.236.300 |
| 33. | ET-INF-2022/835658 | Jutasi út 32. ingatlan bontása és tereprendezése, Jutasi út 30. ingatlanon kutya- és utasváró létesítése | 57.767.728 |
| 34. | ET-INF-2022/796468 | Városrészi zászlók kihelyezése 15 helyszínen, játszóterek komplex fejlesztése 23,5m | 39.841.148 |
| 35. | ET-PRG-2022/961954 | MAZSIKE - Botlatókövek és sétafesztivál | 4.500.000 |
| 36. | ET-INF-2022/986364 | "Ember A Rács Mögött” kiállítás megvalósítása | 740.139.557 |
| 37. | ET-NEM-2022/901416 | Glass Art NOW! @ The Venice Glass Week 2023 | 10.805.000 |
| 38. | ET-INF-2022/542015 | Veszprémi Városháza rendezvénytermeinek és kapcsolódó helyiségeinek felújítása | 202.708.238 |
| 39. | ET-INF-2022/818591 | Welcome Veszprém – turisztikai szolgáltatások fejlesztése | 314.781 |
| 40. | ET-INF-2022/215002 | Közösségi terek és közterületek fejlesztése Veszprémben | 233.547 |
| 41. | ET-INF-2021/3-4046 | Veszprém Megyei Jogú Város Önkormányzatának infrastrukturális fejlesztési feladatainak ellátása az Európa Kulturális Fővárosa 2023 program megvalósításához kapcsolódóan - Laczkó Dezső Múzeum, Hősi Kapu kulturális célú fejlesztése, Kádár utcai parkoló létesítése | 1.994.667 |
| 42. | ET-INF-2021/8-4046 | Projektelőkészítési és lebonyolítási feladatok: Auer ház, Jutas-futókör,  EKMK, Mártírok úti parkoló, Várkert -Tűztorony, Vár u. 17 | 244.992 |
| 43. | ET-INF-2021/11-4046 | Projekt előkészítési és lebonyolítási feladatok - Futókör a Séd-völgyben, Halle utcai parkoló, Játszóterek, Kiskuti Csárda | 215.632 |
| 44. | ET-INF-2021/12-4046 | Projektelőkészítési és lebonyolítási feladatok - Püspökkert felújítása, Püspökkert és nagy Sándor szobor fejek tervezése | 14.154 |
| 45. | ET-INF-2021/14-4046 | Projektelőkészítési és lebonyolítási feladatok - Csermák lépcső felújítása | 10.434 |
| 46. | ET-INF-2021/15-4046 | Projektelőkészítési és lebonyolítási feladatok: Bútorgyári terület, Buszpályaudvar EKF pont és közösségi tér, Lovassy László Gimnázium közösségi terei, Táborállás park tervezés és közbeszerzés, Fejesvölgyi parkoló tervezése, projektmenedzsmenti feladatok, Kulturális negyed projektmenedzsment, Várbörtön közbeszerzés és kivitelezés | 157.605 |
| 47. | ET-MUV/3-2022-4046 | VMJV Kulturális tartalomfejlesztés | 428.960 |
| 48. | ET-INF-2022/446182 | Kiskuti csárda felújítása és egyéb projektelőkészítési tevékenységek | 324.206 |
| 49. | ET-INF-2022/637623 | Futókör megvalósítása a Haszkovó és Jutas városrész területén | 730.151 |
| 50. | ET-INF-2022/372363 | Veszprémi Városháza házasságkötő- és rendezvénytermének felújítása | 99.801 |
| 51. | ET-INF-2022/782633 | Egyetem utca - Csikász Imre utca kereszteződésében közterület rendezése | 40.574 |
| 52. | ET-INF-2022/787701 | „Rézsűs játszótér” részleges átalakítása és felújítása | 83.433 |
| 53. | ET-INF-2022/727455 | Kiskuti csárda felújítása | 396.511 |
| 54. | ET-INF-2022/613169 | Veszprémben élő és Veszprémbe látogató gyermekek nevelésének és biztonságos közlekedésének elősegítése az EKF évében Vilonyai és Csillag utcai parkolók és gyalogátkelő kivitelezése és hiányszámítás a Kiskuti csárda kivitelezéséhez | 39.832 |
| 55. | ET-INF-2022/837689 | Püspökkert Nagy Sándor szoborcsoport elhelyezése (archaikus fejek 40 db támfalra + világítás, parkosítás, kamerázás) | 43.437 |
| 56. | ET-INF-2022/331041 | Welcome Veszprém – LED-fal beszerzés | 13.981 |
| 57. | ET-PRG-2022/383233 | EKF 2024 kísérőprogramjai és utókommunikációja | 293.632 |

Fenntartási kötelezettség szempontjából évente jelentést kell benyújtani a vebgrant felületen. 2024. évben paraméterezésre kerültek a 2022. és 2023. években lezárt projektek, amik jelentései benyújtásra kerülnek.

A Támogató a 2024. évben lezárásra került támogatások fenntartási paraméterezését 2025. évben készíti el.

Az Önkormányzat a fejlesztési beruházások építtetője és megrendelője a számára biztosított és a költségvetésében rendelkezésre álló támogatási források terhére a projektek előkészítésébe és megvalósításába együttműködő partnereket vont be.

Az EKF cím viselésével összefüggő intézménymegújítási és városfejlesztési projektek körének a pontos műszaki-szakmai lehatárolása megtörtént, az EKF Csoport a Városfejlesztési Irodával, valamint a Városüzemeltetési Irodával együttműködve a nevesített önkormányzati beruházások tekintetében eljárt a tervezési és kivitelezési feladatok kapcsán a megrendelő Önkormányzat nevében; műszaki-szakmai-pénzügyi menedzsment feladatokat látott el részben vállalkozói szerződéseken keresztül, részben saját személyi bázissal. Az Önkormányzat az EKF-es nagyberuházásokat a 100%-os tulajdonában álló Veszprém 2030 Kft.-n keresztül valósította meg, az önkormányzati társaság műszaki lebonyolítói feladatokat látott el.

Összességében több mint 35 milliárd Ft összegű EKF célú támogatást kapott Veszprém Megyei Jogú Város Önkormányzata.

A 2024. évben megvalósítás alatt lévő nemzetközi projektek:

URBACT IV NextGen Youth Work – Újgenerációs ifjúsági munka projekt  
Integrált Akciótervezési Hálózat

Vezető partner, közvetlen kedvezményezett: Eindhoven Önkormányzata, Hollandia

Veszprém szerepe: projektpartner

Támogató (teljes partnerség): ERFA és IPA (71,54%)

Önerő (teljes partnerség): 28,46%

Projekt összköltségvetése (teljes partnerség): 849.999,75 euró

Projekt költségvetése (VMJV): 62.289 euró

Önerő (VMJV): 20%

Projekt kezdés: 2023. 06. 01.

Projekt zárás 2025. 12. 31.

URBACT IV BiodiverCity- Városi Biodiverzitás” projekt  
Integrált Akciótervezési Hálózat

Vezető partner, közvetlen kedvezményezett: Dunaújváros Megyei Jogú Város Önkormányzata

Veszprém szerepe: projektpartner

Támogató: Európai Unió Regionális Fejlesztési Alap (80%)

Hazai társfinanszírozás: 0%

Önerő: 20%

Támogatási összeg (teljes partnerség): 581.460.15 euró

Projekt összköltsége (teljes partnerség):849.522 euró

Támogatási összeg (VMJV): 52.658 euró

Önerő (VMJV): 13.165 euró (20%)

Projekt kezdés: 2023. 06. 01.

Projekt zárás 2025. 12.31

Interreg Duna Régió Program NONA – Új kormányzás új helyszíneken  
(New gOvernance for New spAces) projekt

Vezető partner, közvetlen kedvezményezett: Szlovén Geodéziai Intézet

Támogató: Európai Unió Regionális Fejlesztési Alap (80%)

Pályázott támogatási összeg (teljes partnerség): 2.237.600 €

Projekt összköltsége (teljes partnerség): 2.797.000 €

Projekt költségvetése (VMJV): 170.000 €

Támogatás (80%): 136.000 euró

Hazai társfinanszírozás (15%): 25.500 euró

Önerő (VMJV, 5%): 8.500 euró

Projekt kezdés: 2024. 01. 01.

Projekt zárás 2026. 06. 30.

Interreg Europe „PROXIMITES” projekt - Elérhető szolgáltatások, élhető terek és fenntartható kapcsolatok támogatása perifériális városi területeken

Vezető partner: Reggio Emilia (Olaszország) önkormányzata

Veszprém szerepe: projektpartner

Támogató: Európai Unió Regionális Fejlesztési Alap (80%

Projekt költségvetése (VMJV): 194.680 euró

Támogatás (80%): 155.744 euró

Hazai társfinanszírozás (15%): 29.202 euró

Önerő VMJV (5%): 9.734 euró

Projekt kezdés: 2024. 04. 01.

Projekt zárás 2028. 06.30.

Peremvárosrészek fenntartható mobilitásfejlesztése („15 perces városok”)  
SUMODO – Sustainable Urban MObility Development in Outskirts

Vezető partner: Saitec SA (SAITEC), Spanyolország

Veszprém szerepe: projekt mintaterület

Támogató: Európai Unió Regionális Fejlesztési Alap

Pályázott támogatási összeg (teljes partnerség): 967.000 €

Projekt összköltsége (teljes partnerség): 1.216.800 €

Pályázott támogatási összeg (VMJV): 12.500 €

Önerő (VMJV): 12.500 €

Pályázat 1. kör beadása: 2022. november – elfogadásra került

Pályázat 2. kör beadása: 2023. május – szakmai szempontból elfogadásra került *(finanszírozás hazai Horizon folyamaton keresztül pályázandó)*

Pályázat 3. kör – magyar partnerek nevében a Budapesti Műszaki Egyetem adta be, döntés folyamatban

Projekt kezdés: 2024. 01. 01.

Tervezett projekt zárás 2026. 11. 30.

2024-ben beadott / 2024-ben támogatási döntéssel rendelkező projektek:

Twin City Learning Program: NET-Zero Twin City projekt – jógyakorlatok megismerése a távfűtés területén

Pályázó (Twin City): Veszprém Megyei Jogú Város Önkormányzata

Partnerváros (Pilot City): Lappeenranta városa, Finnország

Pályázat beadása: 2024. május

Döntés: 2024. szeptember

Támogatási összeg (VMJV): 2.390.000 Ft

Önerő: 1.150.000,- Ft

Projekt kezdete: 2024. szeptember

Projekt tervezett vége: 2026. december 31.

Európai Városi Kezdeményezés (EUI) FootPrints Projekt

Vezető partner, közvetlen kedvezményezett: Ravenna Város Önkormányzata

Veszprém szerepe: transzfer partner

Támogató: Európai Unió Regionális Fejlesztési Alap (80%)

Önerő: 20%

Projekt költségvetése (VMJV): 150.000 euró

Támogatási összeg (VMJV): 120.000 euró

Önerő (VMJV): 30.000 euró

Projekt kezdés: 2025.01.01.

Projekt zárás 2027. december 31.

2024-ben beadott, támogatási döntésre váró projektek:

„SustainTour- fenntarható turizmus” pályázat beadása Interreg Duna Régió támogatási programra

Vezető partner: Turizmus és Vendéglátás Menedzsment Kar, Rijekai Egyetem, Horvátország

Veszprém Megyei Jogú Város Önkormányzata szerepe: projektpartner

Pályázat beadása: 2024. május

Várható döntés: 2024. december

Pályázott összeg (VMJV): 180.000 euró

Ebből nyertesség esetén hazai társfinanszírozás (15%) 27.000 euró

Önerő (VMJV 5%): 9.000 euró

Támogatás esetén projekt kezdete: 2025. január 1.

Projekt tervezett vége: 2027. december 31.

„HEROES – megfizethető lakhatás” pályázat beadása az Interreg Europe támogatási programra

Vezető partner: Firenzei Egyetem Építészeti Tanszék (Olaszország)

Veszprém Megyei Jogú Város Önkormányzata szerepe: projektpartner

Pályázat beadása: 2024. június

Várható döntés: 2024. december

Pályázott összeg (VMJV): 180.000 euró

Ebből nyertesség esetén hazai társfinanszírozás (15%) 27.000 euró

Önerő (VMJV 5%): 9.000 euró

Támogatás esetén projekt kezdete: 2025. március 1.

Projekt tervezett vége: 2029. február

SATTECH-FOR-FOODHUB pályázat Európai Városi Kezdeményezés (EUI) konstrukcióra

Pályázó: Veszprém Megyei Jogú Város Önkormányzata konzorcium vezetőként

Pályázat címe: Élvonalbeli műholdas technológia bevezetése a fenntartható élelmiszer-ökoszisztéma kiépítésére Veszprém városi térségében

Pályázat beadása: 2024. október

Várható döntés: 2025. tavasz

Pályázott összeg (teljes partnerség): 5.000.000 euró

Pályázott összeg (VMJV): 2.954.336 euró

Önerő (VMJV 20%): 590.873 euró

Támogatás esetén projekt kezdete: 2025. december 1.

Projekt tervezett vége: 2028. november 30.

Rule of Law, AI, Transition, Equality and Democracy /RATED/  
(Jogállamiság, mesterséges intelligencia, átmenet, egyenlőség és demokrácia /RATED/)

A pályázat típusa: CERV - Polgárok, egyenlőség, jogok és értékek program - Town twinning

Pályázat azonosítója: 101215980

A pályázat benyújtója (vezető partner): Haskovo önkormányzata, Bulgária

A VMJV Önkormányzat szerepe a pályázatban: partner

Pályázat benyújtásának időpontja: 2024.09.19.

Megvalósítási idő: 2025. első félév

Támogatási összeg: Az utazási és szállásköltségek a projekt költségvetésében szerepelnek, a kiadásokért a Haszkovói Önkormányzat felel. Veszprém Önkormányzat részéről önerő nem szükséges.

Resilience, Inclusion, Support, and Empowerment for Youth Workers  
(Rugalmasság, befogadás, támogatás és felhatalmazás az ifjúsági munkások számára)

A pályázat típusa: Erasmus+ KA153-YOU: mobilitás ifjúsági munkások számára

Pályázat azonosítója: KA153-YOU-212DC664

A pályázat benyújtója (vezető partner): Socialinio tvarumo akademija, Klaipeda, Litvánia

A VMJV Önkormányzat szerepe a pályázatban: partner

Pályázat benyújtásának időpontja: 2024.09.30.

Megvalósítási idő nyertesség esetén: 2025. első félév

Támogatási összeg: 309 euró/fő, 5 fő esetén 1 545 euró (kb. 620 000 Ft). Veszprém Önkormányzat részéről önerő nem szükséges.

Veszprém elnyerte az URBACT Good Practice védjegyet, „Vadvirágos Veszprém – Klímaadaptív gyepgazdálkodás a városban” címet viselő megoldásával/projektjével.

Veszprém egyike lett annak a 116 európai városi jó gyakorlatnak, amelyet a párizsi székhelyű URBACT – huszonhét európai ország városfejlesztési szakembereiből álló monitoring bizottsága – alkalmasnak ítélt az URBACT Good Practice védjegyének viselésére.

Veszprém jellemzően nemzetközi vonatkozásban is jó partner, ezért a sikeres projektmegvalósítások folyományaként rendszeresen felkeresnek bennünket régi partnereink vagy ajánlás alapján új jelentkezők, és újabb potenciális programok kidolgozásában kérik közreműködésünket. A nemzetközi projektek koordinációja sokrétű feladat: szakmai kérdéseken túl rendezvényszervezést, utazásszervezést, tartalmi és pénzügyi elszámolást, kapcsolattartásokat, kommunikációs feladatokat egyaránt jelent.

A nemzetközi projektek megvalósítása terén nyújtott hazai viszonylatban kimagasló teljesítmény elismerésének számít, hogy az Európai Uniós URBACT Programokat felügyelő párizsi székhelyű Monitoring Bizottsága Veszprémben tartotta meg október végén a rendes éves ülését. Az ülés sikeresen lezajlott az Önkormányzat társszervezésében.

A nemzetközi projekteket koordináló kollégák elsősorban az érintettek összekapcsolása, közös projektmegvalósítás és a munkacsoportok működtetésével járulnak hozzá a projektek sikeréhez. 2024-ben a nemzetközi projektek fokozatosan átvettét a Csoport feladatai között a hangsúlyosabb szerepet, amit 2025-ben várhatóan csak erősödni fog, amikor a legtöbb ilyen feladat megvalósítási szakaszba ér.

1. A Csoport egyéb operatív feladatai

* Javaslatot tesz a költségvetési rendelet és annak módosítására a projektek megvalósíthatósága érdekében.
* Havonta likviditási terv készítése a Csoport utalványozási jogkörébe tartozó kiadásokról.
* A likviditási tervnek megfelelően a teljesítési kötelezettségek folyamatos figyelése, ennek megfelelően utalványrendeletek készítése a szerződések és a beérkezett számlák alapján. A számlás tételek Forrás programban történő rögzítése.
* Nyilvántartás vezetése az utalásokról.
* Az 50.000,- Ft feletti teljesítések esetében kötelezettségvállalás és szerződés rögzítése a Forrás programban.
* Adatszolgáltatás a nettó 5 millió Ft feletti szerződésekről a honlapon történő megjelenéshez.
* Adatszolgáltatás a Pénzügyi Iroda részére a megvalósult projektek aktiválásához.
* A projektek megvalósítása érdekében lefolytatott közbeszerzési eljárások során a Bíráló Bizottságokban folyamatos részvétel.

**A Városfejlesztési Iroda tevékenysége**

A Városfejlesztési Iroda két csoportra, a Magasépítési Csoportra és az Infrastruktúra-fejlesztési Csoportra tagozódva látja el az önkormányzati beruházások végrehajtását. Az irodavezető mellett egy fő műszaki asszisztens és egy fő gazdálkodási ügyintéző dolgozik, a Magasépítési Csoportban és az Infrastruktúra-fejlesztési Csoportban is a csoportvezető mellett öt beruházási ügyintéző dolgozik.

Jelenleg az Iroda feladatköre az alábbi:

* feladata az építési, bejelentési, létesítési engedélyhez kötött önkormányzati infrastrukturális, közterületi, közúti, magasépítési, környezetvédelmi, energetikai, továbbá a költségvetésben jóváhagyott beruházási fejlesztési döntések előkészítése, ezekkel összefüggésben más hivatali szervezeti egységek kapcsolódó tevékenységének koordinálása és – döntést követően – a feladat végrehajtása,
* együttműködik a Stratégiai Irodával a városfejlesztéssel összefüggő stratégiákkal kapcsolatos döntések előkészítésében, végrehajtásában,
* gondoskodik – a Stratégiai Irodával közösen – a külső támogatásból megvalósuló fejlesztésekkel összefüggésben a kijelölt közreműködő szervezetekkel történő kapcsolattartásról,
* településfejlesztési, településrendezési, városépítészeti kérdésekben, projektfeladatok elvégzésében, beruházások végrehajtásának előkészítésében együttműködik a Stratégiai Irodával, a Városüzemeltetési Irodával, a Főépítészi Önálló Csoporttal,
* a város területét érintő tervpályázatok előkészítésében, bírálatában részt vesz a Főépítészi Önálló Csoporttal együtt,
* elkészíti a beruházáshoz kapcsolódó statisztikai jelentéseket a Pénzügyi Iroda által szolgáltatott adatok beépítésével,
* koordinálja az Önkormányzat közigazgatási területén, önkormányzati érdekeltségben megvalósuló, állami támogatással finanszírozott fejlesztéseket a támogató, a kedvezményezett, az Önkormányzat és a Polgármesteri Hivatal között; koordinálja az Önkormányzat közigazgatási területén megvalósuló állami fejlesztéseket a beruházó, az Önkormányzat és a Polgármesteri Hivatal között; szükség esetén közreműködik az Önkormányzat közigazgatási területén megvalósításra kerülő magánerős fejlesztések előkészítésében és végrehajtásában;
* városfejlesztési szempontból jelentős feladatokban kapcsolatot tart az Önkormányzat közigazgatási területén működő nem önkormányzati intézményekkel, vállalkozásokkal;
* adatszolgáltatással és adatkéréssel, illetve tájékoztatással kapcsolatot tart és együttműködik a Polgármesteri Hivatal szakirodáival,
* városfejlesztési szempontból jelentős feladatokban együttműködik az Önkormányzat gazdasági társaságaival.

Magasépítési Csoport:

A Csoport feladata az önkormányzati, kormányzati és egyéb pályázati támogatásból megvalósuló fejlesztési feladatok műszaki előkészítése, lebonyolítása, elszámolása és aktiválása.

A TOP program keretében megvalósítandó beruházások a 2023. évre lezárásra kerültek, azonban a garanciális feladatok ellátása, rendezése továbbra is feladat a fenntartási időszak és a vállalkozó által megadott garanciális időszak alatt.

A 2024. évben megkezdődtek az előkészítő munkák három intézmény esetében, melyek a Veszprém Megyei Jogú Város Önkormányzata Közgyűlésének 67/2024. (II. 29.) határozatával Veszprém Megyei Jogú Város TOP Plusz városfejlesztési programterv 2021 – 2027” koncepcióban szerepelnek.

A Veszprém, Török Ignác u. 10. szám alatti Veszprémi Kistérség Többcélú Társulása Egyesített Szociális Intézmény I. számú Idősek Otthonának épületbővítése során demens nappali foglalkoztató kialakítása és a meglévő konyhai épületszárny felújítása és bővítése készülne el, mely során a jelenlegi 200 adagról 300 adagos konyhára bővülne a konyhai kapacitás. Demens ellátásban 16 fő részesülhetne, mely személyek részére egy új, kétszintes épületrész kerülne megépítésre a meglévő épület nyugati szárnyához kapcsolódva. A konyhai épületszárny a kapacitás bővítés mellett teljes építészeti, gépészeti és villamos hálózata megújulna. A pályázathoz előkészülve három verzió vázlatterv került kidolgozásra.

Veszprém, Hóvirág utca 14. szám alatti Veszprémi Kistérség Többcélú Társulása Egyesített Szociális Intézmény 3. számú Idősek Klubja és II. számú Gondozási Központ épülete átalakításának és felújításának vázlattervei. Az átalakítás során az épület 16 fő demens foglalkoztatott nappali ellátását fogja biztosítani, továbbá a jelenlegi 120 adagos főzőkonyha kapacitása is bővítésre kerül, mely bővítést követően a konyhai üzem 300 adag kapacitást fog biztosítani. Az épület teljes körűen akadálymentesített lesz, a szintenkénti akadálymentes közlekedést személyfelvonó fogja biztosítani, továbbá az épület gépészete és villamos hálózata is felújításra kerül.

A TOP Plusz Gondoskodó vármegye programcsomagban elkészült a Veszprém, Kőhíd utca 10. szám alatti ingatlanon megvalósítandó Göllesz Viktor Fogyatékos Személyek Nappali Intézménye projekt vázlattervi dokumentációja. Az intézmény jelenleg a Gábor Áron utca 2. szám alatti panel szerkezetű épület alagsori szintjén található. Az intézmény működését biztosító helyiségek között az épület jellegéből adódóan nincs közvetlen kapcsolat, a nappali foglalkoztató helyiségek és pihenő, valamint éttermi és irodai helyiségek közötti átjárás a közterületi járdaszakasz használatával oldható meg, ami elsősorban téli időszakban problémát okoz, továbbá az egyes használati helyiségek alapterülete az épület kialakításából adódóan nem megfelelő, kicsi, nyomott terekre szabdalt az intézmény. Ezen problémák megszüntetése érdekében a Kőhíd utcai ingatlanon lehetne mód megépíteni az intézményt egy új épület építésével, mely során az ellátottak körülményei megfelelő módon biztosítottak lehetnének.

Az újonnan építendő intézmény székhelyét biztosító ingatlan korábban honvédségi terület volt. Az intézményi épület elhelyezéséhez az ingatlanon található épületek egy részét el kell bontani, a bontási munkákat követően épülne az új intézmény. Az elkészült változatok közül kiválasztásra került a végleges változat, melyet tovább tervezett a tervező és a vázlattervi szintű kidolgozáshoz a szükséges hatósági egyeztetések is lefolytatásra kerültek.

Az épület 60 fő foglalkoztatott személy ellátását fogja biztosítani. Az épület földszintes részben lapostetős kialakítású, teherhordó tégla falszerkezetű, monolit vasbeton födémmel. Az épület teljes körűen akadálymentesített. Az épület foglalkoztató helyiségeket, irodákat, melegítő konyhát, étkezőt, valamint ezek kiszolgáló helyiségeit foglalja magába.

Ezen három tervezési folyamatba az érintett intézményen kívül a városi főépítész, a Városüzemeltetési Iroda, valamint a Stratégiai Iroda is bevonásra került annak érdekében, hogy minden szakterület egyetértésével kerüljön véglegesítésre a dokumentáció.

A Modern Városok Program megvalósításáról szóló 250/2016. (VIII. 24.) Korm. rendeletben meghatározott feladatok közül a „Veszprémi Petőfi Színház komplex fejlesztése” elnevezésű projekt keretén belül a Veszprémi Petőfi Színház rekonstrukciójának I. üteme fejeződött be 2022 őszén. A II. ütemben újul meg a Petőfi Színház színházépülete, azonban az engedélyezési tervdokumentáció 2019-ben, a kivitelezési dokumentáció pedig 2020-ban készült el, ezért tervkorszerűségi felülvizsgálatot kell a terveken elvégezni, valamint az örökségvédelmi bejelentéseket ismételten meg kell tenni, továbbá az építési engedélyt újból meg kell kérni. Veszprém Megyei Jogú Város Önkormányzata a Püspökkert kertépítészeti rendezését a Petőfi Színház épületének felújításával egy időben kívánja megvalósítani. A színházi épület az Európa Kulturális Fővárosa 2023 programsorozat egyik helyszíne, ezért a színház épületét érintő kivitelezési munkák megkezdését – így az épülethez kapcsolódó lepényépület elbontását is – 2024. évre kellett ütemezni. Ezen feladatok elvégzésére a tervező Középülettervező Zrt. és Veszprém Megyei Jogú Város Önkormányzata között fennálló tervezési szerződés módosítására volt szükség, melyet a felek 2024. március 20-án aláírtak. A szerződés módosítás értelmében a Veszprémi Petőfi Színház rekonstrukciójának II. üteméhez kapcsolódó építési engedélyezési, örökségvédelmi és kivitelezési közbeszerzési tervdokumentációk elkészítése a feladat. Az építési engedélyezési és örökségvédelmi eljárásokhoz a tervező a tervdokumentációkat elkészítette, 2024. szeptember 23-án elindult az engedélyezési eljárások körében két építési engedélyezési eljárás és két örökségvédelmi engedélyezési eljárás.

Jelenleg az engedélyezési eljárásokkal egyidőben a kivitelezési tervdokumentációk készítésének folyamata tart. A kivitelezési, közbeszerzési tervdokumentációk elkészítésén felül a tervezőnek elő kell készítenie a II. ütem megbontását II/A. és II/B. ütemekre, mely ütemezés a rendelkezésre álló forrás lehívhatósága miatt vált szükségessé.

A Modern Város Program során megvalósított beruházások ügyeinek intézése, fenntartási időszakban előírt után-követési feladatok ellátása történt 2023. évben. Fenntartási időszakba került a Petőfi Színház rekonstrukciójának I. üteme beruházás, a Tornászgyakorló épület, továbbá az „Iparos park” program keretében megvalósított Szakipark Ágazati Képző Központ megvalósítási és a Szakképzési Centrum és a felújított és bővített Csermák Antal Zeneiskola.

Veszprém Megyei Jogú Város Önkormányzata tagja a „KaposGrid Fejlesztési és Beruházási Konzorcium” projektnek. Az ELENA program az Európai Bizottság és az Európai Beruházási Bank (EIB) 2012. évben indított közös támogatási eszköze, amelynek célja, hogy támogassa a helyi közösségeket a megújuló energia, energiahatékonyság és a közlekedés területén tervezett beruházások előkészítésében. Kaposvár Megyei Jogú Város Önkormányzata konzorcium vezető 2021-ben elindította a közbeszerzési eljárást a szakértői feladatok ellátására vonatkozóan, majd a beszerzés eredményes lezárását követően a KaposGrid a megbízási szerződést megkötötte a nyertes ajánlattevővel, és valamennyi önkormányzatnál le is zárultak a felmérési munkák, és az energetikai felmérési jelentési dokumentációk elkészültek.

Az ESCO közbeszerzési eljárás elindult és 2024. évet érintően az ajánlattételi határidő 2024.07.04-re lett kitűzve. Két ajánlattevőtől érkezett be árajánlat, MontEnergy Kft. és az MVM ESCO Kft. részéről.

Az elektronikus Közbeszerzési Rendszerben (EKR) felhívás jelent meg tárgyalásos eljárás lefolytatására, melynek időpontja július 25-re lett kitűzve, de ez csak Kaposvárt érintette, a tárgyaláson kizárólag Kaposvárt érintő műszaki tartalom lett megtárgyalva. Veszprém Megyei Jogú Város Önkormányzata egyelőre nem kapott tárgyalásra kitűzött időpontot.

A Magasépítési Csoport feladatai közé tartozik az Európa Kulturális Fővárosa 2023 cím viselésével kapcsolatos (EKF) egyes beruházási feladatok lebonyolítása, elvégzése. Ezen EKF-es fejlesztések közül egyik utolsó beruházásként valósult meg a Városháza Kossuth-terem előterének teljes építészeti és belső építészeti megújítása, mely során a jelenlegi ruhatár területén rendezvények kiszolgálására alkalmas catering pult kiszolgáló egység került kialakításra mosogatási lehetőséggel, ételkészítmények tárolására alkalmas pult elhelyezéssel. Megújult az oldalsó bejárati előtér is új bejárati ajtó elhelyezésével és az előtéri helyiség felújításával. A vizesblokk teljes gépészeti és villamos hálózati felújítása is elkészült az építészeti megújítás mellett. Új szaniter termékek elhelyezése, burkolatok felújítása került megvalósításra. A projekt része volt továbbá a második emeleti vizesblokk és első emeleti lift melletti férfi és női vizesblokk egység felújítása, amely szintén komplett építészeti, gépészeti és villamos hálózati felújítást tartalmaz. A kivitelezési munkák 2024. év márciusában lezárultak. A projekt teljes költsége bruttó 202.708.238 Ft, kivitelezési költség bruttó 158.993.446 Ft volt.





2024. évben a Veszprém, Ördögárok utca 5. szám alatti gyermekorvosi rendelőt és szolgálati lakást magába foglaló épület – a korábban felújítással nem érintett részének – lapostető szigetelését kellett felújítani beázás miatt, a tető 135,0 m² felületen új hő és vízszigetelést kapott. A felújítással egyidőben elkészültek a szigeteléssel összefüggő homlokzati faljavítások, továbbá a tetőfelületen lévő csapadékvíz elvezető rendszer bővítésre került, valamint új csapadékvíz elvezető szakasz is kialakításra került. A tetőfelületen található villámhárító rendszer felülvizsgálata és felújítása is elkészült. A kivitelezési munkák 2024 októberében lezárásra kerültek.

A Kiskuti csárda épületének és környezetének átalakítása és felújítása során – mely szintén EKF beruházás volt – az épület tájházi karakterének megóvása mellett, a teljes épületet érintő külső és belső építőmesteri, épületgépészeti és épületvillamossági felújítása valósult meg a tervezett funkcióhoz igazodó belső átalakításokkal.

Az épület felújításával egyidejűleg megújult a környező zöldterület rekonstrukciója is. Az udvar területére közösségi rendezvények megtartására alkalmas színpad, padok lettek telepítve, továbbá kültéri játszóeszközök lettek elhelyezve, az épület közelében egy burkolt felületen kiülésre alkalmas asztalok, székek lettek elhelyezve, melyek fölé napvitorla került elhelyezésre. Az udvar parkosítása során füvesítés és cserjék ültetése történt, az egyes helyszínek között hangulatos közlekedő sávok lettek kialakítva, udvari megvilágítással. A kivitelezési munkák műszaki átadás-átvétele 2024. januárban lezárult. A projekt teljes költsége 411.9254.943 Ft, a kivitelezési munkák 379.549.274,- Ft.





2023. évben a Wartha Vince utcai Stadion sportkomplexumban újabb felújítási munkára sikerült pályázatot benyújtani a Magyar Kézilabda Szövetségnél. Az MKSZ-el a megállapodás 2024. április 30-án került aláírásra. A felújítási munkákkal a stadion irodaépületének földszintje érintett, mely során a kézilabdások által használt nagy öltözői blokk kerül megújításra. Felújításra kerül továbbá a földszinten található bírói öltöző, vendég öltöző, közös használatú mosdó, továbbá a folyosó, valamint a munkacsarnok irányába eső nyaktagi folyosó szakasz rekonstrukciója a régi kopolitüveg felület elbontásával, melynek helyére új műanyag nyílászárók kerülnek beépítésre. Az öltöző blokkok teljes gépészeti és villamos hálózati felújítása is elkészül, a folyosókon új radiátorok lesznek elhelyezve. A kivitelezési munkák november harmadik hetére készülnek el, a műszaki átadás-átvétel lezárása 2024 decemberében megtörténik.

Szintén a Magasépítési Csoport feladatellátása közé tartozik a Veszprém, Wartha Vince utca 3. szám alatti munkacsarnok épület kézilabda csarnok épületrész felújításának ingatlantulajdonosként történő koordinálása. A kivitelezési munkák beszerzését a Magyar Kézilabda Szövetség bonyolította le, és 2022. év III. negyedévében a vállalkozási szerződést a Szövetség megkötötte a kivitelezővel. A kivitelezési munkák 2024. januárban lezárultak, a műszaki átadás-átvétel megtörtént. A munkacsarnok felújítása során a régi aljzatburkolat, lelátó, mennyezeti lámpatestek, védőháló, szertár egység elbontásra kerültek. A munkacsarnok új sportparketta burkolatot kapott pályavonalazással, homlokzati ajtók cseréje elkészült, új háromsoros mobil lelátó került elhelyezésre. Sporteszközök is beszerzésre kerültek a felújítás során, új kézilabda kapuk, új védőháló, továbbá bordásfalak, szertár tároló szekrények kerültek beszerzésre. Korszerűsítésre került az épületrész villamos hálózati rendszere, új mennyezeti lámpatestek kerültek fel, elosztó szekrényig a villamos hálózati vezetékek cseréje elkészült. A gépészeti felújítás során a régi mennyezeti szalag fűtésrendszer elbontásra került. Helyére új mennyezetre szerelt szalagfűtés került fűtőtestek beépítésével és új vezetékhálózat kiépítésével. A beruházás bruttó költsége 306.517.405,- Ft, a kivitelezési munkák 282.834.171,- Ft összeggel készülnek.





A Honvédelmi Minisztérium és Veszprém Megyei Jogú Város Önkormányzata együttműködése révén a reptéri bekötőút és a 8. számú főút csatlakozásánál egy hatástalanított és felújított Mi-24-es harci helikopter mint helikopter emlékmű került elhelyezésre. Ezt megelőzően az Önkormányzat Köztéri Műalkotások munkacsoportja 2018. július 16. napján tartott ülésén a 3/2018. (VII.16.) határozatával a 8-as főút külterületi szakasza melletti területet javasolta az emlékmű elhelyezésére.

Az emlékmű elhelyezése építési engedély köteles tevékenységnek minősül.

A területen elhelyezésre került egy pad és egy emléktábla az MH 87. Bakony Harci Helikopter Ezrednél szolgálatot teljesítő katonák és tisztek és kiszolgáló személyzet emlékére. A kivitelezési munkák 2024. május 21-én zárultak. Az emlékmű ünnepélyes átadás 2024. május 29-énkerült megrendezésre.



A Magasépítési Csoport feladatát képezi Veszprém Megyei Jogú Város Önkormányzata saját forrásából biztosított beruházási és felújítási munkák ellátása.

Felújítási feladatok között megoldandó feladat a Veszprém, Völgyikút u. 2. szám alatti VKTT Egyesített Szociális Intézmény 2. számú Idősek Otthonában lévő személyfelvonó lift cseréje. A négy megállós lift tervezési és kivitelezési feladataira a beszerzési eljárást követően a vállalkozási szerződés 2024. október 22-én megkötésre került. Jelenleg a tervezési munkák vannak folyamatban, melyet követően a mérésügyi hatóságtól engedélyt kell kérnünk a munkák elvégzésére.

A Művészetek Háza Vár u. 3-5-7. szám alatti Modern Képtár – Vass László Gyűjtemény és irodaépület felújítása (tetőhéjalás javítás, homlokzat felújítás, nyílászáró csere) szükséges. Az építési engedélyezési tervdokumentáció elkészült és benyújtásra a került az építésügyi és örökségvédelmi hatósághoz.

A Dubniczay-palota Veszprém, Vár u. 29. szám alatti műemléki védelem alatt álló épületének homlokzatát és nyílászáróit szükséges felújítani, mert az épület homlokzata többször leázott. Az eredeti tervezési program szerint a felújítás során jellemzően az épület problémás nyílászárói, homlokzati falszakaszai, illetve bádogos szerkezetei újulnak meg. Az épület rekonstrukciója 2005-ben készült el, az eltelt nagyjából 20 év alatt bizonyos épületrészek szerkezeti anyagai elöregedtek, rekonstrukciójukra szükség van. A húsz évvel ezelőtti beruházás tervezőjével közösen helyszíni bejárás alkalmával részletes átvizsgálás során megállapításra került, hogy az épület egyéb szerkezetei is felújításra szorulnak, melyeket a felújítás során komplexen szükséges kezelni. Felújítandó a homlokzati falszerkezet és vakolat javítások főépület udvari középrizalittól jobbra eső szakasz, kápolna, magtár szakasz. Főépületen vakolat javítás, továbbá utcai homlokzat kapuáthajtó feletti szakasz, lábazati vakolat szakasz. Északi épületszárny várfal felé eső szakaszának homlokzat felújítása. Udvari esővízelvezető rendszer felülvizsgálata, csapadékvíz csatorna keresztmetszet növelése, új építés. Téglatorony völgy felé eső párkányzat fedése rézlemezzel. Főépület kéményeinek bádog fedéspótlása, megerősítése. Fal és boltozat szárítási munkák főépület földszint és emeleti szintjén, továbbá téglatorony épületrészben. Téglatorony elmohásodott homlokzati felületeinek javítása, tisztítása. Téglatorony lábazatának a völgy felé eső és homlokzatfelületi kifagyások javítása egész tégla elemekkel. Várfal kifagyott tégláinak fugáinak cseréje, felújítása. Csapóeső, nedvesség, sókiválás elleni impregnálás elkészítése. Falszerkezetek utólagos talajnedvesség elleni szigetelése (északi szárny, bástya, téglamúzeum). Festés és mázolási munkák elvégzése (Bástya belső terének kifestése, főépületben földszinten és emeleten festési munkák elvégzése, főépület kémények festése, valamennyi homlokzati ablak festése). Udvar burkolatának javítása. A tervezési programot a helyszínen tapasztaltak alapján ki kellett bővíteni. A tervezési program szerinti műszaki tartalomra indikatív árajánlat lett bekérve a tervezőtől, azonban a feladatokat tartalmazó árajánlat magasabb, mint a rendelkezésre álló forrás. Az épület felújítási munkái örökségvédelmi engedélyeztetési eljárás lefolytatását igényli, emiatt tervezési szinten egyben kezelendő a felújítási feladatok kidokumentálása.

A Deák Ferenc Általános Iskolán a közelmúltban homlokzati nyílászárókat cseréltünk, és azokra árnyékoló szerkezetek (reluxák) kerültek elhelyezésre, mely munkák 2024. augusztus 29-én befejeződtek, a kivitelezővel az elszámolás megtörtént.





A Dózsa Könyvtár melléképületének felújításához a műszaki tartalom összeállításra került, a kivitelezéshez előzetes indikatív árajánlatot bekértük, jelenleg a kivitelező beszerzéséhez szükséges dokumentumok előkészítése történik, és a szerződés megkötésére várhatóan az idei évben sor kerül.

A Veszprém, Jókai u. 9. szám alatti (hrsz: 199) Ruttner-Háznál a Veszprém Vármegyei Kormányhivatal Építésügyi és Örökségvédelmi Főosztálya helyszíni szemlét tartott, és megállapította, hogy a Törvényszék nyugati homlokzatán a homlokzatvakolat több ablak körül meglazult és balesetveszélyes. A Ruttner-Ház ingatlanán szükségessé vált egy védőtető megépítése, melyet a Törvényszék által elvégzendő munkák befejezéséig szükséges megtartani, hogy az esetlegesen lehulló további vakolatdarabok miatt a lift és körülötte futó függőjárda, valamint földszinti területek használata biztosított legyen.

A függő járda fölé előtetőt építtettünk, mely március 28-ig elkészült, az elszámolás megtörtént.



A Városháza épületét érintően több felújítási feladat előkészítése indult el, többek között az „A” épület nyílászáróinak cseréjére vonatkozó.

A tervek rendelkezésünkre állnak, és az örökségvédelemtől a jóváhagyást megkaptuk. Jelenleg a kivitelező beszerzésére vonatkozó eljárás előkészítése zajlik.

Hasonló stádiumban van a lapostetők felújítása és a tetőfelülvilágítók cseréje, melyre a több helyen elindult beázások miatt van szükség.

A Polgármesteri Hivatal „A” épület harmadik emeletének felújítása is elvégzendő feladat. A kivitelezési munkák az irodai helyiségeket és folyosókat érintően mintegy 610,0 m² alapterületen lesznek megvalósítva. A korábban elkészített terveket ki kellett egészíteni a 3. emelet VRF hűtő- és fűtőrendszer kiépítéséhez kapcsolódó gépészeti és villamos hálózati tervdokumentáció kiegészítésével. További megrendelői kérés volt, hogy a 2. emeleti Komjáthy-terem hűtését és fűtését is ezen rendszer segítségével lehessen üzemeltetni. A tervezési feladat kiegészült a Komjáthy terem VRF rendszerrel történő hűtési és fűtési rendszer megtervezésével, a tervszállítás november végén lesz esedékes.

A Polgármesteri Hivatal felújítását érintően további tervezési feladatok vannak folyamatban, melyekre jelenleg csak tervezési szinten van forrás. Egyik ilyen feladat a Komjáthy-terem felújítása, belső építészeti és világítástechnikai megújítása. A terem felújítási munkáihoz a tervezési szerződés 2024 októberében megkötésre került. Előkészítendő a terem felújítását tartalmazó kivitelezési, közbeszerzési műszaki dokumentáció. Tervezési feladatok folyamatban vannak.

További folyamatban lévő tervezési feladat a Polgármesteri Hivatal I. emeltén található Kossuth terem teljes építészeti, belsőépítészeti és elektromos felújítására vonatkozó kivitelezési, közbeszerzési műszaki dokumentáció elkészítése. A felújítás során az oldalfali és mennyezeti burkolatok újulnának meg, világítástechnika szintén korszerűsítésre kerülne mind a mennyezeten, mind pedig az oldalfali világítást illetően. Világítástechnika fényerő szabályozással készülne, stúdió terület is korszerűsítve lenne új hangtechnikával és világítás vezérléssel. A Kossuth-terem villamos elosztó berendezését is újra kell tervezni. A feladatellátáshoz a tervezési szerződés megkötése folyamatban van.

A Magasépítési Csoport további feladatát képezte a Gyulafirátót településrész Posta utca 15. szám alatti, 9784 helyrajzi számú ingatlan délkeleti határán álló melléképület bontási munkáinak elvégzése. Az épület 2023. februárban viharkárt szenvedett, melynek szerkezete oly mértékben károsodott, hogy a kialakult állapot miatt döntés született az épület elbontásáról. A vihar következtében az északkeleti homlokzat oromfala keleti irányba ledőlt. A törmelékek a Veszprém 9800 helyrajzi számú ingatlanon található patakmederbe is behullottak, megrongálva a két ingatlan közötti kerítést. A bontási munkák beszerzési feladatai elkészültek, 2024. januárban a kivitelezési munkák lezárultak. A bontási munkák költsége 5.080.000 Ft volt.

A felnőtt háziorvosi rendelők közül öt rendelő akadálymentesítésére vonatkozó tervdokumentáció elkészítésére vonatkozó tervezői beszerzés van folyamatban.

Infrastruktúra-fejlesztési Csoport

A városi jelentőségű kiemelt ügyek közül a Magasépítési Csoport munkájához hasonlóan a Csoport feladatkörébe tartozik a TOP, az MVP és az EKF keretében tervezett infrastruktúra fejlesztések jelentős részének előkészítése és lebonyolítása, továbbá az önerős fejlesztések teljes körű lebonyolítása.

A Modern Városok Program keretén belül Veszprém belterületi közúthálózat fejlesztési céljainak megvalósítása tárgyában 2024. évben az alábbi beruházások voltak a Csoport feladatkörében:

* Veszprémvölgyi utca I. ütemének kivitelezése, mely az idei évben befejeződött. A 286,0 m hosszon készült útrekonstrukció térkő burkolattal, kapubejárókkal, a zöldterület rendezésével, a légvezetékek földbe helyezésével és a közvilágítás rekonstrukciójával. A rekonstrukció során a felújított szakasz csapadékvíz elvezetése zárt csapadékcsatorna építésével megoldásra került.





* Szent István utca útrekonstrukció kivitelezése is befejeződött, mely során az utca Eszterházy utca – Dózsa György tér közötti szakaszának rekonstrukciója valósult meg. Az utcaszakasz teljes szélességében megújult, az útpálya új aszfaltburkolatot kapott, a járdafelületek pedig térköves kialakításúak lettek. A parkolási rend szabályozására egyes helyeken, ahol az lehetséges, parkolóhelyek kerültek kijelölésre a menetirány szerinti bal oldalon. A közművekkel zsúfolt utcában részben volt csak megvalósítható a klasszikus zárt rendszerű csapadékvíz elvezetés (csapadékcsatornázás), amely az alsó utcaszakaszt érinti, a 14. házszámtól. Ettől felfelé szegélyfolyóka került beépítésre, amely olyan speciális polimerbeton útszegély, amely a testében kialakított hosszanti üreg, kvázi „csatorna” révén vezeti el a csapadékvizet a burkolati szinten lévő kisebb beömlőnyílások segítségével. A közvilágítás rekonstrukciója során a meglévő kandeláberekre kerültek új, korszerű, LED-es világítótestek. Főbb műszaki paraméterek: aszfalt kopóréteg (útburkolat) 126,5 m3, térkő burkolat (járda) 1585 m2, szegélyfolyóka 501,2 fm, csapadékcsatorna 195,9 fm. Jelenleg a forgalomba helyezési eljárás van folyamatban.



Szent István utca a felújítás előtt





Szent István utca a felújítás után



* Giricses lépcső felújításának kivitelezése is folyamatban van, teljesítési határidő 2024. november 28., ezt követően legfeljebb 30 napos műszaki átadás-átvétel eljárás lefolytatása szükséges. A Giricses lépcső felújítása magába foglalja a lépcső alatt húzódó csapadékcsatorna rekonstrukcióját közel 150 méter hosszban, a csatorna kiépítését követően a lépcsők és pihenőiknek újraépítését (vasbeton lépcsőkarok, térkő burkolatos pihenők), zöldfelület rendezését, valamint a meglévő közvilágítási rendszer elbontását és újjáépítését. A munkák idén befejeződnek.



Giricses lépcső a felújítás előtt



Giricses lépcső a felújítás után

* Kiskőrösi utca felújításának kivitelezésére a vállalkozási szerződést megkötöttük, jelenleg a szerződés hatályba lépésére várunk, mely a kivitelezés befejezési határidejének módosítása miatt szükséges. A munkák során az utca teljes szakasza (1020 méter hosszon) megújul a járdaburkolatokkal együtt. Az úton aszfalt burkolat, a járdán térkő burkolat készül. Az úton hat párhuzamos parkoló kerül kijelölésre, valamint a buszmegállók mellett egy új gyalogátkelő létesül. Az utca teljes hosszában kiépítésre kerül a zárt rendszerű csapadékvíz elvezetés.
* Közlekedésbiztonsági fejlesztési beruházások keretében a József Attila utca – Stadion utca kereszteződésében, a Paál László utca – Egry József utca kereszteződésében, a Paál László utca – Botev utca kereszteződésében és a Mártírok útja – Orgona utca kereszteződésében gyalogátkelők létesülnek. A tervek elkészültek, a közlekedési hatóságtól az engedélyt megkaptuk és a beszerzési eljáráson nyertes kivitelezővel a szerződést megkötöttük.

A Jutasi út belvárosi szakaszának közlekedési vizsgálata is elkészült, mely a Jutasi út három kereszteződésének forgalomvizsgálatára és helyzetértékelésére terjedt ki (Kopácsy József utcai, Bagolyvár utcai és Budapest úti kereszteződés).

A Csikász Imre utca 2. szám előtt, a meglévő parkolók mellé további 3 db aszfalt burkolatú parkoló került kialakítása. A kivitelezés befejeződött, jelenleg a forgalomba helyezési eljárás van folyamatban.



A Diósy Márton utca végén 14 db merőleges kialakítású, térkő burkolatú várakozóhely került kialakításra, melyek megközelítését aszfalt burkolatú feltáró út biztosítja. A tervezett várakozóhelyek környezetében átalakításra került a járda nyomvonala. A burkolatra hulló csapadékvíz újonnan megépített víznyelőkön keresztül a zárt csapadékvíz elvezető rendszerbe került bevezetésre. A kivitelezés során 3 db fát kellett kivágni, de 8 db új fa került az üzemeltetés által kijelölt helyeken elültetésre. A fákat kivágás előtt természetvédelmi szakértővel megvizsgáltattuk. A szakértői vélemény alapján kizártuk, hogy a fák kivágása miatt esetleg védett állatokat veszélyeztetve táplálkozó, élő és szaporodó hely szűnne meg. A közvilágítás bővítésére is szükség volt, ezért a parkoló mindkét oldalán 1-1 kandeláber került elhelyezésre. A tervezési munkát, valamint a hatósági engedélyek beszerzését a beszerzési eljárás során legkedvezőbb ajánlatot tevő Via Futura Kft. végezte, a kivitelezési munkát a beszerzési eljárás során legkedvezőbb ajánlatot tevő STRABAG Általános Építő Kft. végezte, a kivitelezés összege nettó 31.648.705,- Ft.



A Vilonyai utcában meglévő párhuzamos parkolók merőleges parkolókká történő átépítése fog megkezdődni, mely során a területen összesen 21 db térkő burkolatú parkoló kerül az óvoda mellett kialakításra. A tervek elkészültek, a közlekedési hatóság az engedélyt megadta, jelenleg a kivitelező beszerzése van folyamatban, annak eredményétől, valamint az időjárási körülményektől függ a munka megkezdésének időpontja.

A stadion területén a szabadtéri futókört és a futballpályát elválasztó háló és kerítés, valamint a futballpálya felújítása történt meg.





Veszprém Gyulafirátót településrészének északi lakóterülete úthálózatának fejlesztésére vonatkozó tervezés és az építési engedélyek megszerzése van folyamatban. A területen az Önkormányzat egyelőre nem tervez útépítést.

Szán utca - Méhes utca csapadékvíz elvezetés I. ütem: Cs-1-0-0 tervezése folyamatban van.

Török Ignác utcában a meglévő murvás terület csapadékvíz elvezetése kerül megoldásra, és a parkolók térkő burkolatot kapnak, továbbá egy – a parkoló területén belül – térkő burkolatú járda is létesül. A tervek elkészültek, a közlekedési hatóság az építési engedélyt megadta, jelenleg a kivitelező beszerzésére irányuló eljárás van folyamatban. A kivitelezés megkezdése 2025. I. félévben várható.

A Szabadság tér közmű és út rekonstrukció kivitelezése folyamatban van, mely során az emlékmű elhelyezéséhez szükséges vasbeton tömbalap elkészítése, valamint az alapozási munkákkal érintett közművek kiváltása, illetve védelembe helyezése történt meg. A régi járda és útburkolat elbontásra került, jelenleg a Horgos utca becsatlakozásától a Buhim utca, illetve az Óváros tér felé vezető leágazásokig készül az új térkő burkolat. A járdán meglévő fasor megtartásra kerül. Elhelyezésre kerülnek továbbá az emlékmű megvilágítását szolgáló világítótestek és azok vezetékezése. Magának az emlékműnek a restaurálását és elhelyezését a Stratégiai Iroda intézte.

A Csoport gondozásában folyamatban van a Veszprémi Egry Úti Körzeti Óvoda és a Hriszto Botev Általános Iskola gépjármű, kerékpáros és gyalogos közlekedésének fókuszba helyezésével a városrész (Stadion utca – Kemecse utca – Paál László utca – Füredi utca által határolt terület) közlekedési rendszerének felülvizsgálata.

A Tátorján utcában 2 db rugós játszóeszköz került elhelyezésre, a kivitelezés befejeződött.

A Kemecse utcában meglévő gyalogátkelő átalakításának a kivitelezése is hamarosan elkezdődik, mely során a beláthatóság biztosítása céljából a járda átépül, így a gyalogos átkelőhely hossza rövidül. Megszűnik két darab parkolóhely, helyére zöldfelület és egy motoros parkoló kerül kialakításra. A füvesítésen felül alacsony növésű cserjék ültetése kerül kialakításra. A kivitelező beszerzése folyamatban van, annak eredményétől, valamint az időjárási körülményektől függ a munka megkezdésének időpontja.

2024. évben az alábbi feladatok esetében a tervezés befejeződött, a közlekedési hatóság jóváhagyása (engedély, bejelentés tudomásulvétele) megtörtént, és jelenleg a kivitelezés előkészítése van folyamatban:

* Tüzér utcában járda építés a Kozmutza Flóra Óvoda, Általános Iskola, Készségfejlesztő Iskola, Kollégium és EGYMI, valamint a Tüzér utcai buszforduló között
* Tüzér utca és Avar utca kereszteződésében gyalogátkelőhely kialakítása
* Zirci utcai temetőnél járda és lépcső építése
* Ibolya utcában járda építése

Előkészítés alatt áll a Batthyány Lajos és a Sólyi utcában parkoló tervezése, valamint az Ady Endre utcában lévő párhuzamos parkolók átalakításával a férőhelyek bővítésének tervezése.

Az Infrastruktúra-fejlesztési Csoport feladatai közé tartozik továbbá a NIF fejlesztésekkel kapcsolatos ügyekben való részvétel (Aranyosvölgyi völgyhíd, 8-as főút III. szakasz korszerűsítés tervezése, 8. számú főút és 82. számú út összekötése, 73. számú út korszerűsítése).

A fentieken túl a Csoport a TOP+ projektek 1. sz. prioritás „élhető város” témakörben projekt javaslatokat tett és dolgozott ki, melyek egyeztetése, előkészítése jelenleg is folyamatban van.

Fentieken túl a Csoport feladatai közé tartozik a víziközmű-szolgáltatásról szóló 2011. évi CCIX. törvény szerinti Gördülő Fejlesztési Terv (a továbbiakban: GFT) elkészítésével kapcsolatos előkészítő és koordinációs munka, melyet korábban az Önkormányzat mint „ellátásért felelős” képviseletében látott el. A GFT beruházási (új víziközművek létrehozása), valamint felújítási és pótlási tervrészből (meglévő víziközművek felújítása és pótlása) áll és a Magyar Energetikai és Közmű-szabályozási Hivatalhoz a tavalyi évben benyújtásra került. A Csoport feladatai között még két GFT-s feladat van folyamatban, melyekre a megállapodásokat a Bakonykarszt Zrt.-vel még a tavalyi évben kötöttük meg.

Az egyik a veszprémi szennyvíztisztító telep folyamatirányító rendszer rekonstrukciója, melynek teljesítési határideje 2025. február 28., és az alábbi feladatokat foglalja magába:

* Rendszerterv készítése
* A diszpécser helyiségben folyamatirányító hardverek és szoftverek cseréje, 24 órás szünetmentes kialakítással, SMS küldő rendszerrel;
* Optikai kommunikációs hálózat kiépítése a központi és perifériális PLC berendezések, valamint a központi PLC és szerver között;
* Berendezések programozása, optikai kommunikációs kialakítással; a berendezések túlmelegedés elleni védelmének kialakítása, ahol az indokolt.

A másik feladat a veszprémi szennyvíztisztító telep csigaszivattyú cseréje, melynek teljesítési határideje 2025. március 4., és az alábbi feladatokat foglalja magába:

* A csigaszivattyú csere tervezési munkáinak elvégzése az alábbi, meglévő csigaszivattyú kiváltására;
* Típus: RND33ARNY33, Szállítási kapacitás: 350 l/s, Emelőmagasság: 8,21 m, Csigahossz: 14 m, Csiga átmérője: 1600 mm, Csiga fordulatszám: 42 1/min, Villamos teljesítmény: 55 kW.
* A régi csigaszivattyú kiszerelése helyszíni deponálással, illetve az új csigaszivattyú helyszíni beszerelése és beüzemelése, villamos bekötése a szükséges mérések elvégzésével.

Mindkét csoport tevékenységére elmondható, hogy a feladatellátás jelentős részét teszi ki az elmúlt években megvalósított beruházások garanciális ügyeinek intézése, valamint az EU-s támogatással megvalósított és MVP programban szereplő és megvalósított fejlesztések kötelező utánkövetése.

A Városfejlesztési Iroda 2024. évben felszámolta az iroda és a jogelőd hivatali szervezetek rendezetlen leltári állományát, melynek eredményeképpen az aktiválásra került eszközök a Városüzemeltetési Irodának, a Bakonykarszt Zrt.-nek, egyéb szervezeti egységnek, valamint intézményeknek átadásra kerültek, továbbá a „Befejezetlen beruházások” állománya is rendezésre került.

**A Városüzemeltetési Iroda tevékenysége**

A Városüzemeltetési Iroda tevékenységét kettő csoporttal látja el:

* Üzemeltetési Csoport
* Nyilvántartó Csoport

Az Iroda feladatait Veszprém város közigazgatási területén kívül Eplény községben látja el.

Üzemeltetési Csoport

Az Üzemeltetési Csoportban dolgozó köztisztviselők 2024-ben:

1 fő csoportvezető,

1 fő parkfenntartási ügyintéző,

1 fő útkezelő ügyintéző,

1 fő közműkezelő ügyintéző,

1 fő közterület hasznosítási ügyintéző,

1 fő műszaki ügyintéző

1 fő műszaki ellenőr,

2 fő intézményüzemeltetési ügyintéző.

Az Üzemeltetési Csoport feladatköre:

* előkészíti a közútkezelői hozzájárulással kapcsolatos döntéseket,
* előkészíti a közterületek használatával kapcsolatos döntéseket,
* közreműködik az Önkormányzat vízgazdálkodási és közlekedési feladatkörébe tartozó fejlesztési döntések előkészítésében és a fejlesztések végrehajtásában,
* ellátja az Önkormányzat vízgazdálkodási és közlekedési feladatkörébe tartozó üzemeltetési célú döntések előkészítését a Városfejlesztési Iroda közreműködésével, és ellátja végrehajtásuk szervezését (az Önkormányzat tulajdonában lévő közúthálózattal kapcsolatos útkezelői tevékenység, forgalomtechnikai ügyek irányítása, intézése, felügyelete, víz- és szennyvízkezelés, nyílt árkok és záportározók üzemeltetése, felújítása, árvízvédelmi feladatok),
* ellátja az Önkormányzat városüzemeltetési feladatkörébe tartozó döntéseinek előkészítését, és ellátja végrehajtásuk szervezését (közvilágítással, díszkivilágítással, padok, műemlékek, szökőkutak, szobrok, nyilvános WC-k üzemeltetésével kapcsolatos feladatok),
* ellátja a közterületek, városi parkfelületek, zöldterületek fenntartásával és kezelésével kapcsolatos döntések előkészítését és végrehajtásuk ellenőrzését,
* ellátja a játszóterek, padok, labdapályák fenntartásával kapcsolatos döntések előkészítését, és ellátja végrehajtásuk szervezését,
* ellátja az Önkormányzat köztisztasággal kapcsolatos feladatkörébe tartozó döntéseinek előkészítését és végrehajtásuk szervezését, a köztisztasági szolgáltatási feladatok koordinálását,
* közreműködik az önkormányzati környezet- és természetvédelmi feladatokkal kapcsolatos döntések előkészítésében, végrehajtásában, közreműködik a beruházások környezetvédelmi vonatkozású feladatainak ellátásában,
* előkészíti a behajtásra, illetve parkolásra jogosító engedélyek, hatósági igazolvány kiadását, előkészíti a behajtásra, illetve parkolásra jogosító engedélyek hatósági igazolvány kiadását, a közterületek hasznosítására vonatkozó megállapodások előkészítését,
* ellátja a temetők üzemeltetésével kapcsolatos feladatokat,
* ellátja Eplényben a közútkezelői feladatokat,
* ellátja az önkormányzati intézményeket érintő műszaki, energetikai feladatokat, valamint külső szakhatóságok, közreműködő szervezetek, kivitelezők bevonásával bonyolítja a rendszeres műszaki felülvizsgálatokat; megszervezi az azonnali beavatkozáshoz, valamit a rendszeres, megelőző karbantartáshoz szükséges kivitelezői hátteret és felügyeli munkájukat,
* az éves költségvetés készítéséhez a feladataihoz kapcsolódó költségvetési igényeket beszerzi, felülvizsgálja, összegzi és rangsorolja, továbbá az előkészítő anyag készítésével biztosítja a költségvetési egyeztetések eredményességét,
* koordinálja az intézményeket érintő felújításokat, beruházásokat, beleértve az ajánlatok bekérését, kivitelezők pályáztatását, szerződéskötést, valamint a kivitelezések lebonyolítását, dokumentálását, garanciális utóellenőrzéseket.

Az Üzemeltetési Csoport munkája számokban(2024. november 15-i állapot szerint):

|  |  |
| --- | --- |
| Fakivágási megkeresések száma: | 171 db |
| Fakivágási szakvélemények száma: | 9 db |
| Kivágandó fák száma összesen: | 303 |
| Faültetések száma összesen: | 362 |
| Parkgondozási lakossági bejelentések kezelése: | 471 db |
| Mederkezelői hozzájárulások (árkok, csapadékcsatornák): | 10 db |
| Közterület használati megállapodás: | 226 |
| Díjköteles közterület használati megállapodás**:** | 110 db |
| Befizetett közterület használati díj: | 16 013 024 Ft |
| Díjmentes közterület használati megállapodás: | 116 db |
| Elhelyezési díjak (reklámhordozók kandelábereken): | 2 db |
| Számlázott elhelyezési díj: | 1.244.700 Ft |
| Behajtási engedélyek: | 949 db |
| Közútkezelői hozzájárulások: | 264 db |
| Közterület bontási engedélyek: | 111 db |
| Megállapított közterület használati díj közműépítések során: | 2.222.321,- Ft |
| Forgalmi rend változtatás: | 3 db |
| Útvonal engedélyek: | 27 db |
| Útellenőri felszólítások: | 9 db |
| Padkihelyezés: | 7 db |
| Padjavítás: | 28 pad |
| Zöldkár helyreállítások: | 56 helyszínen  7.862.720,- Ft értékben |
| Utcai hulladékgyűjtő edény kihelyezés: | 13 db |
| Utcai hulladékgyűjtő edény felújítás: | 20 db |
| Illegális hulladéklerakók felszámolása: | 2 helyszínen 393.700,- Ft értékben |
| Rágcsálóirtás és utókezelés | 222 db „etetőláda” kihelyezése 1.460.000,- Ft |

Az Üzemeltetési Csoport feladatkörét érintő üzemeltetési szerződések

* Útburkolati hibák javítása
* Útburkolati jelek festése
* Köztisztasági feladatok
* Téli síkosság-mentesítési Munkaterv
* Parkfenntartási feladatok
* Egyéb városüzemeltetési feladatok (illemhelyek, köztéri óra, szobrok, labdapályák, padok, játszóterek, árkok)
* Csapadékcsatornák karbantartása
* Jelzőtáblák és jelzőlámpák fenntartása
* Térfigyelő rendszer üzemeltetése
* Közműalagút üzemeltetése
* Közvilágítás üzemeltetése
* Jelzőlámpák üzemeltetése
* Kolostorok és Kertek Kft. (Séd-völgy) területének fenntartása
* Aluljárók csapadékvíz átemelőinek üzemeltetése
* Bezárt hulladéklerakó utógondozása
* Illegális hulladéklerakók felszámolása
* Intézményi felújításokkal kapcsolatos vállalkozási, illetve megbízási szerződések
* Erdészeti szakszemély megbízása
* Külterjes területek gondozása
* Zöldkár helyreállítások
* Őszi fásítás
* MOL Városfa programhoz kapcsolódó kertészeti feladatok
* Padok felújítása
* Közterületi játszóeszközök felújítása
* Labdapályák és sporteszközök felújítása

Az Üzemeltetési Csoport az üzemeltetési feladatokon felül elvégzett – az Önkormányzat 2024. évi költségvetésében meghatározott fejlesztésekkel és beruházásokkal kapcsolatos –feladatai:

|  |  |  |  |
| --- | --- | --- | --- |
| **Beruházás/Felújítás megnevezése** | **Összeg**  **(bruttó Ft)** | **Szerződéskötés dátuma** | **Szerződés szerinti befejezés** |
| Zöldkár helyreállítások elvégzése | 6.000.000 | 2024.03.01. | 2024.12.31. |
| Külterjes területek gondozása | 2.000.000 | 2024.03.01. | 2024.12.31. |
| Erdészeti szakszemély megbízási szerz. | 751.840 | 2024.03.05. | 2024.12.31. |
| VKSZ Zrt. éves keretszerződése | 1.317.941.000 | 2024.03.01. | 2024.12.31. |
| Boglárka utcai véderdő rekultivációja | 1.150.620 | 2024.03.21. | 2024.06.30. |
| Közkifolyók létesítése | 2.978.999 | 2024.06.25. | 2024.10.31. |
| Közterületi játszóeszközök felújítása | 10.000.000 | 2024.04.30. | 2024.08.31. |
| Csikász u. közkifolyó tervezése | 150.000 | 2024.07.30. | 2024.10.31. |
| Séd-völgy üzemeltetése (Kolostorok és Kertek Kft.) | 80.000.000 | 2024.03.01. | 2024.12.31. |
| Kertészeti felújítások, őszi fásítás tervezése és kivitelezése 1. | 15.320.571 | 2024.08.07. | 2025.05.31. |
| Kertészeti felújítások, őszi fásítás tervezése és kivitelezése 2. | 20.293.429 | 2024.október 31. | 2024.12.31. |
| Roncsolt zöldfelületek helyreállítása | 5.700.000 | 2024.11.13. | 2025.04.30. |
| Belvárosi öntözőrendszerek felújítása | 3.000.000 | 2024.10.04. | 2025.04.30. |
| Zöld Város játszótéren trambulinok javítása | 3.000.000 | 2024.10.03 | 2024.12.31. |
| Labdapályák és sporteszközök felújítása | 3.000.000 | 2024.03.01. | 2024.08.31. |
| Köztéri padok felújítása | 3.000.000 | 2024.03.01. | 2024.11.30. |
| Fortuna szobor felújítása | 5.435.600 | 2024.03.21. | 2024.07.31. |
| Brusznyai Árpád mellszobor talapzatának cseréje | 2.285.000 | 2024.09.19. | 2024.12.15. |
| Műszaki ellenőri feladatok ellátása | 4.406.900 | 2024.06.05. | Szerződés szerinti feladatok elvégzése után |
| Veszprémi Csillag Úti Körzeti Óvoda Cholnoky Tagóvodája (Veszprém, Lóczy Lajos u. 26. Hrsz.: 4273/127) – 2 csoport gyermekmosdó-öltöző felújítása | 19.365.811 | 2024.05.13. | 2024.07.26. |
| Veszprémi Bölcsődei és Eü. Alapellátási Integrált Intézmény, Hóvirág Bölcsőde (Veszprém, Ördögárok u. 5. Hrsz.: 5131/A/1) - 1 pavilon fürdőszoba - átadó, csoportszobák felújítása | 33.748.896 | 2024.05.24. | 2024.07.31. |
| Veszprémi Bölcsődei és Eü. Alapellátási Integrált Intézmény, Aprófalvi Bölcsőde (Veszprém, Lóczy Lajos u. 22. Hrsz.: 4273/124) - 1 pavilonban átadó-vizesblokk egység felújítása | 16.130.755 | 2024.05.13. | 2024.07.19. |
| Veszprémi Családsegítő és Gyermekjóléti Integrált Intézet (Veszprém, Pápai út 37. Hrsz.: 1940/1) - Női fürdőszoba komplett felújítása | 10.200.000 | 2024.08.28. | 2024.11.15. |
| Veszprémi Családsegítő és Gyermekjóléti Integrált Intézet (Veszprém, Pápai út 37. Hrsz.: 1940/1) - Lakószobák padlóburkolatának cseréje | 4.000.000 | 2024.06.07. | 2024.11.15. |
| VKTT Egyesített Szociális Intézmény 1. számú Idősek Otthona (Veszprém, Török Ignác u. 10. Hrsz.: 3018/33) - Betegszobákban levő fürdőszoba zuhanyzó akadálymentesítése, felújítása | 1.348.232 | 2024.06.11. | 2024.08.30. |
| VKTT Egyesített Szociális Intézmény 1. számú Idősek Otthona (Veszprém, Török Ignác u. 10. Hrsz.: 3018/33) - A főzőkonyha folyosó, lépcsőház repedések kiváltó ok megszüntetése kivitelezés II. ütem | 5.711.825 | 2024.07.31. | 2024.09.30 |
| Laczkó Dezső Múzeum - Felsőörsi raktárbázis nyílászáró csere (8227 Felsőörs, Szabadság tér, Hrsz.:313/4) | 3.419.852 | 2024.11.08. | 2025.01.23. |
| Agóra Veszprém Kulturális Központ Kádártai Faluház (Veszprém, Vasút u. 2. Hrsz.: 2771/1) - Fal- és tetőbeázás megszüntetése (utcafront felöli fal, AM mosdó) | 2.795.905 | 2024.11.08. | 2025.01.23. |
| Veszprémi Családsegítő és Gyermekjóléti Integrált Intézet (Veszprém, Mikszáth Kálmán u. 13. Hrsz.: 4601/1) - Épület külső főfalának víztelenítése | 36.118.800 | 2024.10.03. | 2024.12.18. |
| Veszprémi Vadvirág Körzeti Óvoda (Veszprém Avar u. 7/A Hrsz.: 1592) - Elkorhadt nyílászárók cseréje | 13.750.000 | 2024.06.07. | 2024.08.30. |
| Veszprémi Bölcsődei és Eü. Alapellátási Integrált Intézmény (Veszprém, Cserhát ltp. 1. Hrsz.: 2541/A/3) Dr. Magyar Benigna - Nyílászáró csere 2 helyiségben | 2.849.999 | 2024.06.07. | 2024.08.30. |
| Veszprémi Bölcsődei és Eü. Alapellátási Integrált Intézmény, Hóvirág Bölcsőde (Veszprém, Ördögárok u. 5. Hrsz.: 5131/A/1) - Nyílászáró csere folyosón | 8.300.000 | 2024.06.07. | 2024.07.19. |
| Veszprémi Családsegítő és Gyermekjóléti Integrált Intézet (Veszprém, Pápai út 37. Hrsz.: 1940/1) - Nyílászáró csere | 3.850.000 | 2024.06.07. | 2024.08.30. |
| Szennyvízhálózat rekonstrukció Március 15. u.5 sz. alatti ingatlanon (VSZC Jendrassik - Venesz Technikum Veszprém, Március 15. u. 5. Hrsz.: 3057/78) | 9.738.741 | 2024.08.27. | 2024.10.15. |
| Kórház utcai műkőlépcső javítása (Veszprém, Kórház utca Hrsz.: 5012/21) | 5.601.729 | 2024.08.26. | 2024.10.15. |
| Agóra Veszprém Kulturális Központ – Gyulafirátóti Művelődési Ház – Tető beázás javítása | 2.563.743 | 2023.11.05 | 2024.01.30. |
| Gyulafirátóti Művelődési Ház (8412 Veszprém-Gyulafirátót, Hajmáskéri u. 2.) – kazán csere | 7.818.120 | 2024.06.24 | 2024.09.19 |
| Veszprémi Bölcsődei és Eü. Alapellátási Integrált Intézmény Cserhát ltp. 1. szám alatti - Dr. Magyar Benigna orvos – rendelőben – 2 db légkondicionáló cseréje | 1.100.000 | 2024.06.24 | 2024.07.29 |
| 8200 Veszprém, Ördögárok u. 5. szám alatti területen – intézményi fakivágások, pótlások – tuskómarás, gallyazás, zöldhulladék elszállítás | 704.850 | 2024.06.24 | 2024.08.01 |
| Ördögárok u. 5. – intézményi fakivágások, pótlások | 2.062.480 | 2023.12.20 | 2024.02.20 |
| Veszprémi Vadvirág Körzeti Óvoda (8200 Veszprém, Avar u. 7/A) – ivókút telepítése | 1.149.200 | 2024.06.24 | 2024.09.30 |
| Veszprémi Bóbita Körzeti Óvoda – főzőkonyha melegvíz-ellátás átalakítása | 6.391.478 | 2024.06.24 | 2024.09.05 |
| Agóra Veszprém Kulturális Központ – tűzjelző rendszer felújítása | 9.038.426 | 2024.08.06 | 2024.09.20 |
| A Veszprém 2364/42 hrsz.-alatti Jutasi úti sporttelep (Teniszcentrum) villamos hálózatának a felújítása | 17.972.245 | 2023.12.20 | 2024.05.31 |
| Közműalagút működtetése | 6.000.000 | 2024.02.29 | 2025.02.28 |
| Közvilágítás karbantartás | 30.000.000 | 2024.02.29 | 2025.02.28 |
| Térfigyelő rendszer üzemeltetése és karbantartása | 14.000.000 | 2024.03.28 | 2025.03.31 |
| Térfigyelő rendszer bővítése | 2.784.348 | 2023.12.18 | 2024.03.31 |
| Közvilágítási hálózat bővítése | 14.975.500 | 2023.12.18 | 2024.05.31 |
| Belterületi utak karbantartása | 99.999.999 | 2024.01.31. | 2024.12.31 |
| Jelzőlámpák üzemeltetése | 12.000.000 | 2024.04.29 | 2025.04.30 |
| Jelzőlámpák javítása | 2.000.000 | 2024.04.24 | 2025.04.30 |
| Burkolati jelek festése | 14.999.970 | 2024.05.31 | 2025.05.31 |
| Önkormányzati kezelésben lévő ingatlanokon táblák, úttartozékok, valamint egyéb műtárgyak fenntartása, karbantartása | 14.999.970 | 2025.05.31 | 2025.05.31 |
| Nagyfelületű felújítások kivitelezése | 165.750.000 | 2024.10.15 | 2025.05.15 |
| Nagyfelületű felújítások műszaki ellenőrzése | 4.000.000 | 2024.09.30 | 2025.05.15 |
| Aluljárók csapadékvíz átemelőinek üzemeltetése | 1.200.000 | 2024.11.05 | 2024.12.31 |
| Csapadékcsatornák üzemeltetési szolgáltatásai | 20.000.000 | 2024.11.05 | 2024.12.31 |
| Veszprémi árkok javítása | 1.414.832 | 2024.04.23 | 2024.05.10 |
| Közvilágítás korszerűsítése ESCO finanszírozással | 3.108.960.000 | 2024.01.17 | 2034.08.31 |
| Közvilágítás korszerűsítés műszaki ellenőri feladatok | 18.976.000 | 2024.03.28 | 2024.08.31 |

Műszaki Nyilvántartó Csoport

A Csoport négy fő teljes munkaidőben dolgozó munkatárssal látja el feladatait.

1 fő csoportvezető

2 fő műszaki ügyintéző

1 fő nyilvántartó ügyintéző

A Műszaki Nyilvántartó Csoport feladatköre

* a központi közműnyilvántartás, alap és közmű digitális térkép vezetése, tervtár kezelése, önkormányzati ingatlanvagyon kataszter vezetése,
* gondoskodik a térinformatikai rendszer működtetéséről, az ezzel kapcsolatos feladatokat ellátja,
* ellátja az E-közművel kapcsolatos adatszolgáltatási feladatokat,
* ellátja a címképzéssel kapcsolatos feladatokat,
* a közterületek elnevezésével kapcsolatosan ellátja az Utcanévi Munkacsoport titkári teendőit.

Térinformatikai rendszer

*A térinformatikai rendszer előnyei:*

* Az ingatlanokhoz tartozó összes információ egyszerűen elérhető, a naprakész adatok jól átlátható és könnyen kezelhető rendszerben állnak rendelkezésre.
* Pontos és gyors adatszolgáltatás az Önkormányzat ingatlanvagyonát érintő vezetői döntések előkészítéséhez.
* Tervezési feladatok elősegítése, adatszolgáltatás önkormányzati beruházásokhoz.
* A pillanatok alatti adatelérés meggyorsítja, a jól átlátható tartalom pontosabbá teszi az ügyfélkezelést, megkönnyíti az ügyintézők munkáját (tetszőleges lekérdezések, kigyűjtések, nyomtatás stb.).
* Egyszerű cím és helyrajzi szám szerinti keresést tesz lehetővé.
* Egyszerű kezelhetősége miatt, felhasználói oldalon betanítást nem igényel.
* Megkönnyíti a közterületi, zöldfelületi gazdálkodási tevékenységet a VKSZ Zrt. számára.

*Veszprém Megyei Jogú Város Polgármesteri Hivatalában működő térinformatikai rendszer főbb elemei:*

* DAT (földhivatali alaptérkép),
* szabályozási terv,
* közműhálózatok,
* ORTOFOTO állomány,
* választási térkép,
* A VKSZ Zrt-vel közösen kiépített *Városgazda alrendszer* moduljai: fizető parkolók, parkok, temetők, közterületi eszközök, szemetesek, szobrok, dísz kutak, síkosság mentesítés, lakossági hulladékürítés, közterület takarítás, közlekedési táblák, burkolati jelek, elektromos berendezések, energetika, közlekedési műtárgyak, kiskertek, fakataszter, közterület használati engedélyek, KRESZ, önkormányzati bérlakások, önkormányzati tulajdonú ingatlanok, reklámberendezések, szabálysértések, védett épületek, vízgazdálkodás, illegális hulladéklerakók, utca – házszámok, burkolatok állapota, útfelújítások, tervezett fejlesztések.

A térinformatikai rendszert elsősorban városfejlesztési, városüzemeltetési, főépítészi, adóhivatali, vagyongazdálkodási feladatok támogatására használjuk. A rendszer a Polgármesteri Hivatalon belül minden kolléga számára elérhető különböző jogosultsági szinteken.

A térinformatikai rendszer működtetésével, E-közművel kapcsolatos adatszolgáltatási feladatokat megbízási szerződés keretében külső vállalkozó látja el.

A térinformatikai rendszerrel kapcsolatosan 2024. évben az alábbi feladatok valósultak meg:

* Az önkormányzati beruházásokat követően a geodéziai megvalósulási tervek beillesztésre kerülnek az egyesített közműtérkép digitális állományába, illetve a változások ezzel egyidejűleg megjelennek a térinformatikai rendszerben is, ezáltal a Polgármesteri Hivatal dolgozói számára elérhetőek a naprakész adatok. 2024. évben számos út burkolata megújult, kerékpárutak épültek.
* A 2024. évi választásokkal kapcsolatos feladatok keretében a szavazókörök, egyéni választókerületek határainak térképi felülvizsgálata megtörtént.
* A „rendezési terv” a térinformatikai rendszerben is megjelenítésre került. Az évközi módosítások folyamatos átvezetésével a naprakész állapot biztosított.
* A usz útvonalak, valamint a Kiskertek modul adatai frissítésre kerültek.
* 2023. évben elkezdődött egy közterületi nyilvántartó rendszer kialakítása Veszprém város szakmai útkezelése érdekében, amely ez évben fejeződik be. Ennek részei: Közterület foglalás nyilvántartó modul, Közterület bontás nyilvántartó modul, Útvonalengedély modul, Behajtási engedély modul, Közterületi ellenőrző és úthiba bejelentő alkalmazás. A rendszerek integrációja a térinformatikai rendszerbe az év végéig megvalósul.
* Felmérésre kerültek külső vállalkozó bevonásával a Veszprém város területén lévő közlekedési táblák. A felmérést egy szintén ez évben kialakított Tábla felmérő és nyilvántartó rendszerben végezték. Az adatok megjelenítésre kerülnek a térinformatikai rendszerben.

Közműnyilvántartás

A közmű üzemeltetők által negyedévente, illetve félévente átadott – elektromos, víz, szennyvíz, gáz – szakági nyilvántartások, valamint az ingatlan-nyilvántartási térkép Lechner Nonprofit Kft. által térítés ellenében negyedévente szolgáltatott változásainak frissítése a térinformatikai rendszerben megtörtént.

E-közmű rendszer

Az egységes elektronikus közműnyilvántartásról szóló 324/2013. (VIII. 29.) Korm. rendelet határozza meg a közművezeték-üzemeltetőkre vonatkozó adatszolgáltatási szabályokat.

Az Önkormányzat két szakág tekintetében regisztrált közművezeték-üzemeltetőként az e-közmű rendszerben: csapadékcsatorna, illetve önkormányzati tulajdonú közvilágítás hálózat.

Ez a feladat a két szakági nyilvántartás digitális állományának naprakész vezetését jelenti AutoCad programban (új építés, hálózat megszűnés, áthelyezés stb.), valamint az előállított állományok feltöltését a Korm. rendelet előírásainak megfelelően a központi rendszerbe.

2020. március 1-től a Csoport nyilvántartó ügyintéző munkatársa látja el az E-közmű felületen a közműegyeztetéssel kapcsolatos feladatokat, 2024. november 15-ig 130 db ügyben került sor közműnyilatkozat kiadására.

Címkezelés, címképzés

A különböző hatóságoknál párhuzamosan nyilvántartott címadatok egyetlen nyilvántartásban kerülnek feltüntetésre: **Központi Címregiszter** (a továbbiakban: **KCR**).

2020. március 1-től a Csoport feladatkörébe tartoznak a címkezeléssel kapcsolatos feladatok.

A Csoport műszaki ügyintéző munkatársai személyesen, továbbá telefonon, illetve e-mailen keresztül segítik az ügyfeleket.

A valós címadatok megállapításához sor kerül az ingatlan- és lakcímnyilvántartás adatainak, az ingatlanok tényleges elhelyezkedésének, az ingatlanokon lévő épületek, továbbá az épületeken belül önálló rendeltetési egységek, szintek és ajtószámok megfelelőségének vizsgálatára, fentiekhez szükséges dokumentumok beszerzésére.

**Új cím képzése már csak a KCR szabályainak megfelelő módon történhet.**

**Társasházak, szövetkezeti házak esetében** az albetétek pontos címének megállapítása érdekében szükség van a társasházi alapító okiratra, az épület **szintenkénti alaprajz**ára,**helyszínrajz**ára, a közgyűlési döntés és tulajdonosi határozat becsatolására.

2024. évben november 15-ig 432 db címképzés, kérelemre történő címkezelési eljárás, KCR rendszerben történő adatrögzítés történt.

A címkezeléssel érintett címek Veszprém város honlapján megtalálhatók.

Eplény község területén 4 db címképzési ügy keletkezett.

Közterület elnevezés

Az Utcanévi Munkacsoport 2024. évben négy közterület elnevezéssel kapcsolatos javaslatot fogalmazott meg, ezt követően véleményezés céljából a Földrajzinév-bizottságot megkereste.

A 2024. októberi Közgyűlésen az alábbi határozatok születtek:

1. Veszprém Megyei Jogú Város Önkormányzata Közgyűlésének 264/2024. (IX. 26.) határozata alapján a Veszprém 1986/23 helyrajzi számú kivett közforgalom elől elzárt magánutat Platán sornak nevezte el.
2. Veszprém Megyei Jogú Város Önkormányzata Közgyűlésének 265/2024. (IX. 26.) határozata alapján azegykori Nagyállomás és a Balaton pláza épületei közt az Újtelep felé vezető – a határozat mellékletében pirossal jelölt – átjárót Nagyállomás köznek nevezte el.
3. Veszprém Megyei Jogú Város Önkormányzata Közgyűlésének 266/2024. (IX. 26.) határozata alapján a Veszprém 78 helyrajzi számú – kivett helyi közút (funkció: járda) elnevezésű –, az Óváros tér felől aRanoldertérre vezető lépcsőtDiák lépcsőnek nevezte el.
4. Veszprém Megyei Jogú Város Önkormányzata Közgyűlésének 267/2024. (IX.26.) határozata alapján a Kiskőrösi utca – a határozat mellékletében pirossal jelölt – újabb ágát, amely erős fordulóval a Fejes-völgyi Kőhídon át, az állatkert mögött a Vadaspark úthoz fut ki, Nyúlkerti útnak nevezte el.

Építmény nyilvántartás

Szentkirályszabadja, Nemesvámos, Mencshely, Barnag, Bánd, Vöröstó, Veszprémfajsz, Hidegkút, Tótvázsony, Nagyvázsony, Pula, Hárskút, Márkó, Hajmáskér, Sóly, Herend, Szentgál, Veszprém települések építmény-nyilvántartásának vezetésével kapcsolatos munka 2020. február 29-ig tartozott a Csoport feladatai közé. 2020. március 1-től az építéshatósági feladatok átkerültek kormányhivatali hatáskörbe. A Polgármesteri Hivatalban keletkezett ügyiratok közül ezzel egyidejűleg csak a folyamatban lévők kerültek átadásra. Amennyiben az állampolgároknak iratmásolatra (építési, használatbavételi engedély, tervdokumentáció) van szükségük, ezt a Kormányhivatal Építésügyi Osztályán keresztül igényelhetik. A kormányhivatal megkeresésére az iratokat átadjuk elektronikus formában vagy eredetben. 2024. évben november 15-ig 54 db megkeresés érkezett.

GPS műszer

2016-ban beszerzésre került egy GeoMax Zenith35 RTK GNSS típusú földmérésben használatos GPS. Az idei évben a hozzá tartozó tablet, illetve a szoftver frissítése megtörtént. A műszer segítségével külső vállalkozó igénybevétele nélkül is meghatározható az illegális hulladék lerakók helye, az önkormányzati tulajdonú ingatlanok esetleges elbirtoklása. Tervezési feladatokhoz geodéziai mérések végezhetők, közműalap térkép pontosítására is lehetőséget ad.

Az év során több alkalommal végzett a Csoport geodéziai méréseket Veszprém város területén.

Az útkezelői feladatok ellátásához 2024. évben egy digitális szintező beszerzése is megvalósult.

Ingatlanvagyon Kataszter

* Az önkormányzati Ingatlanvagyon kataszter változásainak vezetése folyamatos feladat (ingatlan eladás, új tulajdonba kerülés, könyv szerinti bruttó érték változás, telekhatár rendezés, megosztás stb.).
* Az éves statisztikai adatszolgáltatás Veszprém Megyei Jogú Város Önkormányzata és Eplény Községi Önkormányzat tulajdonában lévő ingatlan vagyonról 2024. március 20-ig teljesült.

Hivatalon belüli adatszolgáltatás:

* Tulajdoni lapok szolgáltatása a Takarnet földhivatali rendszerből a Polgármesteri Hivatal irodái számára.
* Városfejlesztési Iroda, valamint a Stratégiai Iroda részére térképek, adatok biztosítása.

**A Főépítészi Önálló Csoport tevékenysége**

A Főépítészi Csoport 2020. október 15-től önálló csoportként végzi a Szervezeti és Működési Szabályzatban meghatározott feladatait, melyek a jegyzői hatáskörbe tartozó feladatokkal is bővültek. A Csoport tevékenységét a főépítésszel együtt 6 fővel látja el.

Az Önálló Csoport legfontosabb feladatai:

* Településrendezési terv (településfejlesztési koncepció, településszerkezeti terv, szabályozási terv, helyi építési szabályzat) karbantartása, módosítása, felülvizsgálata.
* Településrendezési terv módosításakor a fejlesztésekhez kapcsolódóan településrendezési szerződés megkötése, majd a településrendezési kötelezettség tényének az ingatlan-nyilvántartásba történő feljegyzése/törlése.
* Az építészeti értékvédelemmel, városkép alakítással kapcsolatos feladatok ellátása.
* A településfejlesztési, településrendezési, városépítészeti kérdésekben, projektfeladatok elvégzésében, beruházások végrehajtásának előkészítésében a Stratégiai Irodával, a Városfejlesztési Irodával, a Városüzemeltetési Irodával és a Veszprém 2030 Kft.-vel való együttműködés.
* Veszprém Megyei Jogú Város Önkormányzatának Építészeti-műszaki Tervtanácsának irányítása, elnöki, titkári, adminisztrációs és egyéb koordinációs feladatainak ellátása.
* Önkormányzati tulajdonú ingatlanokkal, vagyongazdálkodással kapcsolatos – településrendezési kérdéseket érintő – döntések előkészítése.
* Polgármesteri hatáskörben a településképi véleményezési, bejelentési és kötelezési eljárásokkal kapcsolatos feladatok ellátása, egyeztetések és szakmai konzultációk lefolytatása, vélemények kialakítása.
* A polgármester hatáskörébe tartozó rendeltetésmód változtatás, továbbá rendeltetést is igazoló hatósági bizonyítványok kiadásával kapcsolatos feladatok ellátása.
* A jegyző hatáskörébe tartozó, a helyi településrendezési eszközöknek való megfelelés vizsgálatára irányuló, valamint a 3,5 tonna megengedett legnagyobb össztömeget meghaladó gépjármű elhelyezésére vonatkozó szakhatósági állásfoglalások és hatósági bizonyítványok kiállításával kapcsolatos feladatok ellátása.
* Jegyzői hatáskörbe tartozó szakhatósági állásfoglalás kiadására vonatkozó feladatok ellátása.
* Együttműködik a Közigazgatási Irodával a telepengedély vagy bejelentés alapján gyakorolható ipari tevékenységgel kapcsolatos hatósági ügyek ellátásában a bejelentés- vagy engedélyköteles tevékenység végzésének HÉSZ szerinti ellenőrzése érdekében.
* Jegyzői hatáskörébe tartozó lakás rendeltetési egységek számát igazoló hatósági bizonyítványok kiadásával kapcsolatos feladatok ellátása (az egyetemes szolgáltatási árszabások meghatározásáról szóló 259/2022. (VII. 21.) Korm. rendelet 7/A. §-a alapján).

A Csoport tevékenységét érintő és feladatkörébe tartozó ügyekben rendszeres tájékoztatást ad az ügyfelek részére, és heti gyakorisággal biztosítja a telefonos, elektronikus vagy személyes konzultációt és egyeztetés lehetőségét. Ilyen jellegű megkeresések történnek a településképi véleményezési, bejelentési és kötelezési eljárásokkal, illetve Veszprém város településfejlesztési koncepciójával, településszerkezeti, szabályozási tervével és helyi építési szabályzatával kapcsolatosan. Ezekkel összefüggésben a polgárok, gazdasági és civil szervezetek észrevételeket tehetnek, módosítási igényeket nyújthatnak be.

A városképi szempontból kiemelkedő helyek, műemléki és helyi értékvédelmi terület határán belüli ingatlanok, főforgalmi és gyűjtő utak mentén levő területek, műemléki és helyi védettségű épületek esetében a főépítész a településkép védelméről szóló rendeletben meghatározott előírások szerint folytatja le a szükséges településképi eljárásokat, illetve a város egész területét érintően biztosítja a tervezők és építtetők számára a szakmai konzultáció lehetőségét.

Településrendezési terv (településfejlesztési koncepció, településszerkezeti terv, szabályozási terv, helyi építési szabályzat) karbantartása, módosítása:

A 213/2017. (IX. 28.) közgyűlési határozattal elfogadott településszerkezeti tervet és a 24/2017. (IX. 28.) önkormányzati rendelettel elfogadott szabályozási tervet és helyi építési szabályzatot 2024-ben is többször kellett módosítani. A módosítások egy részére önkormányzati érdekből, egy részük magánérdekből, másik részükre pedig tervezett fejlesztésekkel és beruházásokkal összefüggően, a pályázati kiírást is figyelembe véve volt szükség.

Veszprém Megyei Jogú Város Önkormányzatának Közgyűlése a jogszabályi előírásoknak megfelelően egy-egy módosítási eljárást három alkalommal véleményez. Először dönt az eljárás támogatásáról, elindításáról, majd amennyiben településrendezési szerződést kell kötni, a szerződést és a hozzá kapcsolódó telepítési tanulmánytervet is véleményezi. Harmadik alkalommal pedig végleges döntésre kerül előterjesztésre a módosítás anyaga, amennyiben az állami főépítész támogató véleményét megkapta.

A településrendezéssel kapcsolatos eljárások hosszabb folyamatot vesznek igénybe, ezek egyik évről a másikra áthúzódó eljárások. Jelenleg 18 módosítási eljárás van folyamatban.

A 2024-es évben a Közgyűlés összesen 24 témakörben tárgyalt településrendezési tervvel kapcsolatos előterjesztést. Ebből két témakör Önkormányzati érdekből történő módosítás, míg a többi vállalkozások vagy magánszemélyek kérelmére történő módosítás.

2024. évben megtárgyalt településrendezési tervvel kapcsolatos előterjesztések:

- előzetes döntésre előkészített és megtárgyal módosítás: 15 db

- végleges döntésre előkészített és megtárgyalt módosítás: 4 db

- telepítési tanulmányterv és településrendezési szerződés: 3 db

A településtervek előkészítésével kapcsolatos eljárások során a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletet kell alkalmazni.

A településrendezési eszközök módosítása során a partnerségi egyeztetés helyi szabályairól szóló 33/2022. (IX. 29.) önkormányzati rendeletet kell alkalmazni.

Az idei évben – részletezve - az alábbi településrendezési tervet érintő módosítási eljárások kerültek lefolytatásra:

* februárban előzetes döntésre előkészítésre került:
* Veszprém, Sólyi utca 4086/72 hrsz.-ú és 4086/87 hrsz.-ú ingatlanokat érintő településrendezési terv módosításához kapcsolódó elvi döntés és előzetes szakhatósági megkeresés az Életöröm Idősotthon bővítése céljából;
* Veszprém, Kistó utca 1954 hrsz.-ú és 1955/1 hrsz.-ú ingatlanokat érintő településrendezési terv módosítása az Unilever Magyarország Kft. kérelmére telekhatár rendezés céljából - elvi döntés és előzetes szakhatósági megkeresés;
* februárban döntésre előkészítésre került:
* Előzetes döntés Veszprém Megyei Jogú Város Önkormányzata Közgyűlésének a településkép védelméről szóló önkormányzati rendelet módosításáról;
* Veszprém Megyei Jogú Város Önkormányzata Közgyűlésének a helyi Építészeti-műszaki Tervtanácsról szóló 13/2013. (III. 29.) önkormányzati rendelet módosítása;
* márciusban döntésre előkészítésre került:
* Döntés a korábbi Veszprém 6606/6 hrsz.-ú – természetben a Veszprém, Pápai út és Henger út találkozása mellett lévő – ingatlant érintő telepítési tanulmányterv kiegészítéséről és településrendezési szerződés módosításáról;
* júniusi Közgyűlésre előzetes döntésre előkészítésre került:
* Veszprém, Kőhíd utca 6203/3 hrsz.-ú önkormányzati ingatlant érintő településrendezési terv módosítása;
* Veszprém, Kistó utca 1954 hrsz.-ú és 1955/1 hrsz.-ú ingatlanokat érintő településrendezési terv módosításához kapcsolódó 34/2024. (II. 29.) közgyűlési határozat kiegészítéséről;
* Ismételt döntés Aranyosvölgy 2206, 2207, 2208, 2272, 2273, 2274, 2275 és 2276, hrsz.-ú ingatlanokat érintő településrendezési eszközök módosításáról;
* Veszprém, Csererdő 8676-8703 hrsz.-ú ingatlanokat, a Veszprém 8712 hrsz.-ú ingatlant, a Veszprém 8675 hrsz.-ú és a Veszprém 0111/22 hrsz.-ú ingatlanokat érintő településrendezési terv módosítása;
* Veszprém Jutasi út – Kopácsy József utca és Jutasi út – Bagolyvári utca kereszteződés szabályozásának felülvizsgálata;
* Veszprém 01011/70, 01011/71 és 01011/181 hrsz.-ú ingatlanokat érintő településrendezési terv módosítása napelemes kiserőmű elhelyezése céljából;
* júniusi Közgyűlésre végleges döntésre előkészítésre került:
* Veszprém, Sólyi utca 4086/72 hrsz. és 4086/87 hrsz. ingatlanokat érintő településrendezési terv módosítás Életöröm Idősotthon bővítése céljából;
* 73. számú főút Csopak és Veszprém közötti szakasz fejlesztése, párhuzamos kerékpárút fejlesztés céljából történő településrendezési terv módosítás;
* Veszprém közigazgatási területét érintő szabályozási vonalak felülvizsgálata a helyi közutak, kiszolgáló utak (KÖu-04) területét érintő településrendezési terv módosítás;
* Helyi Építési Szabályzat egyes pontjait érintő módosítás;
* szeptemberi Közgyűlésre előzetes döntésre előkészítésre került:
* Veszprém, Pápai út 49. 1945/32, 1945/33 és 1945/36 hrsz.-ú ingatlanokat érintő településrendezési terv módosítása;
* Veszprém 01011/8, 01011/70, 01011/71 és 01011/181 hrsz.-ú ingatlanokat érintő településrendezési terv módosításához kapcsolódó 216/2024. (VI. 27.) közgyűlési határozat kiegészítése;
* novemberi Közgyűlésre előzetes döntésre előkészítésre került:
* Veszprém, Házgyári út 7. 2157 hrsz.-ú ingatlant érintő településrendezési terv módosítása;
* Veszprém, Kisréti utca 2065/10 hrsz.-ú ingatlant érintő településrendezési terv módosítása

A módosítások előkészítése során a központi jogszabályok alapján minden egyes módosítás esetében a főépítész közgyűlési előterjesztést készít elő és határozati javaslatot terjeszt be az eljárás megindításáról szóló előzetes döntés meghozatalához. Pozitív döntés esetében a tervezőktől a Főépítészi Önálló Csoport árajánlatot kér, amelyet ismertet a kérelmezővel, és elfogadás esetén háromoldalú tervezési szerződést készít elő. Önkormányzati érdekeltségű módosítás esetében a szerződéskötés előtt a helyi beszerzési szabályzat szerinti eljárás lefolytatásában részt vesz.

A tervezés időszakában a főépítész és munkatársai folyamatos egyeztetést tartanak a tervezőkkel és a kérelmezőkkel, gondoskodnak a szakhatóságok és érintett közigazgatási szervezetek előzetes és végső véleményének beszerzésével kapcsolatos eljárás lefolytatásáról, a partnerségi egyeztetés biztosításáról, szükség esetén lakossági fórum lebonyolításáról.

A településfejlesztéshez kapcsolódó projektek egyeztetésében, kidolgozásában való részvétel:

* A Csoport biztosítja a településfejlesztéshez kapcsolódó beruházásokhoz szükséges – mind magasépítés, mind pedig mélyépítés tekintetében – településrendezési feltételeket, illetve az egyeztetéseken felhívja a figyelmet az országos, valamint helyi építési követelmények (OTÉK, HÉSZ) betartására, és képviseli a kiemelt településképi szempontok érvényesítését.
* Önkormányzati tulajdonú ingatlanokkal, vagyongazdálkodással kapcsolatos településrendezési kérdéseket érintő döntések előkészítése:

Az Önkormányzat tulajdonában levő, forgalomképes, eladásra szánt vagy arra alkalmas ingatlanvagyon egy részének esetében szükséges településrendezési előírások módosítását kezdeményezi, és az eljárást lefolytatja annak érdekében, hogy minél jobb eséllyel lehessen az ingatlanokat értékesíteni.

Az ingatlanok értékesítése előtt – amennyiben megkeresés történik – a főépítész és munkatársai előzetesen egyeztetnek a Stratégiai Iroda Vagyongazdálkodási Csoportjával és a VKSZ Zrt. munkatársával. A pályázati kiírásokat szükség esetén településrendezési és településképi szempontból előzetesen véleményezik, és rögzítik a beépítés településrendezési szabályozással és településkép-védelemmel kapcsolatos feltételeket.

Polgármesteri hatáskörben a településképi véleményezési, bejelentési és kötelezési eljárásokkal kapcsolatos feladatok ellátása, egyeztetések lefolytatása, vélemények kialakítása:

A Csoport településrendezéssel és településképpel összefüggő feladatainak ellátását az alábbi jogszabályok határozzák meg:

* a magyar építészetről szóló 2023. évi C. törvény (2024. október 1-től)
* az épített környezet alakításáról és védelméről szóló 1997. évi LXXVIII. törvény
* a településkép védelméről szóló 2016. évi LXXIV. törvény (2024. szeptember 30-ig)
* a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (2024. szeptember 30-ig)
* a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet
* az építésügyi hatósági eljárásokról és ellenőrzésekről szóló 281/2024. (IX.30.) Korm. rendelet (2024. október 1-től)
* az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet (2024. szeptember 30-ig)
* az építészeti és településrendezési tervtanácsokról szóló 283/2024. (IX.30.) Korm. rendelet (2024. október 1-től)
* a településrendezési és az építészeti-műszaki tervtanácsról szóló 252/2006. (XII. 7.) Korm. rendelet (2024. szeptember 30-ig)
* a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet
* a településkép védelméről szóló 23/2017. (IX. 28.) önkormányzati rendelet
* a helyi Építészeti-műszaki Tervtanácsról szóló 13/2013. (III. 29.) önkormányzati rendelet

2017-től kezdődően több változás is történt a Csoportot érintő eljárásokkal kapcsolatosan. Egyrészt elkészült Veszprém Településképi Arculati Kézikönyve (a továbbiakban: TAK) – a 212/2017. (IX. 28.) közgyűlési határozat fogadta el –, illetve hozzá kapcsolódóan a településképi követelményekre, reklámokra védett épületekre vonatkozó, a településkép védelméről szóló 23/2017. (IX. 28.) önkormányzati rendelet (a továbbiakban: TKR). 2019. évben a TAK és TKR mindennapi használatával kapcsolatosan felmerültek javaslatok, pontosítási, bővítési igények alapján módosítottuk a két dokumentumot. Veszprém Megyei Jogú Város Önkormányzatának Közgyűlése a módosított Településképi Arculati Kézikönyvet a 160/2019. (VI. 27.) határozatával, a településkép védelméről szóló rendelet módosítását pedig a 18/2019. (VI. 27.) önkormányzati rendeletével fogadta el. 2021. decemberben a településkép-védelmi szakmai konzultáció lefolytatásának körét kibővítettük, a településkép-védelmi szakmai konzultáció és ezen belül szakmai tájékoztatás bármely építési tevékenység esetén kérhető. A módosítás értelmében a város teljes közigazgatási területén belül az egyszerű bejelentéshez kötött lakóépületek benyújtása előtt kötelező jelleggel le kell folytatni a településképi-védelmi szakmai konzultációt. A 46/2021. (XII. 16.) önkormányzati rendelettel elfogadott, újraszabályozott TKR 2022. január 1-én lépett hatályba.

A jogszabályok alkalmazása az alábbiak szerint történik:

* A bejelentési eljárásnál az Önkormányzat a TKR vonatkozó előírásai alapján meghatározta azon – építésügyi hatósági engedélyhez nem kötött – építési tevékenységek körét, amelyek településképi szempontból önkormányzati kontrollt igényelnek. Ezekkel kapcsolatos bejelentési eljárás lefolytatása során a polgármester határozatban, kikötéssel vagy anélkül tudomásul veszi, illetve megtilthatja a tervezett elképzelés megvalósítását.
* A véleményezési eljárás biztosítja, hogy egyes külön jogszabályokban meghatározott, építésügyi hatósági engedélyhez kötött építési tevékenység esetében a polgármester – a Tervtanács vagy a főépítész véleménye alapján – az építésügyi hatósági engedélyezési eljárás lefolytatását megelőzően településképi véleményt adjon az épület terveiről.
* A TKR lehetőséget biztosít a településképi szempontból nem megfelelő vagy településképi eljárás lefolytatása nélkül végzett építési tevékenységek esetében településképi kötelezési eljárás lefolytatására.
* A TKR az építtetőknek, tervezőknek kötelezően vagy választhatóan biztosítja főépítészi szakmai konzultáció lefolytatását az egyszerű bejelentéssel érintett építési tevékenységek esetében is.

A kézikönyv és a településképi rendelet monitorozása érdekében a Csoport értékelő felületet is működtet. A kérdőív kitöltése segítséget nyújt a dokumentumok használhatósága és racionalizálása érdekében történő módosításokhoz. Az elmúlt egy évben nem érkezett az értékelő felületre válasz, értékelés.

2024. év januárjától november 15-ig az alábbi eljárásokat folytatta le a Főépítészi Önálló Csoport:

1. Településképi véleményezési eljárás:

* Eljárás főépítészi szakmai vélemény alapján:
* 40 ügyben hozott határozat;
* 3 ügy van folyamatban;
* Eljárás Tervtanács véleménye alapján:
* 5 tervtanácsi ülésen 19 témát tárgyalt;
* 14 témában a tervtanácsi vélemény alapján kiadásra került már a településképi vélemény.

1. Településképi bejelentési eljárás:

* 71 ügy esetében 70 határozat és 1 eljárást megszüntető végzés került kiadásra, továbbá 3 db ügy esetében hiánypótlási végzés került megküldésre.
* 1 ügy van folyamatban.

1. Településképi szakmai konzultáció

* Lakóépületek egyszerű bejelentéséhez kapcsolódó eljárás:
* 58 ügy esetében 81 szakmai konzultációs emlékeztető került kiadásra.

Az emlékeztetők közül 16 db esetében nem támogatható megállapítás került rögzítésre, mert a beadott tervek ellentétesek voltak a HÉSZ vagy TKR előírásaival. 11 db ügy kétszer, míg 1 db ügy háromszor került elbírálásra.

Az emlékeztetőkben 90%-ban olyan észrevételek, feltételek kerültek rögzítésre, amelyeket a kedvező településkép érdekében a megvalósítás során be kell tartani.

* 1 ügy van folyamatban.
* Egyéb szakmai konzultáció:
* 192 ügy volt, és 219 szakmai konzultációs emlékeztető került kiadásra.

Az egyéb konzultációs körbe tartoznak többek között a kitelepülések, gépészeti elemek elhelyezése, reklám- és információs elemek és az egyéb, nem lakóépület egyszerű bejelentéséhez tartozó településképi szempontból konzultáció köteles elemek.

Az emlékeztetők közül 26 db esetében nem támogatható megállapítás került rögzítésre, mert a beadott tervek ellentétesek voltak a HÉSZ vagy TKR előírásainak. Az emlékezetők közül 23 db téma kétszer került elbírálásra. A kiadott emlékeztetők közül 21 db esetében a tartalmi hiány miatt megállítatás nem került rögzítésre.

Az emlékeztetőkben 80%-ban észrevételek, feltételek kerültek rögzítésre, amelyeket a kedvező településkép érdekében a megvalósítás során be kell tartani.

* Jelenleg 11 ügy van folyamatban.

1. Településképi kötelezési eljárás:

* 2024-ben kötelezési eljárás nem indult.
* Településképi kötelezés végre nem hajtása miatt pénzbírság nem került kiszabásra.

1. Településképi egyéb megkeresés:

* 2 db ügy esetében hivatalosan megkeresésre került a Veszprém Vármegyei Kormányhivatal Építésügyi és Örökségvédelmi Főosztály.
* 1db ügy esetében ügyfél számára visszaküldendő tervdokumentációs adatszolgáltatás történt.

1. Méptv. 82. § (10) bekezdése szerinti földhivatali adatszolgáltatás:

* 4 ügy esetében, 211 db ingatlanra vonatkozóan adtunk a HÉSZ és a TKR vonatkozásában teljes körű adatszolgáltatást.

Veszprém Megyei Jogú Város Építészeti-műszaki Tervtanácsa 2024. évben november 15-ig 5 alkalommal ülésezett, amelynek során összesen 19 napirendi pontban 14 tervtanácsi véleményt és 5 előzetes településképi konzultációs feljegyzést adott ki. Az év végéig december hónapban további egy ülést tart majd a Tervtanács, várhatóan 5 témában településképi véleményezési eljárás és előzetes településképi szakmai konzultáció miatt.

2024. év januártól november 15-ig az alábbi hatósági eljárásokat folytatta le a Főépítészi Önálló Csoport:

1. rendeltetésmód változtatás: 7 db

2. 3,5 tonna megengedett legnagyobb össztömeget meghaladó gépjármű elhelyezésére vonatkozó hatósági bizonyítvány: 10 db

3. szakhatósági eljárások: 82 db

* szakhatósági állásfoglalás: 37 db
* folyamatban: 1 db
* előzetes szakhatósági állásfoglalás: 5 db
* kizárás, áttétel: 37 db
* kijelölés: 39 db

2022. szeptember 10-től hatályos, az egyes egyetemes szolgáltatási árszabások meghatározásáról szóló 259/2022. (VII. 21.) Korm. rendelet 7/A. §-a alapján a lakás rendeltetési egységek számáról 2024. január és november 15. között

* 11 db hatósági bizonyítvány és
* 4 db megtagadó határozat

került kiadásra.

**Személyzeti Önálló Csoport**

A Polgármesteri Hivatal Szervezeti és Működési Szabályzata szerint a Személyzeti Önálló Csoport legfontosabb személyzeti feladatai a következők:

1. döntésre előkészíti a közszolgálati tisztviselőkkel, munkavállalókkal, közfoglalkoztatottakkal kapcsolatos személyi ügyeket, önállóan, vagy az érintett irodák bevonásával gondoskodik a döntések végrehajtásáról,
2. vezeti és folyamatosan karbantartja a személyügyi nyilvántartásokat,
3. elkészíti a Polgármesteri Hivatal éves oktatási tervét,
4. szervezi a továbbképzések lebonyolítását,
5. teljesíti a Magyar Államkincstár felé a bérszámfejtéshez szükséges adatszolgáltatást,
6. a költségvetési szervek vezetőivel kapcsolatosan előkészíti a közgyűlés, a polgármester hatáskörébe tartozó személyzeti ügyeket, munkáltatói intézkedéseket, kezeli a személyi nyilvántartásokat,
7. segíti az intézmények szakmai irányítását ellátó Iroda személyi ügyekkel kapcsolatos döntés-előkészítő tevékenységét,
8. az önkormányzati képviselőkkel és bizottsági külső szakértőkkel kapcsolatosan ellátja a tiszteletdíj számfejtésével kapcsolatos adminisztratív feladatokat, lefolytatja a vagyonnyilatkozat-tételi eljárást, segítséget nyújt a köztartozásmentes adózói adatbázisba történő regisztrációhoz,
9. a többségi tulajdonú gazdasági társaságok vezetőinek, igazgatósági tagjainak, valamint felügyelő bizottsági tagjainak vagyonnyilatkozat-tételi eljárását lefolytatja.

A fenti feladatok megvalósításához az alábbi tevékenységek folyamatos ellátása szükséges:

A Polgármesteri Hivatal köztisztviselőivel kapcsolatosan:

1. pályázati eljárás lefolytatása,
2. kinevezés előkészítése,
3. vagyonnyilatkozat-tételi eljárás lefolytatása,
4. az éves továbbképzési terv összeállítása, adminisztrációja,
5. tanfolyam, képzés, továbbképzés megszervezése, adminisztrációja,
6. átsorolás előkészítése,
7. teljesítményértékelés, minősítés lebonyolításában való közreműködés,
8. vezetői kinevezés, címadományozás, kitüntetés előkészítése,
9. cafetéria és egyéb juttatásokkal kapcsolatos adminisztráció,
10. fegyelmi eljárás lefolytatása,
11. közszolgálati jogviszony megszüntetése.

Költségvetési szervek vezetőivel kapcsolatosan:

1. pályázati eljárás lefolytatásában közreműködés,
2. közalkalmazotti jogviszony/köznevelési foglalkoztatotti jogviszony/munkaviszony létesítése,
3. átsorolás, illetményváltozás/munkabér változás előkészítése,
4. utazási utalvány, munkáltatói igazolás elkészítése,
5. közalkalmazotti jogviszony/köznevelési foglalkoztatotti jogviszony/munkaviszony megszüntetése,
6. szakmai segítségnyújtás személyzeti ügyekben.

Egyéb feladatok:

1. költségvetés előkészítéséhez adatszolgáltatás,
2. adatszolgáltatások teljesítése,
3. a Polgármesteri Hivatalt érintő projektek megvalósításában való részvétel,
4. szabályzatok, utasítások előkészítése,
5. pénzügyi kötelezettségek teljesítésével kapcsolatosan utalványozás előkészítése,
6. programok szervezésében való részvétel (Szülők Napja, Köztisztviselők Napja),
7. véradás szervezése.

2024. évben 20 pályázati eljárás lefolytatására, 14 fő köztisztviselő, 4 fő önkormányzati tisztségviselő jogviszonyának létesítésére, 10 fő köztisztviselő és 2 fő önkormányzati tisztségviselő jogviszonyának megszüntetésére került sor. Az intézményvezetők esetében 4 db pályázati eljárás előkészítésében és lefolytatásában közreműködött a Személyzeti Önálló Csoport.

16 álláskereső jelentkezett meg nem hirdetett álláshelyre.

1169 db munkáltatói intézkedés került előkészítésre átsorolással, illetmény- vagy munkabérváltozással, szabadság értesítéssel, fizetés nélküli szabadsággal, jubileumi jutalom, illetve költségtérítés kifizetésével, munkáltatói igazolással, utazási utalvánnyal, képzésen való részvétellel kapcsolatosan.

282 db keresőképtelenséget igazoló okirat került megküldésre az eAdat rendszerben a Magyar Államkincstár részére.

Eplény Községi Önkormányzat és intézménye foglalkoztatottjai esetében 31 db okirat előkészítése valósult meg.

Az év folyamán 24 db megbízási szerződés megkötésére és ebből 3 szerződés esetében egyszeri módosításra került sor.

1 fő közfoglalkoztatott és 1 fő nyári diákmunka programban részt vevő foglalkoztatásához kapcsolódó munkaügyi intézkedés történt.

Az intézményvezetők esetében 64 db munkáltatói intézkedés került kiadmányozásra (átsorolás, szabadság értesítés, illetmény/munkabérváltozásról szóló értesítés, utazási utalvány, munkáltatói igazolás).

135 fő (köztisztviselő, intézményvezető, önkormányzati képviselő, bizottsági külső szakértő, gazdasági társaság tisztségviselője) teljesítette a rá vonatkozó jogszabályban előírt vagyonnyilatkozat tételi kötelezettségét a csoport munkatársainak aktív közreműködésével.

359 db számla került továbbításra a Pénzügyi Iroda felé.

A Csoport látta el a hivatalban lezajlott belső átszervezések dokumentálását.

A nettó 5 millió forintot meghaladó megbízási szerződéseket érintő negyedéves adatszolgáltatás a Központi Információs Közadat-nyilvántartás elektronikus felületén valósult meg.

A 2025. évre vonatkozó kedvezményes parkoló bérletek és helyi tömegközlekedési bérletek igénylésével kapcsolatos adminisztratív feladatok az év végéig befejeződnek.

A Személyzeti Önálló Csoport 2024. évi tevékenységében a korábbi évekhez képest az alábbi többletfeladatok jelentek meg:

Az új pedagógus életpálya-modell bevezetésével keletkezett feladatok: az érintett intézményvezetők közalkalmazotti jogviszonyának köznevelési foglalkoztatotti jogviszonnyá való átalakulásával kapcsolatos kinevezések és az illetmények január 1-től visszamenőleges hatállyal történő megemeléséhez kötődő munkáltatói intézkedések megtétele.

A Magyar Államkincstár átfogó ellenőrzéséhez kapcsolódó, munkaköri leírásokat érintő adatszolgáltatás mind a Hivatal köztisztviselői, mind az önkormányzati költségvetési szervek vezetői esetében.

A 2024. évi önkormányzati választás technikai előkészítésében egy fő adminisztrátor, míg lebonyolításában két fő mint jegyzőkönyvvezető vett részt.

Az új Közgyűlés megalakulásához kapcsolódóan az alábbi személyzeti feladatok kerültek előtérbe: az alpolgármesterek jogviszonyának megszüntetésével, szabadságuk megváltásával és végkielégítésük kifizetésével kapcsolatos teendők ellátása. Az újonnan választott tisztségviselők, önkormányzati képviselők és a bizottsági külső szakértők illetményének, illetve tiszteletdíjának számfejtéséhez szükséges intézkedések megtétele, vagyonnyilatkozat tételi eljárásuk lefolytatásában való aktív részvétel.

A Csoport három fő teljes munkaidőben, egy fő részmunkaidőben (4 órában) dolgozó köztisztviselővel látja el feladatait.

**A Közterület Felügyeleti Önálló Csoport tevékenysége**

Veszprém Megyei Jogú Város Polgármesteri Hivatala Közterület Felügyeleti Önálló Csoport létszáma: 9 fő

1 fő csoportvezető

1 fő adminisztrációs feladatokat ellátó közterület-felügyelő

5 fő közterület-felügyelő – járőr

1 fő állatvédelmi referens (2024. augusztustól)

A Felügyelet 2023. szeptember 30-ig a Városüzemeltetési Iroda szervezeti egysége volt, 2023. október 1-től önálló csoportként funkcionál a Veszprém, Stromfeld Aurél u. 9/F. szám (volt rendőrségi, körzeti megbízotti iroda) alatti munkavégzési helyen.

A Csoport feladatellátása során szerepet vállal a helyi közrend, közbiztonság megteremtésében és fenntartásában. Kiemelt figyelmet fordít a helyi közösségek igényeire, az önkormányzati vagyon megóvására, a településen élők szubjektív biztonságérzetének javítására. A lokális szükségletekre és az állampolgárok speciális igényeire hatékonyan reagál, feladatkörébe tartozó intézkedéseket foganatosít.

Feladatkörében ellátja:

* A lakosságot leginkább irritáló közterületi jogsértések megelőzése, megakadályozása, megszűntetése
* Közterületen, egyenruhás jelenlét biztosításával hozzájárulunk a bűnmegelőzéshez, ezáltal az állampolgárok szubjektív biztonságérzetének növeléséhez
* Szabálysértések szankcionálása
* Közigazgatási hatósági eljárás kezdeményezése
* Helyszíni bírság kiszabása
* Gépjárművezető távollétében kiszabott helyszíni bírság alkalmazása
* Üzemképtelen gépjármű közterületről történő eltávolítása
* A közúti közlekedésben résztvevő köztisztasági szabályokat, továbbá megállásra, várakozásra vagy táblával jelzett behajtási tilalomra vagy korlátozásra vonatkozó szabályokat megszegő járművek megállítása és feltartóztatása
* Ruházat, csomag és jármű átvizsgálása, valamint jármű feltartóztatása, ha alaposan feltételezhető, hogy a jogellenesen megszerezett dolog így fellelhető
* Épület, létesítmény és egyéb vagyontárgy őrzése, jogellenes cselekmény folytatásának megakadályozása
* Tetten ért személy visszatartása, bűncselekmény gyanúja esetén előállítása
* A közterületek jogszerű használatának, a közterületeken folytatott engedélyhez, illetve útkezelői hozzájáruláshoz kötött tevékenységek szabályszerűségének az ellenőrzése

A felügyelő jogosultságairól a közterület-felügyeletről szóló 1999. évi LXIII. törvény, valamint az egyes rendészeti feladatokat ellátó személyek tevékenységéről, valamint az egyes törvényeknek az iskolakerülés elleni fellépést biztosító módosításáról szóló 2012. évi CXX. törvény rendelkezik.

A közterület-felügyelők intézkedése helyszíni ellenőrzéshez kötött tevékenység. Az intézkedésével érintett személyről, az intézkedése vagy az eljárása szempontjából lényeges környezetről és körülményről, tárgyról képfelvételt, hangfelvételt, kép- és hangfelvételt készíthet.

A felügyelő jogosult és köteles a közterületen ellenőrizni a jogszabályban előírt kötelezettségek megtartását, jogszabálysértés esetén eljárást kezdeményezni vagy intézkedést megtenni. Munkájukat a törvényesség, szakszerűség és a határidők pontos betartása jellemzi. Törekednek az állampolgárok gondjainak, problémáinak a megoldására.

2024. augusztus 1-től emelkedtek az egyes közlekedési szabálysértések miatt alkalmazandó pénzbírságok összegei (pl. Megállni tilos! 15.600 Ft, Megállás útkereszteződésben és az úttestek széleinek metszéspontjától számított 5 méter távolságon belül 24.000 Ft).

A felügyelők gyalogos, illetve gépkocsival történő járőrszolgálatot látnak el Veszprém város közigazgatási területén. Ellenőrzik a jogszabályok betartását, végzik a jogellenes cselekmények megelőzését, szükség esetén szankcionálnak. A felügyelők mellé – közös végrehajtást igénylő feladat esetén – rendőr is társul.

Együttműködés a Rendőrséggel

A közbiztonság napjainkban jelentősen felértékelődött, komplex kategória. A Rendőrség a legklasszikusabb rendészeti szerv, viszont a biztonság megteremtése társadalmi kooperáció és kollektív munka eredménye, melyben fontos szerepet kap a közterület-felügyelet. A  helyi közrend, közbiztonság fenntartásának egyik legfontosabb kulcseleme a hatékony együttműködés. A lokális szükségletekre és az állampolgári igényekre való azonnali és hatékony reagálás is szükségessé teszi az együtt gondolkodást.

Közös célunk a közlekedési szabályszegések, szabálysértések ellenőrzése, szankcionálása, a közbiztonság megerősítése, fenntartása.

A Felügyelet és a Rendőrség közötti együttműködés példaértékű. Sajnos a mindennapos közös szolgálatok nem tudnak megvalósulni, de a napi szintű egymás tájékoztatása, információcsere nem marad el.

Hajléktalanokkal kapcsolatos intézkedések

2024. október végéig 64 esetben került sor intézkedésre hajléktalan személyekkel szemben.

A hajléktalan szó említésekor hajlamosak vagyunk leginkább az utcán, parkokban élő emberekre gondolni, hiszen a város lakóit ezen személyek jelenléte irritálja a legjobban. Ápolatlanok, környezetükkel nem törődnek, gyakran ittasak, rossz egészségügyi állapotban vannak. Többségük már idős, alacsony iskolai végzettségű, és a mindennapjait korlátozó betegségben szenved.

A közösségi együttélés alapvető szabályait be nem tartó hajléktalanokra egyre több az állampolgári panasz, az utcán élők egy részét nem lehet rákényszeríteni, hogy az ellátórendszer intézményét igénybe vegye.

A közterület-felügyelők határozottan lépnek fel a közrend helyreállítása érdekében a környezetünket romboló személyekkel szemben.

Szeptember hónapban naponta két alkalommal (délelőtt – délután) rendszeres ellenőrzést tartott a Felügyelet Veszprém belvárosában – esetenként a Rendőrséggel közösen –, hajléktalanok kisebb csoportjának a Posta és környékén való tartózkodása sértette a közterületek közcélú használatát, ami ellen indokolt volt fellépni.

Köztisztasági szabálysértés

Az illegális hulladéklerakás komoly problémát jelent Veszprém város közigazgatási területén. Nem csak a város peremén – akár Csatár-hegyen –, hanem a kommunális és szelektív kukák környékén is sok a nem oda való szemét. A hulladékgyűjtő edényekhez nem csak a kommunális hulladékot rakják le, hanem az inert hulladékokat, építési törmelékeket, ruhákat, bútorokat is.

A társasházakhoz tartozó konténerek környékén lévő szeméthalmoknak nagyon ritkán van gazdája, az ott élők szerint más épületekből, kertes házakból szállítják a hulladékot a kukák mellé. A nagyméretű bútorok, matracok, elektromos berendezések az éj leple alatt – többnyire hétvégen – kerülnek a közterületekre. Gazdájuk nincs, a tetten érés szinte lehetetlen.

Szintén gondot jelentenek a guberálók, akik szétszórják a kukák mellett a szemetet, amelyet még a szél is visz mindenfelé, és emiatt szemetes lesz a gondozott környék.

Veszprém város közigazgatási területén a szelektív hulladékgyűjtő szigetek környezetében kezelhetetlen mennyiségű – nem a szelektív kukába való – szemét hegyek jelentek meg. Tapasztalatunk, hogy a szelektív gyűjtőszigeteket sokan lomtalanításra használják.

A probléma legfőbb oka, hogy az állampolgárok hozzáállása nem megfelelő. Az emberek könnyebbnek találják illegálisan lerakni a szemetüket ahelyett, hogy gondoskodnának a hulladék kezeléséről.

Ezen problémák orvoslása érdekében a Veszprémi Rendőrkapitányság Közrendvédelmi Osztályával karöltve „újraélesztjük” a hulladék kommandót. Hétvégi, késő esti szolgálatokat szervezünk, a rendszeresen lomokkal körbe rakott szelektív szigeteket visszatérően fogjuk ellenőrizni.

Üzemképtelen járművek

Üzemképtelen gépjárműnek tekinthető a KRESZ 56. § (1) bekezdése szerinti műszaki hibás jármű, vagy az, amelynek a hatósági jelzése hiányzik, vagy engedélye lejárt. Üzemképtelen gépjárművet közterület-használati hozzájárulás nélkül csak mellékútvonalon és legfeljebb 10 napig szabad tárolni.

A Felügyelethez napi szinten érkeznek lakossági bejelentések közterületen elhagyott, üzemképtelen járművekről, kérve annak azonnali elszállítását. Ennek oka az, hogy ezek a gépjárművek elfoglalják az amúgy is kevés számú parkolóhelyet, „nem mozdulnak” az adott helyről.

A gépjármű-nyilvántartás nyilvános adatai között szerepel a műszaki engedély érvényessége, ezért sokan úgy gondolják, ha lekérdezik a járművet a rendszáma alapján, és a „műszakija lejárt”, bejelentik, a Felügyelet azonnal el is szállítja közterületről.

Közterületről a gépjármű elszállítását a közterület-felügyeletről szóló 1999. évi LXIII. törvény és a kerékbilincs közterület-felügyelet általi alkalmazására, a járművek elszállítására, valamint a felmerült költségekre vonatkozó szabályokról szóló 55/2009. (X. 16.) IRM rendelet részletesen meghatározza, mivel a gépjármű üzembentartójának/ tulajdonosának is vannak jogai, melyeket az eljárás során be kell tartani, ezt értesítési kötelezettségek és határidők biztosítják.

A közterület felügyelők a jogszabályi előírásnak megfelelően első lépésként egy rikító színű, öntapadós felszólítást helyeznek el az észlelt járművön, fényképfelvételeket készítenek, rögzítik a tényállást, valamint a járművön lévő sérüléseket. 10 napos határidő lejárta után a rendszámmal rendelkező gépjárművek tulajdonosának/üzemben tartójának írásban felszólítást küldünk a közterületről történő eltávolítására. Amennyiben ez nem történik meg, kezdeményezzük az elszállítást.

2024. október 31-ig 158 db üzemképtelen gépjármű volt fellelhető városunk közterületein (lakossági jelzések és járőri észrevételek alapján), melyekre a felügyelők felszólító matricát ragasztottak.

85 esetben történt reagálás, a roncs eltűnt. 22 darab gépjárművön van jelenleg elidegenítési és terhelési tilalom. 26 db eljárás folyamatban van.

A közterület-felügyelet 25 darab járművet szállított el.

Zöldfelület nem rendeltetésszerű használata

Állandó probléma, hogy a parkolási helyek száma nem elegendő, sokan úgy gondolják, hogy ott parkolnak, ahol tudnak, előszeretettel veszik igénybe a zöldfelületet. Aki pedig ezt igazoltan megszegi, közigazgatási bírság megfizetésével tartozik helytállni. Ennek mértékét önkormányzati rendelet határozza meg. Tipikusan ezek a bírságok nem szabálysértési, hanem közigazgatási bírságnak minősülnek. Közigazgatási szabályszegés esetén a gépjármű üzembentartója felel azért, hogy az általa üzemeltetett, illetve használt járművel a vonatkozó előírások betartásra kerüljenek.

A közterület-felügyelők szigorúan ellenőrzik a város parkjait, zöldfelületeit, amennyiben szabályszegést észlelnek, a szükséges intézkedéseket mindig megteszik.

2024. október 31-ig összesen 305 intézkedést foganatosítottunk, ebből 69 esetben történt figyelmeztetés, 236 esetben került közigazgatási bírság kiszabásra.

Ebrendészeti telep

Az ebtartás továbbra is rendszeresen felmerülő lakossági problémaként jelentkezik városunkban. Tapasztaltuk ezt különösen Csatár-hegyen és Gyulafirátót városrészen. Az eb tartók egy jelentős része sajnos nem megfelelően gondoskodik az ebek tartásáról, külön problémát okoz az ebek szökésének megakadályozása.

Veszprém város közigazgatási területén és Eplényben az ebrendészeti feladatok ellátását az Olt-Alom Állatvédő Egyesület látja el.

Feladatuk és hatáskörük:

* Veszprém város közigazgatási területén és Eplényben az elkóborolt állatok befogása, 45 napig történő őrzése, új gazdához juttatása, ártalmatlanítással kapcsolatos feladatok ellátása.

Alapelvünk, hogy telephelyünkön állatok életének kioltására ne kerüljön sor. Kivételt képeznek azok az állatok, melyek egészségügyi okból kerülnek altatásra. Az altatást is csak állatorvos végezheti szakvélemény alapján és fájdalommentesen.

* Közúton talált állattetemek beszállítása az ebrendészeti telepre
* A befogott vagy átvett állatok hatósági megfigyelése
* Embert vagy más állatot mart eb hatósági megfigyelése – állatorvos közreműködésével
* Állattetemek megsemmisítésre átadása
* Az átvett, befogott állat gazdáshoz segítése

2024. évben a Felügyelet több alkalommal látott el közös ellenőrzést az Olt-Alom Állatvédő Egyesülettel. Sajnos sok kutya nem kapta meg a kötelező veszettség elleni védőoltást, nem rendelkeztek chippel, sőt komoly tartási problémákat is tapasztaltunk.

Ebrendészeti telepünkön ebben az évben megvalósult az iroda konténer padozatának javítása, kerítés javítása trapézlemez borítással, új kutyaházakkal bővült a telep, és egy magasnyomású, meleg vizes ipari gőztisztító is beszerzésre került.

2024. október 31-ig az ebrendészeti telepre azonosító, tulajdonos nélkül bekerült állat: 37 db kutya és 25 db macska. Kóbor eb visszajuttatása bejelentés alapján a tulajdonosnak: 89 esetben. ATEV Fehérjefeldolgozó által elszállított tetem: 2325 kg.

Állatvédelem (állatvédelmi referens)

2024 augusztusától egy fő állatvédelmi referensi munkakörrel bővült a Felügyelet.

Feladatkörébe tartozik az állatvédelmi panaszok kivizsgálása, helyszíni szemle tartása, hatósági eljárások lefolytatása, az állattartás általános szabályainak ellenőrzése, kedvtelésből tartott állatok tartási szabályainak ellenőrzése.

A referens együttműködik az ebrendészeti telep üzemeltetőjével az állategészségügyi és ebrendészeti feladatok ellátásában. Gondoskodik a belterületen kárt okozó vagy a lakosságot egyéb módon zavaró egyéb állatokkal (rágcsálók, rovarok madarak) kapcsolatos bejelentések kezeléséről, szükség szerint koordinálja a beavatkozást.

Közreműködik a „Madárbarát Város” program kidolgozásában, amely megjelent Veszprém zöldstratégiai tervezésében.

A Csoport munkája számokban (október 31-ig):

Kiszabott szabálysértési bírság: 973 db

Közigazgatási hatósági eljárás kezdeményezése: 293 esetben

Figyelmeztetésben részesülők száma: 680 eset

Feljelentés (egyéb): 2 db

Lakossági panaszos bejelentések: 716 eset

Felügyelet hatáskörébe tartozó intézkedések (köztisztasági, útügyi): 200 db

Helyszínbiztosítások: 26 esetben

Behajtási engedélyek folyamatos ellenőrzése

Ebtartási szabályok betartásának folyamatos ellenőrzése

Hétvégi, ünnepnapi munkavégzések:

Március 15-i városi rendezvény helyszínbiztosítása

Gizella napi városi rendezvény helyszínbiztosítása

Önkormányzati választás

Utcazene Fesztivál

Augusztus 20-i város rendezvény helyszínbiztosítása

Mihály napi búcsú városi rendezvény helyszínbiztosítása

Október 23-i város rendezvény helyszínbiztosítása

November 1,2,3, városi temetők és környékének helyszínbiztosítása

**Veszprém,** 2024. november 21.

**dr. Dancs Judit s. k.**